
Prvo poglavje. 

Hudobni mož v Črni vasi. 

nedeljo popoldne je bilo. Delavci so bili kaj dobre 
volje, ker prislužek v minulem tednu ni bil ravno 
majhen; zat6 so se to nedeljo še bolj veselili in 
si zraven še kak poliček več privoščili ko po navadi. 

Posebno živo pa je bilo v krčmi pri debelem Jurčku. 
Vsem gostom se je znala neka posebna zadovoljnost na oč6h. 
Bilo jih je pa tudi toliko okoli miz in sploh po hramih in 
pred hišo, da se je tako rekoč vse trlo; zakaj vedel je pre- 
brisani krčmarček prav dobro, katera vinska kapljica se naj- 
brže speč*. Vince je dišalo, bokal za bokalom se je vrstil; 
petja pa sevč ni bilo konca ne kraja, kakor se sploh godi 
pri takih priložnostih. Pa ne samo rudarski delavci iz bli- 
žnje oglčnice, kjer so premog kopali, ampak tudi njihovi 
nadzorniki, torej že precej omikani ljudjč, so bili zraven. 
Pa kaj bi tudi ne? Saj so se rudarji ali premogarji včdli 
tako pametno, da jih je bilo veselje gledati in poslušati. 
Čeravno so namreč kako pošteno zapeli, vendar niso vpili 
in se grdo drli, kakršna je žalibog rada po navadnih krčmah. 
Predstojniki so jim torej radi privoščili kako nedolžno vese- 
lico. Tudi rudarski mojster in uradniki iz oglčnice se niso 
danes pogrešali v sredi veselih delavcev, oni so še le po- 
višali radostno obhajanje tega dneva. 

Cuj! zdaj zacvilijo klarineti, prilagaje zaškripljejo stare 
g< sli, hripave trobente zatrobijo in vampasti bas zagodrnj£ 
v les. Veselica se prične. 

Skozi vrata in okna, ki so bila na stežaj odprta in 
k< der so prijetne sapice pihljale v krčmo, pokuka zdaj 
m logo veselih obrazov. V senci pred hišo se je namreč že 

sukala množica mladeničev in deklet, godci so pritiskali, da 
je bilo kaj, debelopodplati škornji so ceptali po deskah in 
marsikateri vrisk je oznanjal daleč okrog, da je tukaj ve- 
selje doma. Tri košate lipe s svojim gostim perjem so pa 
razpenjale zeleno strešico nad plesalci ter je tako branile 
vročih popoldanskih žarkov. Otroci iz vasi so se pa igrali 
po travniku, kamor je je zvabila blaga vonjava mnogobroj- 
nih cvetlic. Nekateri so žogali, drugi pa so se radovali s 
takanjem obročev. Ni bilo menda ne enega človeka tod 
okoli, ki bi se bil kislo držal, temveč zadovoljno in veselo 
je bilo vse, kamor si pogledal. Deklici in dečki so se rado- 
vali po svoje, stariši so pa kaj prijazno prigiedovali njiho- 
vim nedolžnim igram. To je bilo pač veselje! 

Plesišču nasproti, to je na desni roci pred hišo, zelenela 
je kaj prijetna lopa, ki jo je na gostem ovijala trta samo- 
sevka. Kakor na več krajih blizu krčme, tako se je tudi tu- 
kaj bila zbrala še precej velika družba. Večinoma višji nad- 
zorniki so bili tukaj s svojimi ženami; na kameneni mizi se 
je pa penil črnega vinca kozarec poleg kozarca, vse se je 
gibalo. Zdaj se vzdignejo možjč izza mize ter napivajo svo- 
jemu tovarišu Potočinu, katerega je glavar predvčerajšnjim 
povišal na nadzorniško stopnjo. Veselo trkajo kozarec ob 
kozarec in voščil ni konca ne kraja. Vidi se jim, da jim be- 
sede prihajajo iz srca; zakaj Potočin je bil mož prav odkri- 
tega srca, ali pri vsem tem miren in krotak, in kdor je imel 
kdaj opraviti ž njim, gotovo se mu je prikupil za vselej. Ni 
torej čudo, da ga vsi radi imajo in spoštujejo zaradi njego- 
vih lepih lastnostij. Komaj neha en napitek, napiva se mu 
spet še bolj gromovito kakor prej, tako grč v drugo in v 
tretje; potlej pa sledijo posamezne zdravice s primernimi 
ogovori, ki oznanjajo odkritosrčno veselje nad novim nad- 
zornikom. Potočin sprejema srčna voščila, kakor se spodobi, 
prijazno, pa vendar nekako krotko in ponižno. Nova in 
precej imenitna služba ga ni nikakor napihnila, kakor se 
rado godi pri ljudeh, ki so brž prevzetni, če jih kaka sreča 
doleti. On si je mislil: Kdor visoko leti, se nizko usede. 
Tudi danes ga je sama ponižnost, še skoro nevrednega se 
šteje, da mu skazujejo tako čast, saj ni še storil kaj tacega, 
da bi bil tudi v resnici zaslužil nepričakovano povišanje. 
»Koliko jih je v oglčnici«, tako sklepa Potočin svoj odgo- 
vor, »ki bi bili te službe vrednejši od mene!« 

»Ne govčri tako nespametno,« zavrne ga na to Globoč- 
nik, drugi višji nadzornik. »Ne boj se nikar, da se je naš 

glavar zmotil. Verjemi, ni ga ni, da bi imel večjo pravico 
do te stopnje, kakor jo imaš ti, čeravno so nekateri že delj 
časa v oglčnici od tebe, to je res. Premisli pa samo, kako 
sitno in pred vsem kako odgovorno je opravilo vsacega nad- 
zornika, pa bi se naj pri podelitvi te službe gledalo samo na 
leta, in ne na osebno pripravnost? Le povej, kdo bi bil bolj 
vreden od tebe? Človek bi že sodil po tvojih besedah, da res 
nisi pravi korenjak; še dobro, da te poznamo vsi, kar nas 
je v oglčnici. Tovariš! ponižnost je lepa in hvalevredna 
lastnost, pa nikar mi ne govori, da nisi vreden, in Bog v£, 
kaj še. Naš glavar je mož, da malo takih. Ne misli, da bi 
te bil povišal, če bi ne vedel, kaj dela; on pozna vsakega, 
koliko velja in kje je potreben. To ti povčm, da bi ti ne bil 
nikoli višji nadzornik, ako bi bil res takšen, kakršen sam 
meniš da si. — Sicer si lahko misliš, daje marsikdo hlepel 
po tvoji službi, in kako ga je moralo grizti, ko je slišal, da 
si ti odslej višji nadzornik. Svet je že tak; vendar trdim 
pri vsem tem, da je naš višji glavar izvolil pravega moža, 
ki je vreden naslednik rajncemu Klemenu: bodi mu žemljica 
lahka! — Zatd prijatelji! Bog živi novega našega tovariša 
Potočina, in v čast si štejmo, da je naš; živel Potočin! Bog 
daj ti vse dobro! — Naj živi pa tudi naša gorska gosposka 
in posebno naš višji glavar, ki čisla poštene zasluge in je 
umeva vredno obdarovati. Naš glavar naj živi!« 

»Živel, živel!« zadoni kakor iz enega grla. Vsa družba 
vstane, in v tem hipu so vse kupice do dna izpraznjene, 
kakor bi hotel vsak pokazati s tem svojo posebno udanost 
in ljubezen do višjega poglavarja. 

»D&, d&!« reče drug ogleda, Hribar po imenu. »Videl 
sem marsikatero srpo oko, ko je glavar naznanjal, da je Po- 
točinu zaupal to službo. Marsikdo se je namrdnil o glavar- 
jevih besedah, kakor bi ga hotelo jeze in zavisti konec 
vzeti; ta in oni se je kujal, češ, da bi te črni muri popil, 
ker te bom moral odslej slušati. Da, dk\ to sem videl jaz; 
vendar ljubi naš tovariš! nič se ne zmeni za to! Naj le 
kuhajo sovraštvo ti zavidniki, naj le gledajo brezasto, kakor 
predvčerajšnjim, ko so te hoteli z očmi prebosti iz zgolj to- 
srote in zavida. Ne boj se, Potočin! saj ti tako nič ne morejo 
* uboge reve; odsihdob jim boš ti zapovedoval, oni pa te 
norajo slušati, in tako jim lahko vse rogovile omuliš, tem 
>edakom.« 

»No, jaz menim, da ne bo tako huda,« pristavi še drug. 
Človek bi mislil o Hribarjevih besedah, kdo v£, kaj si neki 



je pri vsem tem. Hribar! ni še take sile ne! Po vsem, če 
se veš spomniti, imajo ga njegovi prejšnji tovariši vendar le 
radi. Dk\ jaz trdim celč, da jih bo prav malo med njimi, ki 
bi mu v resnici zavidali to srečo, ali mu kako nagajali. — 
I no, če hočeš, ta Tone pač! Vem, da ima ta človek že 
zdavnaj piko na Potočina. Res je, res, da ga hudo sovraži; 
zato bi jaz kar nič ne upal temu hudobnežu. Vsi ved6, da 
ga ne more trpeti živega; saj je pa tudi grd zvijačnik ta 
Tone, in če le more koga opravljati ali mu kako napresti, 
koj je pripravljen to storiti, samo da ga nihče ne opazi, ker 
je ravno tako plašen kakor hudoben.« 

»Da bi tako ne!« povzame nekdo izmed družbe. »Sam 
slepar gleda iz tega človeka, in žalibog je ni dobre dlake na 
njem. Želel bi samo, da se ga naš glavar enkrat otrese pri 
kaki priložnosti. Res, prav nobena škoda bi ne bilo tega 
potuhnjenca. Svojo glavo bi zastavil, da je ta slepar Jurčko- 
vim kokošim zavdal, on in nobeden drugi ne. Malo poprej 
sta se z Jurčkom pričkala za nič. Sevč, da je pošteni Jurček 
imel prav. Ker mu pa ta hudobnež ni mogel drugače priti 
do živega, grč in zavda njegovim kokošim. Recite, ali ni 
to grdo maščevanje in ali ni vreden, da ga samo zato spo- 
dijo iz službe? Uboge živalice! Kako veselje je imel Jurček 
ž njimi! Sram ga bodi, malopridneža!« 

»Lovre! ti ga pa vendar prenaglo sodiš,« ugovarja nad- 
zornik Potočin. »Res, da ni moj prijatelj, čeravno ne vem, 
zakaj me sovraži, in malokdaj bi se bil mogel ponesti za-nj; 
tudi vem dobro, da ni kaj pošten človek, vendar tak malo- 
vrednež menda ne bode, da bi se bil tako hudobno pomašče- 
val nad nedolžnimi živalicami. Jaz menim, da se ni še tako 
čisto spozabil — « 

»Nemara bi ga ti še zagovarjal?« tako mu brž besedo 
prestriže oni. »I pa le reci za božjo voljo, kdo izmed naših 
ljudij bi bil mogel učiniti to hudobijo? Jaz ga že ne vem 
nobenega; zgolj poštene duše so, kar jih je v oglčnici. Ti 
pa verjemi ali ne, vsaj jaz za svojo stran sem prepričan, da 
je to edini nesramnež, ki more storiti kaj takega. Znesel se 
je nad kuretino, ker ga je višji poglavar, ko je zvedel, da 
se za vsako golo nič prepira z ljudmi, ostro okregal in rru 
zapretil, da ga bo iz službe spodil, ako se ne poboljša. Za o 
ga je pa tako ostro prijel in posvaril, ker pozn& Jurčka, < a 
je zvest in pošten delavec. Ne, ne, Potočin ! le ti mene e 
uči ; jaz poznam te dlake ljudi. Ta Tone je premeten n 

hudoben človek, na katerega se ni nič kaj zanašati. Toliko 
sem hotel le zdaj povedati, pa saj ga vsi poznajo.« 

»Tiho, tiho!« segne mu zdaj Potočin v besedo, ko 
vidi, kako se še nekateri pripravljajo, da bi bržkone še 
kako povedali o Tonetu. »Glejte ga tam na travniku, menda 
ravno gre proti nam ? Bržkone bi ga kaj veselilo slišati 
vse, kar se je že tukaj govorilo o njem. Jaz bi rekel, 
pustimo to reč ; človeka tako zaboli, kadar sliši kaj takega 
o svojem bližnjiku. Sicer še enkrat, jaz bi ne stavil svoje 
glave, da je Tone zavdal živalim, čeravno sem prepričan, 
da ni kaj prida človek, kakor sem že prej rekel. Saj mu 
niso mogli dokazati tega, in lahko, da se je vse to naklju- 
čilo po kaki nesreči. Bog vedi ! Kar se pa mene tiče, 
rekel bi : Tone ni tako hud, kakor strašen, in tako mislim 
o vsacem človeku.« 

»Nikar mi ne zameri, tukaj misliš pa napak. Jaz 
sodim človeka, kakoršen je«, odgovori Lovre, nemalo kakor 
nejevoljen. »Ni tako hud, kakor strašen ! Ali ga ne vidiš, 
kako čmerno gleda na nas, in pa kako hudobno škili šele 
proti tebi, Potočin? Le poglej ga, in ta, da ni hudoben? 
Še enkrat: ne trošice ne upaj temu grdežu, ki je že bil na 
situ in na rešetu. Eh ! to.človeče naklepa kaj, meni se nič 
ne dopada. To ti rečem, tovariš! Ta Tone ti bo kako 
napredel, da jo boš pomnil. Verjemi, s tem prepekanim 
tičkom boš imel še kaj opraviti. Torej poslušaj in varuj se!« 

»V božjih rokah sem, zdaj in vselej ; ravno zatč se 
pa nič ne bojim,« reče na to Potočin mirnega srca. »Kdor 
Gospodu zaupa in svoje dolžnosti zvesto spolnuje, tega on 
varuje vseh nesreč, da se mu ni bati nikakoršnih hudob- 
nežev.« 

Med tem, ko se tako pogovarjajo v lopi, prikrade se 
namestni ogleda, že omenjeni Tone, blizu krčme. Hudobno 
izpod očesa pogleduje za možmi, ki tam v senci sed£. Ti 
se pa kar nič ne zmenijo za-nj, čeravno jih tako pisano 
gleda in z očmi strelja za njimi, da bi utegnil že en sam 
njegov pogled marsikaterega stresniti. Vsa njegova podoba 
je namreč kazala človeka, s katerim bi nikdo ne imel rad 
kaj opraviti. Nizko temno čelo in potuhnjeno migljajoče 
c i, debelo napeti ustni in tumpast nos njegov, vse to ni 
t o kaj primerno priljubiti se ljudčm. Vrh tega se mu je 
z ala na obličju vsa hudobija in predrznost, in vse njegovo 
\ denje je očitalo neko strašno spodlezljivo potuhnjenost 
i skrivno jezo na vse, kar je njemu kako na poti ; z eno 

besedo, bil je videti kakor priklenjen pes, ki je koj pri- 
pravljen zagnati se v ljudi, da je z ostrim zobom razme- 
sari in ugonobi. Ni torej čudo, da so se ga njegovi pajdaši 
tako skrbno ogibali, in če ni bila ravno velika sila, ni hodil 
nobeden kaj rad v njegovo bližino. Tako je tedaj prišlo, 
da ni imel ta nesrečni človek čisto nobenega prijatelja v 
oglčnici. Kdor ga ni imel za kaj sovražiti, se mu je pa 
umikal; tako je bilskoro vedno sam in tudi danes, ko se 
je vse radovalo krasnega dneva, ni bilo kakor po navadi 
žive duše pri njem. 

»Le veselite se, le,« zamrmr& Tone srdito z zobmi 
škripaje, ter vzdigne skrivaj svojo protečo pest, kakor bi 
hotel zdaj pa zdaj izlahkotiti si svoje srce nad sovražnikom ; 
»le trkajte, le pijte na zdravje novemu nadzorniku, vašemu 
Potočinu, ki mi je izpred ust popadel to službo. Meni je 
bila namenjena. Bes te lopi ! kako se je muzal okoli 
višjega glavarja, tako dolgo je hinavščeval in se šlevil 
okoli njega, dokler ga ni premotil. Pa le napivajte mu — 
pride čas, da vam bom skrhal to veselje, da se zdaj norca 
delate iz mene. Boste že videli, kaj se pravi Toneta v nič 
deveti in mu službo krasti. Jaz, jaz vam jo bom zasolil, 
le čakajte. Vsaj za danes mi ne *bo spodletelo, čeravno bo 
šele majhen začetek to. Le kujte ga v zvezde; tepce! še 
danes se boš za lasč prijemal. Prijatelj! obljubljam, da 
sem ti jo navil za danes, če me je le moj Jožek dobro 
razumel in če se le spopade s tvojim fantalinom, kakor 
gre, in ti ga do dobra nabunka po grbi. Pa ne boj se, 
moj Jožek je debel za ušesi kakor jaz, in tako upam, da 
sem ti vsaj za danes veselje opelinil, kakor zaslužuješ. — 
Tudi to kislo mrdo, njegovega fanta, ne morem živega 
trpeti, ravno tak je, kakor ta nevredni prepeljuh, njegov 
oče. Tudi moj Jožek ima hudo piko na fanta. To ti je 
pa tudi tiček, ves se je zvrgel po meni. Ha ha ha, to vem, 
kamor ta udari, ne bo čisto brez vse krvi, ali vsaj poznalo 
se bo. — Aha! kakšen šunder je to? Kako kričanje! D&, 
d&! ravno od tiste strani prihaja. Pa ne da bi se že 
trkala?« 

Ob teh besedah stopi Tone nekoliko nazaj, pa stegne 
svoj vrat profi travniku tako radoveden, da komaj diha; 
potem kimne ves zadovoljen ter zategne široka usta s 
strašnim nasmehljajem, češ, tako je prav. 

»Ima ga že!« zagodrnja sam pri sebi ves zamaknjen 
groznega veselja ter si mane roke. »Sem si pač mislil, da 



ne bo dolgo čakal. Zdaj pa malo v stran, da se ljubeznivi 
očka nad menoj ne stogoti v prvi jezi. Kako bo pihal, naj 
ti dobro tekne, Potočin! — Rohnel bo, rohnel; torej ne daj, 
da me tukaj najde, ki mčni, Bog v6, kaj da ima nad tem 
kisavtom. Se v6, enakega kroja sta sin in oče; zat6 ga 
ima tako rad, da bi smrkolina v kakšno goro djal iz zgolj 
ljubezni. Eh! to pa že v£m, našeška ga moj Jožek, da 
mu gospod nadzornik še ne prešteje vseh klobas. To bo 
pač vse višnjevo, če je Jožek le količkaj dobre volje. Ko 
bi pa šele vedel, kdo da ga je tako hencano ocehtal. Ha ha 
ha! to bo pač debelo gledal, kakor tisti, ki je videl pse 
zvezde zobati : ha ha ha, nadzorniku sem jo že osolil.« 

To skrivaj izgovorivši potlači klobuk do očij, pregnete 
se skozi trumo in v malo trenutkih ni ne tirti ne sledti 
za njim. 

Še ni mogel daleč biti, kar zadoni zares strašno kri- 
čanje od tiste strani, kjer so se otroci igrali na travniku. 
Grozen šunder je bil in žalostni glasi so oznanjali strah 
In grozo, da je vsakemu v srce segalo. To slišati planejo 
možjč vsi zavzeti izza kamenite mize in ženske kakor otrple 
od strahd nastavljajo ušesa ter vplrajo plašne oči na tisto 
stran, od koder je čedalje v žalostnejših glasih donelo. 
Strah je spreletaval vse pričujoče in premrščevalo se jim 
je po životu. 

»Tam se je gotovo kaka nesreča zgodila,« spregovori 
najprvi izmed družbe Potočin. Neznano težko mu je bilo 
pri srcu in neki strah ga je obšel, kakor bi ga čakalo kaj 
silno groznega; sicer pogumni in krepkodušni mož se je 
tresel kakor kaplja na veji. 

»Prijatelji ! hitimo koj pogledat, morda je hitre pomoči 

treba,« reče nadalje in se pri tej priči napoti proti onemu 

kraju, kjer je vedel, da se otroci igrajo. Toda ni dosti 

hodil, kar. mu prijohoče cela truma otrtik nasproti. Pač 

žalostno jih je bilo videti in slišati. Otroci so v enomer 

vpili in se kupoma gnetli okoli nosil, na katerih je ležal 

deček kakih dvanajstih let, ves okrvavljen in kakor mrtev. 

Štirje možjč, ki so ga nesli, položi zdaj prav rahlo krvava 

nosila na tla, pa se kaj pomembno spogledajo, ko vidijo 

-adzornika Potočina bližati se. Ves bled je in videlo se 

iu je po vsem životu, da vrč in kipi v njem. Vse po- 

leda na Potočina. 

»To bo pač žalosten pogled za očeta!« reče eden onih 
osilcev živo ganjen'. »Dajmo fanta zagrniti, tako bo menda 

bolj pametno, da ga njegov oče ne opazi tako hitro. Tako 
se lahko preveč ustraši, in Bog ve, kaj se še utegne zgoditi.« 

»Kaj bi mu pa tudi vse to pomagalo?« povzame drugi 
nosilec, »zvedel bode tako ali tako, je vse eno, zvedeti 
vsekakor mora, in prej ko se pomaga ubogemu fantu, bolje 
bo za-nj in za očeta njegovega. — Pa saj je že tukaj! 
Jej, kaj bo johotanja! Res želel bi, da bi me še tukaj ne 
bilo ; glejte ga, kako je prepaden !« 

In res, nadzornik Potočin ni bil več daleč. Ravno ko 
je ta nosilec govoril, ril je skozi trumo, ki je bila iz rado- 
vednosti in sočutja obsula nosilnico. Ko pride zraven, napne 
svojo glavo čez nosila, ter zakriči, da se Bogu smili, ko 
zagleda svojega lastnega sinčeka z globoko rano na glavi 
in brez vse zavesti. 

»Oče nebeški!« zavpije Potočin, in težave mu hočejo 
utrgati srce. Koj poklekne poleg nosil ter vpr£ svoje pre- 
strašene oči v bleda lica dečkova. — »Za božjo voljo! kaj 
se je zgodilo? Moj Janezek! Ali je mrtev?« 

»Ne žalostite se toliko, gospod Potočin!« odgovori 
hitro oni nosilec, ki je malo prej pomiloval nesrečnega očeta. 
»Ni mrtev ne vaš Janezek, le malo slabo mu je; vendar 
je upati, da mu bo kmalu odleglo z božjo pomočjo. Ne 
bojte se gospod nadzornik! jaz mislim, da bo skoro spre- 
gleda! ubogi fantek. Res da ni brez rane, in posebno na 
glavi jih ima nekaj odprtih, da krvavi tako. Pa saj ni 
čudo, ker ga je Tonetov Jože z loparjem sekal in nabijal, 
kakor bi bil obnorel. To vam rečem, ta Jože je hudoben 
srboritnež, Počenega groša ni vreden, kakor njegov oče. 
Kol je iz tega plota in le ene pridne se ne sliši o njem.« 

»Tedaj Jože, Tonetov sin, je mojega fanta tako hudo 
stepel? popraša hitro Potočin ter se začne tresti od jeze. 
»Tedaj Jože je? Čakaj ti grdež, to boš čutil. Kje pa je zdaj ?« 

»Bog vč, kje je že! Tod okoli ga gotovo ne bo, to 
vam rečem,« pristavi nosilec. »Komaj nas je zagledal ta 
potepuh, da se bližamo Janezku na pomoč, in kar spustil 
se je v beg, da se je vse kadilo za njim. Ni ga bila volja 
počakati, da pride ta reč do gostega. Eh, da smo v pest 
dobili neporedneža, odmerili bi mu jo bili z enako mero; 
ali zadišal je še za časa, da se mu huda prede, zatorej ~e 
je precej pobral izpred naših očij, ta malovrednež.« 

»Naj pa bo za zdaj, sicer prideva že skup, da si o 
poveva iz očij v oči!« zamrmra Potočin, ki je bil kom ij 
nekoliko potlačil jezo. »Potem pa — bom jaz že storil, k ir 

je treba. Vam pa, dobri prijatelji! se živo zahvaljujem, da 
ste prihiteli mojemu sinu na pomoč. Vendar prosim, ne 
odlašajmo preveč, da mi ubogo dete po poti ne umrje. Saj 
vidite, kakšno je!« 

»Prav imate, gospod!« odgovori vsi. »Le brž kam v 
kako hišo; res, da ni prav taka nevarnost, vendar bolje je 
bolje. Pa kam naj bi Janezka nesli?« 

»V mojo hišo, to se v£,« silil je nesrečni Potočin. 
»Eden pa izmed vas bodi tako dober, in naj gre hitro zdrav- 
niku povedat, kako in kaj, da pride hitro na pomoč. Prosim, 
le brž, prijatelji! Jaz pa bom pomagal namestu onega, ki 
pojde po zdravnika.« 

Eden izmed nosilcev je bil koj pripravljen iti ; odstopi 
hitro od nosilnice in steče kakor blisk do zdravnikovega sta- 
novanja. Ostali trije nosilci s Potočinom vred vzdignejo koj 
na to nosila in krenejo žalostni proti Potočinovi hiši, ki pa 
po sreči ni bila daleč. Medpotoma popraša nadzornik otroke, 
ki so šli iz zvedavosti in sočutja za nosilnico, kaj je bil vzrok 
tej nesreči. Enoglasno mu povejo otroci, da se je Tonetov 
Jože začel ravsati in da je takorekoč iz trte izvil prepir. 
Prav za prav pa ne ve nobeden, kako je od začetka to prišlo. 

»Janezek je čisto nedolžen !« tako se odreže deca. 
On naj bi se bil začel prepirati, ki ni še nikomur ni žalice 
prizadel? Oh, Janezek je že dober fant, samo ta Jože je 
grd človek. Kako smo se lepo igrali, kar na enkrat ga začne 
klofutati in sekati po glavi, da-si nobeden ni vedel zakaj.« 

»Jaz pa včm, kako se je začelo,« izpregovori eden iz- 
med večjih fantov. »Ker sem bil zraven, zat6 sem tudi vse 
dobro videl, kako je to prišlo. Žogali smo z Jožetom, in 
ravno je bil Janezek na vrsti meček zalučati, katerega bi 
bil moral potlej Jože vreči s svojim loparjem. Janezek je 
zalučal, kakor gre, žoga se je dvignila. Jože je pa dvakrat 
pomeril, ali nobenkrat je ni zadel. Meni se je dozdevalo, da 
nalašč ni hotel zadeti, vsaj drugekrati je ni dolgo iskal. 
Toda čujte, kako jo je Jože navil. »Ti neumna šalobarda,« 
obregne se v Janezka, »si pač ravno tako neroden kakor 
tvoj oče, ki so ga te dni nadzornika naredili. Ta štrama je 
nadzornik, Bog v£, da bi počil od smeha, ha ha ha!« — 
Jrnezek se zaripne o teh besedah, sram ga je bilo slišati 
k; j takega, bled in rdeč je prihajal zaporedoma, da se mi 
je smilil ; toda ni besedice ni zinil ; molčal je, čeravno ga 
je Jože vedno milo Jero psoval in ne vem še kaj vsega. 
D , da, Janezek je imel prav. Ko je pa videl, da išče Jože 

po vsej sili prepira, vrgel je žogo na tla, pogledal zaničljivo 
na Jožeta ter mu hrbet obrnil. Zdaj pa se je šele začelo! 
Jože se zakadi na-nj kakor odklenjen pes in bi hotel Ja- 
nezka zaklati. Vzdigne težki lopar, pa ga začne udrihati ž 
njim, da se je koj ves krvav zgrudil na tla. Pa ne da bi 
ga bil zdaj izpustil, šele vrže se na-nj, ga čeljusti, seka in 
nabija s pestmi, kakor bi norel, po prsih, po zobčh in po 
glavi ali kamor je prišlo. Ostali fantiči to videč, smo bili 
zeleni od strahti. Srce nam je kopnelo, in še nismo prav 
vedeli, kaj se godi. Tiho smo bili; kdo izmed nas naj bi 
se ga bil lotil? Jože je močen, gorjč, če bi se ga bil kdo 
zdrznil, Se prebodel bi ga bil. Le ubogi Janezek smo še- 
petali ; kar prisopotajo ti štirje možjč Janezku na pomoč, 
videli so, kaj se godi. Še o pravem času so prišli, če ne, 
bi ga bil ubil. Toda ko zagleda te možč, zamrmra le še: 
»No Janezek, ti pa že ne boš več kaše jedel!« Po teh be- 
sedah jo pa ulije v bližnji gozd, kakor bi pihnil. Gospod 
Potočin, to je gola in čista resnica, kakor je Bog v nebesih, 
in če hočete, smo vam na postrežbo, kjer in kedar hočete.« 

Dk, dh y gospod Potočin, to je ravno tako, kakor je Ba- 
lantinov povedal ; vse je tako. Če hočete, bomo vam priče 
vsi, kar nas je tukaj. Jože je hudobnež, Janezek je nedolžen. 
Da bi kmalu ozdravel !« vpijejo otroci kakor iz enega grla. 

Lahko je verjeti, kako so Potočinu dopadle te besede. 
Nekoliko pomirjen izpregovori: 

»Srčna zahvala vam, otroci ! To me še tolaži, da je 
moj Janezek nedolžen ; samo tega st ne vem razložiti, zakaj 
se je Jože polotil mojega sina, ker mu vendar nikoli ni 
nič Zalega storil?« 

»To je pač lahko. Njegov oče ga je podšuntal,« za- 
gotavlja drugi fant. »Saj sem videl, kako sta si pomeži- 
kovala in kako natihoma sta govorila, na vse kraje oziraje 
se malo pred tepežnjo. Zdaj šele vem, zakaj sta tako po- 
tuhnjeno pasla oči nad Janezkom. Kaj le hočeta, sem si 
mislil, da tako skrivno delata? Tako sta se pogovarjala 
nekoliko minut, potem je pa Tone odšel proti tej strani. 
Lezel je po travi, kakor bi po ledu hodil, da ga kdo ne 
opazi. No, gospod Potočin, ali ni bilo na to nastavljeno? 
- Pa kaj vidim? Da-te, Janezek! Saj že gleda in se giblje. 
Ali ga ne vidite?« 

Pri teh besedah pogleda vse na ranjenega dečka. Ja- 
nezek je res spregledal. Na to položijo nosila prav ra ilo 
na tla, in Potočin hiti na njegovo stran. 

»Janezek, moj ubogi Janezek, kako ti je?« vpraša ga 
nadzornik, ki se ga ne more nagledati in se mu od ve- 
selja solze po obrazu pocedč. 

»Nekaj mi je bolje, ljubi oče!« izpregovori Potočinov 
sin s slabim glasom, pa vendar tako, da ga vsi slišijo, 
»samo na zatilniku me še hudo boli. Pa kaj se je zgodilo 
z menoj? Kje sem in kako je prišlo,, da sem tukaj ves 
krvav? Za božjo voljo!« 

»Ljubi sin, le tiho bodi za zdaj, bodeš že zvedel. Ne 
bilo bi zdaj dobro, da misliš na to, ker bi ti utegnilo ško- 
dovati. Kmalu bova doma, in tam ti bomo z božjo pomočj6 
pomagali, da te ne bo več tako bolelo.« Tako miri Potočin 
svojega sina. 

Fant se sladko nasmehlja očetu, kakor bi se mu hotel 
zahvaliti za njegovo skrb. Odslej se je videl ves miren, 
dokler ne pridejo na dom. Tu je mati že čakala na pragu 
z razpetima rokama in vsa bleda. Videlo se ji je, da jo te- 
žave obhajajo in ji srce trgajo, vendar obnašala se je še pre- 
cej mirno, ker upala je na božjo dobrotljivost in vsemogočnost. 

»Ne boj se, ljuba žena! Hvalimo Boga, ni še tako huda, 
kakor smo se bali. Janez je že spregledal in že govori!« 

Uboga žena vzdigne svoje oči proti nebesom v zahvalo, 
da ji je Bog sina smrti obvaroval ter hitf v hišo, da po- 
gleda, ali je česa treba. Že poprej je bila namreč Janez- 
kovo posteljico postlala in vse po sobici počedila, da ne bi 
bilo kake zmešnjave ali overe. Pripravila je tudi suhih gob, 
obvez in povojev, da bode vse pri roci. Zdaj položijo Ja- 
nezka na mehko žimnico, kolikor mogoče na rahlem, zakaj 
na njegovem zatemenu je zevala široka rana, iz katere se 
je še vedno cedila gosta kri. Torej je bilo treba posebne 
previdnosti, da se ne zadene ob njo. Na to prinese mati 
mlačne vode, da mu izpere nesnago na zatilniku in na obrazu. 
Strašno je bilo videti to, kako je moralo šele ubogega fan- 
tička boleti! Vendar ni tarnal ali johotal, ampak mirno se 
je držal, ko ga je skrbljiva mati snažila in umivala. Z milim 
očesom ji je izraževal srčno zahvalo. Kmalu pride tudi zdrav- 
nik. Njegovo prvo delo je, da poskusi z iglico, ali je rana 
globoka ali nevarna. Željno pričakujejo vsi okoli stoječi, in 
p >sebno stariši vpirajo svoje oči v zdravnika čakaje, kako 
t )de to reč razsodil, ali bode kaj upanja ali ne ! 

Naš zdravnik ni nikoli delal na skok. Kedar se je 
1 itil dela, skušal, premišljal in poudarjal je dolgo,, preden 
j govoril. Tako tudi danes. Dolgo noče izpregovoriti, vedno 

poskuša in poskuša z iglico; tudi obraz mu temni, da je 
videti še bolj pobit kakor prej. Strašen pogled za uboge 
starlše! Marsikateri izmed ljudij, ki so se bili zbrali v Pd- 
točinovi hiši, pomajal je žalostno z glavo. Vendar na zadnje 
se zjasni zdravniku blago obličje ; zdaj šele dene v stran 
okrvavljeno iglico. 

»Veselite se z menoj, prijatelji moji !« izpregovori zdaj 
vrli mož. »Za trdno upam, da mu je črepinja še cela, če- 
ravno ni menda dosti manjkalo, da bi mu jo bil hudobnež 
razbil. Rana je res globoka; vendar če se v malo dneh 
potrdi, kar upam, da se bo, nimamo se potem nobene ne- 
varnosti več bati, in Janezek bode kmalu zdrav in vesel. 
Jaz sem vam porok, da ozdravi popolnoma. Zdaj pa, pri- 
jatelji, prosim vas, zapustite to sobo, ker Janezek potrebuje 
pred vsem pokoja. Zdaj ga obvežem in povijem, pa bo. 
Ne boj se, Janezek, to ti bo dobro djalo.« 

Zdravnik obveže bolnika, kakor gre, zelo previdno, ter 
mu vlije nekakšnih kapljic, da mu odleže. Potem napovč 
starišem, kako imajo čez noč ravnati z bolnikom. 

»Za zdaj ni več opravila tukaj ; reče zdravnik, vzemši 
klobuk in palico v roke — vendar zagotavljam vas, da ni 
čisto nobene nevarnosti več. Da bi ne imel gostih las, za- 
del bi ga bil malopridnež še bolj globoko; lasjč so ga re- 
šili gotove smrti. Pa kaj stavite, da bo Janezek že v štir- 
najstih dnevih skakljal po dvorišču in po travniku. No, pa 
za zdaj z Bogom. Jutri pridem spet!« 



Drugo poglavje. 

Potočin in Tone. 

Ker so z Janezkom ravnali z vso skrbjč in previd J 
nostjo, prebolel je prej, kakor je zdravnik sam upal in pri- 
čakoval. Od dn£ do dnč mu je bolje prihajalo in Potočin, 
ki je bil sklenil, Tonetovega Jožeta prav živo prijeti zastran 
one hudobne tepežnje, je rad vse pozabil, kar se je bHo 
njegovemu sinu pripetilo. Kar je, to je, si je mislil, da i li 
je le sin otet. Bog bodi zahvaljen ! že po štirnajstih dn ;- 
vih je bil namreč Janezek toliko pri moččh, da je smel z i- 
puščati posteljo svojo in hoditi po dvorišču, v treh tedri h 
je pa bil popolnoma zdrav. 

Potočin je bil res- blaga duša. Ko je videl, da je zdaj 
lahko brez vsake skrbi zaradi sinovega zdravja, je že delal, 
kakor bi še ne vedel, kaj se je bilo zgodilo med njegovim 
sinom in Jožetom. Za ves svet bi ga ne bil tožil, čeravno 
so mu nekateri svetovali, naj to stori, da bi se fant vsaj 
enkrat zmodril, in da se zanaprej še kaj hujšega ne na- 
ključi. »Zdaj je vse dobro,« odgovarjal je tem, in »mašče- 
vanje, saj veste, da ni krščansko ; fantu utegne to škodo- 
vati za vso njegovo prihodnjost. Fant je neumen, se bo že 
sam spametoval, očeta pa sevč moram posvariti, da poskrbi 
kaj več za-nj.« Tako je govoril Potočin. 

Pri prvi priložnosti pokliče res namestnega ogleda To- 
neta k sebi, ter mu z živimi besedami priporočuje, naj fanta 
drži bolj ostro nego doslej, drugače ne bode nikoli nič prida 
iz njega. Ta pa ne da bi se mu bil zahvalil za toliko do- 
brotljivost njegovo, šele sklenil je v svojem hudobnem srcu, 
se strašno nad njim zmaščevati za to posvarilo. Potočin, 
kakor bi bil segnil v sršenovo gnezdo, shudil je tega člo- 
veka s svojim rahlim ravnanjem, čeravno je imel takorekoč 
vso osodo njegovega sina v rokah. Tone je res molčal, ker 
spomnil se je glavarjevih ostrih besed ; vendar, da je mogel, 
z očmi bi bil prebodel Potočina, tako ga je jel šele sovražiti. 

Neki pregovor pa pravi : Človek obrača, Bog pa obrne. 
Taka je bila tudi tukaj. Kar je bil Jože storil na travniku, 
razglasilo se je koj po vsej Črni vasi, potem pa tudi dalje 
v bližnjem mestu. Kdo bi neki ljudem usta mašil? Vse je 
bilo nejevoljno na toliko hudobijo, in tudi sodnikom ni 
moglo to dolgo skrito ostati. Ne traja namreč dolgo, da 
pridejo beriči v Črno vas po Jožeta in ga pritirajo v sodišče. 
Huda pravda se vname, priče povejo vse na drobno in na- 
tanko, kaj se je zgodilo in kako zvijačno je bil mladi hu- 
dodelnik napadel Janezka. Rekli so, hotel je ubogega Ja- 
nezka umoriti. Akoravno se je pa Jože na videz kesal in 
tarnal, bržkone, da bi premotil sodnike, vendar niso hoteli 
ž njim imeti nobenega usmiljenja. Sodniki so rekli: Ka- 
koršna je pregreha, takšna bodi tudi pokora, ter ga obso- 
dijo, da ga sodnijski hlapci pred vsem dobro stepejo, potem 
pa v ječo vržejo, kjer naj ostane štiri mesece v zaporu. 
J; nezek je bil že davno zdrav, ko je Jože še v ječi delal 
p koro. Tako je kaznil Bog hudobijo. 

Če je pa bil Tone že poprej Potočinu napovedal tako 
h do vojsko, da je peklensko sovraštvo kuhal proti njemu, 
z< "j pa ga je obsodba njegovega sina razkačila tako grozno, 

da se je penil od jeze. Grizlo ga je posebno tudi to, da 
je prišel vsem ljudem v zobe. Malo, da se ni pri tej priči 
spasel nad Potočinom ; pa ker je vedel, da to ne gre, kakor 
bi pihnil, odlašal je to, vedno iskaje priložnosti znositi se 
nad sovražnikom. Odsihdob je jel nadzorniku nagajati, kjer 
in kakor je mogel. Posebno je pazil, da bi ga kje v klešče 
dobil v službenih opravkih. Vendar Potočin je poznal svo- 
jega nasprotnika čez in čez, in ni mu več upal. Poznal je 
Toneta, da je hudoben, kolikor ga je; zato je on pazil še 
bolje kakor Tone, ker je dobro vedel, da ta hudobnež zdaj 
dalje meri in čudne reči snuje v srcu. 

»Pred ko pred si bomo prizadevali,« mrmral je Tone, 
ako je kje zagledal Potočina, »da ti vodo nemalo skalimo. 
Črn se ti bo delal svet, če te le primem kje, in potlej pa 
reci nadzorništvu lahko noč. To se boš obračal in zvijal, 
da te bo milina gledati! Kakor se je primerilo meni, tako 
se bo tudi tebi ; če si ti mojega fanta, jaz bom pa tebe. 
Ne boj se, saj nisi vsegavedež, da bi ti ne mogel kje na 
prste pogledati. Pride čas, ko ti bom vse osle pokazal. Le 
velevaj ti, jaz pa ti jo bom naredil takšno, kakoršne se ti 
še ne nadejaš,« Tako hudobno je mislil Tone. 

Dasi je pa Potočin prav dobro vedel, da mu misli ta 
grdi človek kako umeriti, vendar ni se bal ; temveč še bolj 
zvesto kakor poprej je spolnoval svoje dolžnosti tako, da 
mu ni mogel v tem oziru nihče blizu. Če jo je pa Tone 
kako nastavil, da bi to njega osebno utegnilo žaliti, delal 
je, kakor bi ničesar ne videl ali ne slišal. Samo če ga ni 
hotel poslušati, tu se je znal tudi Potočin postaviti, in ni 
se mu zdelo škoda, ako je Toneta prav dobro okregal, kakor 
je zaslužil. Da se ni bal Tone ob kruh in zaslužek priti, 
očitno bi mu bil pokazal svojo nepokorščino. Ker ga je 
tedaj le še ta skrb držala v nekem strahu, ni ravno rekel, 
da bi ne storil tega ali onega; vendar šketil in vlačil se 
je pri delu in spolnoval je svoje dolžnosti samo povrhoma. 
Tone je moral Potočina slušati, hotč ali nehotč, toda ogenj 
je pihal vsled jeze, in srce mu je prihajalo od dn£ do dn£ 
bolj polno zavisti in čemera. 

Dolgo se mu ni hotela ponuditi nobena priložnost, če- 
ravno je vedno gledal in stregel na Potočina, da bi kje * :- 
pazil pri njem kako napako, ter ga koj o prvi priložno; ti 
zatožil, zakaj sline so se mu cedile po njegovi službi, n 
še rajši bi ga bil izpodlezel in se tako iznebil sovražni! a. 
Vendar vse to njegovo prežanje in pa nič. Potočin je ] il 

svoji službi kos, in znal je vsaki reči njen glas, da mu ni 
mogel nikdo očitati ne najmanje stvarce. Sploh je delal še več, 
kakor kar je dolžnost tirjala od njega, in tako ni bilo mo- 
goče, da bi se bil okrivil s čim. Od te strani se ni bilo Tonetu 
nadejati ničesa, naj je pasel nadzornika, kolikor je le hotel. 

Nekega večera se pa primeri, ko se je Tone ravno 
vračal na dom, da zagleda Potočina po soseskini cesti bli- 
žati se mu. Prva njegova misel je, da se ogne nadzorniku, 
katerega je na smrt sovražil, četudi mu ta nikoli ni storil 
nič zalega. Kar misli, stori. Ko bi trenil, skoči za debelo 
hrastovo deblo, tukaj počene in se potuhne, kakor divja 
zver, kedar čaka uboge živalice, in ki je že pripravljena, 
zaleteti se na-njo ter jo z zobmi in kremplji raztrgati. 
Tako je ta licemerski človek prežal in dihtel morijo za 
hrastom ; grozeče se mu je spreminjal grdi obraz in oči 
so se mu bliskale kakor tigri. 

»Ej, da sva sama, gotovo bi se nikomur ne kolcalo po 
tebi, prijatelj Potočin!« tako zamrmr& Tone tiho, da se ne 
izda. V tem trenutku se mu jame debela robatica gibati v 
rokah. »Veš, kako si mi na srce prirasel, da bi te koj — 
toda hm 1 Da bi le ti vražji drvarji ne bili tako blizu, pač 
sam hudir je drži ondukaj. Da ta grdež le enkrat zakrikne, 
znajo me izvohati, in ta bi bila žaltova. Ne, ne, saj se mi 
ponudi še kaka priložnost, in potlej bo enkrat konec njegovega 
nadlegovanja. Njegova služba mi pa ne uide, če je še kaj 
pravice na svetu. Potočin ! midva se bova že videla o svojem 
času, ne skrbi ti, enoč ti jo že nakacam ; če ni drugače, vsaj rde- 
čega petelina dobiš enkrat na streho, da ti za dolgo posvetim.« 

V tem se je Potočin bližal vedno bolj ; šel je ravno 
mimo hrastovega debla, za katerim je čepel njegov sovražnik. 
Opaziti ga ni mogel, ker se je Tone previdno skrival; celč 
sapo je na-se vlekel, da bi kakega suma ne zbudil v Po- 
točinu. S hudobnimi očmi je gledal za njim, ko je odhajal, 
potem se zravn& kvišku ter ozrevši se na vse strani, ali ga 
kdo ne vidi, napoti se v nekoliki daljavi za nadzornikom. 
Toda ni hodil naravnost za njim, ampak skrival se je iz 
previdnosti zdaj za kak grm, zdaj za kak plot ali za kako 
debelo drevo. Stokrat se je prej ozrl in zamislil, predno se 
je zmaknil od mesta. Če je pa hodil, lezel je kot tihotapec, 
p; se zopet skril kam v kako listje ali v kak grm, da ga 
ni mogel Potočin ugledati ozrevši se nenadoma. Tudi dr- 
vi rjev se je skrbno ogibal, ki so ravno takrat blizu ceste 
rt rali stare štore. Tone je slišal, kako je Potočin pozdravljal 

Oglčnica. 2 

znane drvarje in jim voščil dober večer, ravno tako srčno 
se je glasil »Bog daj« od ruvališča. Potem je šel Potočin 
zopet naprej, in Tone. se je pomikal za njim, ali prav plazil 
seje boječ kakor preplašen tihotapec, da ne bi ga kdo zapazil. 

Zakaj da je Tone tako previdno in skrivnostno delal, 
ni morda sam prav vedel. Nekaj je naklepal, dobrega gotovo 
ne. Kakor smo videli, zastran uboja je bil misel spremenil 
zavoljo drvarjev, ki so delali tam blizu. Morda je pa lazil 
za Potočinom, dokler bi prišla v kako goščavo, kjer bi ga 
mogel na samem napasti in tako ubiti sovražnika. V gosti 
šumi se vse to lahko opravi in vendar bi ga nihče ne videl. 
Mogoče, da je to mislil. Morda je pa lazil za njim samo iz 
radovednosti. Toliko je pa gotovo, da se Potočinu ni kaj 
mudilo, drugače bi bil korake nekoliko pospešil. 

Kar prižvižga mlad rokodelčič po samotnem gozdu. 
Prav čedno je bil oblečen in oprtiv nosil še precej nabasano 
bisago ali krnir. Da mu je mati pri odhodu morala marsi- 
kako staro petico stisniti v roke, videlo se je po obleki in 
po vsem, kar je imel pri sebi. Ko pride blizu Potočina, po- 
stoji pred njim ter ga nekaj popraša privzdignivši prav spo- 
dobno svoj nizki klobuk. Kaj ga je izpraševal, Tone ni 
mogel razumeti zaradi precejšnje daljave. Potočin je ravno 
tako prijazno odgovarjal rokodelčiču, ki ga, izvedevši vse, 
spoštljivo pozdravi in odide. Veseli mladenič jo žvižgaje 
zavije naravnost proti Tonetu. 

Tone je še vedno zijal, ko jo je mladi rokodelčič veselo 
mahal proti njemu. Globoko se je zamislil, čelo se mu je 
zgrbilo in ustni ste se mu čudno sklepali in odklepali. Da 
ga ni glasni žvižg predramil, dolgo bi bil tako strmel tja v 
en dan Zdaj mu zaigra grozen namuzljaj ha ustnicah in v 
oččh njegovih zaplamti ogenj, kateri je priča groznega na- 
klepa; zdelo se je, da ga prešinja krvava misel. Še predno 
so ga zapazile rokodelčeve oči, zarije se v grmovje in tu 
čučne v velo listje. S peklenskim pogledom meri rokodelca, 
ki koraka brezskrbno mimo njega. Zdaj se vzdigne iz gošče, 
še enkrat mu zablisne hudobno oko, pa počene spet, kakor 
bi ga vest dramila; ali zopet zarudi mu lice — znamenje, 
da ga je misel premagala. Hudobni Tone se zravna, pogleda 
spet okoli sebe, ali je ni kje kake neugodne priče, ter mahne 
z vso mu dano močj6 po zatemenu ubogega rokodelca. Hu- 
dobnež ga je s svojo težko gorjačo zadel tako močno, da 
kakor od strele zadet ne d& glasu, ampak se koj na tla 
zgrudi. Pred malo trenutki še čili in veseli rokodelec je bil 

zdaj mrtvecu podoben. Tone ga ne ogleduje dolgo, ker 
utegnil bi med tem kdo priti in ga pri delu zasačiti. Torej 
zgrabi na videz mrtvo truplo mladeničevo ter ga zavleče za 
gosto grmovje, kjer se mu zdi, da ga nihče ne bode videl, 
in se koj loti dela. Pred vsem preišče vse žepe rokodelčeve. 
»Aj, aj l« zamrmrd Tone sekljaje z očmi kakor zaljubljenec, 
ko najde prav lepo s svilo in zlatimi nitkami vezeno težko 
mošnjo, »ta že ni prazna, kakor je videti. Tuje cvenk! A16, 
v moj žep, da ne pride v škodo. — Aha, sem si pač mislil, 
fantek im& tudi zlato uro!<' Takoj pograbi zlato uro, ki je 
visela na prav lični zlati verižici, ter vtakne oboje v svoj 
žep. »Zdaj pa oprtajmo si ta-le krnir,« povzame hudobnež, 
»res škoda bi ga bilo, ko bi tukaj trohnel. Mrliči pa ne 
potrebujejo teh igračic« Tone sname zdaj krnir, nabaše si 
ga na hrbet, pogleda bledo podobo ubogega rokodelca, da 
mu dod&, ako je še treba, ter jo mahne proti Črni vasi v£s 
zadovoljen, češ, da je učinil Bog v£ kako dobro dejanje. 
Ravno se je mračilo, ko je hodil s krnirjem na hrbtu po 
goščavi. To mu je posebno ugajalo, ker bal se je vendar, 
da bi ga utegnilo videti kako ok6, tako pa ni bilo skoro 
mogoče. Kaj se utegne zgoditi z mladeničevim truplom, za 
to ni maral, ali da to bolje povemo, na to še mislil ni. 
Pustil ga je pod milim nebom ležati, naj se zgodi ž njim, 
karkoli hoče. Vsaj on je namen dosegel, to mu je bilo dosti. 

Prišedši v Črno vas, zavije jo naravnost proti hiši, v 
kateri je stanoval Potočin. Nadzornikovo stanovališče je bilo 
nekoliko odstranjeno v vasi. Tone ni kaj počakoval, sklep 
je bil storjen. Ko pride tja, pogleda skozi okno, da vidi, kako 
in kaj. Po njegovem obrazu soditi bi rekel človek, da mu 
gre vse po godu. Potočinova soba je bila svetla, majhna 
svetilka je svetila na mizi. Pri njej je sedela nadzornikova 
žena z Janezkom in nekim malim součenčkom njegovim ; 
učenčka sta kramljala in se smejala, mati je pletla, kakor 
je podoba, vtopljena v resne misli. Moža ni bilo dom&, ker 
je imel še kaj opraviti pri gospodu glavarju. 

»Je že prav tako! Njega ni, to je kakor navlašč za 
moje opravilo,« godrnjd Tone sam pri sebi. »Prav za prav 
bi si ne bil skoro upal, ko bi vedel, da je dom&. Ta slepar 
ima tanek nos, šviga kakor martinček povsod okoli. No, 
gospod Potočin, milostljivi gospod nadzornik, zdaj ti naredim 
ei 10, da jo boš gotovo pomnil svoje žive dni. Ako pojde vse, 
k Lkor si mislim, k letu ne slišiš več kukavice, ali boš vsaj 
k e čepel v zasluženem pokoju. Norč, mene si se lotil !« 

Zdaj leze tiho stopaje okoli hiše, kakor tat, in še sopsti 
si ne upa, da mu kdo sledi ne izvoha. Nato skoči čez plot 
na lahkem kakor maček ter pride tako skozi vrt na dvo- 
rišče. Tu se ne ogleduje, vidi se mu, da je tukaj star znanec. 
Hitro je našel, česar je poželel, namreč lestvico, katero koj 
postavi ob zid. Še enkrat se ozr£ in nategne ušesa, ali je 
vse tiho kakor prej. Potem se spravi po lestvinih klinih 
gori na streho. Tu se plazi še nekoliko okoli ter izgine na 
enkrat skozi lino v prostorno podstrešje Potočinove hiše. 

Nekaj časa je ostal na diljah, dokler je tukaj vso ro- 
potijo pretaknil in preril. Ko pride zopet ven, ni bilo več 
rokodelčevega krnirja na njegovem hrbtu. Zakaj, to bomo 
kmalu videli. 

Spustivši se zopet na tla, dene lestvo, odkoder jo je 
bil vzel, z vso previdnostjo, da ne zadene kam ž njo v gosti 
temi in ne obudi tako kakega suma. Nato se vrne črez 
borjač v vrt in odtod čez plot na cesto. Vse mu je šlo srečno 
izpod rok, in nikjer ni bilo žive duše ne videti ne slišati. 
Samo Potočinova žena in omenjena otroka sta sedela, kakor 
prej, pri mizi, kar je bilo Tonetu jako po volji, ker se mu ni 
bilo ničesar več bati. Ko vidi, da je vse dobro, pohitri svoje 
korake bolj vesel, kakor je bil prišel pred nekoliko trenutki. 
Še ni prav daleč od Potočinove hiše, kar zažene strašen smeh. 

»Aha, to je že druga po vrsti !« zagrohotd zlobni ogleda 
v svoji škodoželjnosti ter si mane roke, kakor po navadi. 
»To je že druga, prijatelj ! Pa le čakaj, menda ti jih ne bo 
več treba. Zasolil sem ti jo, pa tako, da se za vse veke ne 
izviješ iz klešč. Lahko noč, gospod nadzornik! že jutri 
zgodaj pridejo po t£, da te uklenjenega dotirajo h gospodu 
sodniku. Ti grdi ubijavec ti, prav lep možak si mi, ha ha 
ha, da greš ljudi napadat in morit! Da veš, ni dobro cez 
mejo stopati. Ti ubogo revče, kako boš režalo zaslišavši, 
da sem jaz namestu tebe obče častiti in spoštovani gospod 
nadzornik, in to bode precej, ako ni vrag. Menda pa ne bo 
trajalo predolgo, da ti zaškrabotljajo jetničarski ključi za 
vse žive dni. No, Bog pomozi!« 

Tako se je veselil nečloveški Tone svoje v nebo vpi- 
joče krivice, ki jo je ravnokar bil naklonil svojemu bližnjemu. 
Izgrohotavši se do dobra, obrne se proti krčmi, kamor je >o 
navadi zahajal. Tu stopi noter. Kakor povsod, včdel se je 
tudi tukaj ošabno in zaničljivo, češ, kdo je meni kos ! Z< aj 
se vsede strani za mizo zraven ure ob steni, kjer ni t lo 
nobenega gosta. Polič piva si zaukaže. Ko odide krčm ir, 

pomakne hitro, da ga nihče ni mogel zapaziti, jeziček na 
uri za celo uro nazaj. To je bilo toliko laže opraviti, ker se 
ni nobeden gost kaj menil za-nj, še manj pa pogledal. Nav- 
lašč so se ga ogibali, da ne bi imeli opraviti ž njim. Tudi 
danes so se rajši med seboj pomenkovali, in ga v nemar 
puščali, kajti dobro so vedeli vsi, da je on podšuntal svo- 
jega neporednega Jožeta, da je bil Potočinovega sina tako 
hudo stepel. Priskutil se je vsem iz vasi in tudi vsakomu, 
kdor ga je le poznal. 

Tone seveda ni dejal še žal besedice za to, da so ga ti 
ljudjč tako po strani gledali, ali vsaj na videz se je delal, kakor 
bi še ne maral za vse to, čeravno je vse vrelo in kipelo v njem. 

»Le čaj, ti grda smetljaka ti !« odreže se tiho godrnjaje 
in pogleda z razžaljivimi pogledi na mirne goste, kakor bi 
hotel reči : »Smejim se vam vsem ! Naj sem enkrat namestu 
Potočina, onda boste šele videli, kako svet napreduje. Pa saj 
pridemo kmalu vkup, in potlej pa me boste drugače gledali.« 

V tem se vrne krčmar s poličem penečega piva, pa ga 
postavi na mizo pred čmernega gosta. Tone prime za pivno 
ročko in pije. Zdaj pogleda nekdo izmed gostov na uro, 
kakor bi se mu nekam mudilo, ali ves začuden zakliče: 
»Kaj, šele sedem je zdaj? Pri mojkakoši, če nisem že mislil, 
da bo precej osem odbila! No, tedaj ni še take sile. Valentin, 
pojte, prinesite mi ga še en poliček, ker je tako zgodaj.« 

»Meni tudi, meni tudi !« zakličejo zdaj gostje. »Še 
eno uro smo lahko tukaj. Le hitro se zasuknite, Valentin, 
pa prinesite ga nam še iz najboljšega sodčeka.« 

Tudi Tone si ga ukaže prinesti še en poliček. On pije 
pivo v več presledkih, čeravno bi ga rad izpil na en sam 
dušek ; toda nekaj mu še roji po glavi, da mora ostati v 
krčmi. Ko vidi namreč, da so vseh gostov pogledi obrnjeni od 
njega, pomakne v hitrici jeziček na uri za ravno toliko časa 
naprej, za kolikor ga je bil poprej pomaknil nazaj. Delo je 
bilo storjeno. Zdaj izprazni pivno ročko do dna, plača in 
gre, kakor je bil prišel, zaničljivo gledaje in ne maraje za 
nobenega gosta, da bi mu voščil lahko noč. Tone gre 
domov; ali prav za prav leti, kakor bi ga sršeni pikali. 

»Hvala Bogu, da se je enkrat pobral !« oddahnejo se 
si gostje, ko je Tone krčmo zapustil. »Človek si še ne 
pa vesel biti, če je ta slepar blizu. Za božji čas, kaj lazi 
eki okoli po noči?« 

»Hm!« oglasi se nekdo izmed gostov, »to vam je na- 
han in nasukan ptič. Ali ste ga videli, kako je gledal in 

vihal nos, ker ga nismo hoteli ogovoriti? Toliko je pa že 
gotovo, da se ne klati zastonj tod okoli. Bog vedi, kako 
zvijačo nosi že spet v svoji buči ta hudobnež! Saj veste, 
kako je dal 6ni dan nasekati Potočinovega fanta. Ej, da se 
je meni taka krivica zgodila, kako bi ga bil jaz nategnil, 
in gotovo bi bila enkrat za vselej zadela kosa na .kamen, 
da bi bila skrhana za vse čase!« 

»To njegovo lazenje se pa tudi meni prav nič ne do- 
pada,« povzame še drug, »jaz bi ne rekel trikrat, da ne 
streže po Potočinu, zavoljo katerega njegov fant v ječi čepi, 
ker hudoben do čistega je ta cigan.« 

»Ravno to sem imel tudi jaz na jeziku«, pristavi eden 
izmed delavcev. »Pred ko pred bomo izvedeli, kam ta človek 
meri. Kar se pa mene tiče, pridem mu že do kraja, če je 
le kako mogoče.« 

Tako so se pogovarjali premogarji o Tonetu, ki se jim* 
še sanjalo ni, da jih je prehitel. 

Tone pa ni letel v enomer proti domu. Ko je bil tako 
blizu, da bi bil le še parkrat prestopil do hiše, postoji na 
cesti, da se oddahne, zakaj previden je bil v vsaki reči in 
vedel je dobro, da ga vsaka malinčica utegne izdati ali vsaj 
kako v zadrego pripraviti. 

»To pa res kaj velja!« govori hudodelnik sam s seboj. 
»Ha ha, da sem te seme opetnajstil. Zdaj pa se še manj 
bojim nego poprej. Naj me le imajo na sumu, kolikor ho- 
čejo, tu imam priče, da sem bil ob sedmih v krčmi. Ob 
sedmih ! Tedaj ravno takrat, ko so rokodelca v gozdu na- 
padli. Ha ha ha, ali sem te tepce prevaril, da bodo morali 
pričati in prisegati za-me. Vem, da bi me rajši videli na 
vislicah, kakor mi to privoščili. Toda kar je, to je. Takrat 
sem bil v krčmi, videli so me, da nisem mogel biti ob sedmih 
v gozdu, in tako se ne bojim več nobene nevarnosti.« 

Nato stopi v hišo ves v.esel svoje sreče v hudobiji; 
ali neki pregovor pravi : Sreča ima spredaj lasč, zadaj pa 
je gola. Bodemo videli, ali se je Tone dolgo veselil. 



Tretje poglavje. 

Nedolžnost in krivica. 

Ravno tisti popoldan, ko je hudobni Tone bil Potočinu 
za petami, in ko je kmalu potem omenjenega rokodelca 



/J 



23 



nenadoma iz grmovja prišedši treščil na tla in ga okradel, 
primeri se, da pride čvrst deček po stezi do onega gozda. 
Znalo se mu je veselje na obrazu in orodje, ki ga je imel 
pri sebi in okoli sebe, pravilo je očitno, da gre nad pisane 
metuljčke. Deček je držal v roci zelenkasto mrežo, in na 
traku mu je viselo dokaj novih in lepo izdelanih škatljic za 
ulovljene metulje. Še ni prav blizu gozda, ko zagleda znano 
staro ženico na kamenu sedeti. Mati Ščirna — tako so ji 
rekali v Črni vasi — imela je v omenjenem selu malo hišico 
ne daleč od Potočinovih. Dasi ni imela premoženja,, živila se 
je vendar z lastnim pridom, da jej ni bilo treba beračiti in 
ljudi nadlegovati. Nabirala je namreč po leti smukavic, zelišč 
in korenik, kakršnih potrebujejo za razna zdravila. Kedar 
jih je imela že dobršno v shrambi, nosila je je v bližnje 
mesto in skupljala je po navadi pri ondašnjem lekarju toliko, 
da jej je zadostilo za nekoliko časa. Bila je poštena in pridna 
ženica, zato so jo vsi radi imeli ; staro in mlado jo je čislalo, 
zakaj ob njeni starosti je bila silno modra in marsikomu je 
znala pomagati s hitrim nasvetom. Tudi deček jo je močno 
spoštoval. Komaj jo zagleda, gre jej naravnost nasproti, ter 
jej zaupno roko poda. 

»Dober večer, mati Ščirna!« ogovori jo deček prijazno. 

»Kaj je to, da ste tukaj sami? Saj ni žive duše tod 
okoli, in vi sedite tukaj ob cesti. To nič dobrega ne pomeni. 
Morda ste se utrudili, in da se hočete tukaj nekaj počiti. 
Kaj ne da?« 

»Prav za prav nisem toliko trudna, kakor misliš, ljubi 
Janezek!« o: govori na to stara ženica. »Ravno sem prišla od 
doma, torej sem še malo hodila. V gozd sem bila namenjena, 
da si naberem smukavic in drugih rastlin, kakoršnih veš, 
da iščem za lekarnico ; ali tukaj sem oslabela, da nisem mogla 
ni stopinjice naprej. Bog vedi, še zdaj se tresem, da ne bi 
mogla za ves svet v gozd iti. Da, da, za danes bo stokrat 
bolje, da me kdo nese domov. Jagod torej ne bom danes 
nabirala, kakor vidim. Da, ljubi moj Janezek, tukaj me je 
prijelo, in vedi, to je huda bolezen, ki me tare : Lačna sem ! 
Lačna, da bi umrla. Oh neznano strašna lakot me grudi, in 
L°kot, moj Janezek, je pri starih ljudeh gotova smrt!« 

»Kaj, lačni ste, mamka? O, temu bomo kmalu poma- 
g ili!« začudi se Potočinov Janezek privzdignivši pokrov 
n etuljske škatljice. »Da-te, lačni! Uboga mamka, to je huda 
b ^lezen. Nate, mati Ščifna! To je moja južina, res da je 
s m kruh, pa iz srca vam ga privoščim. Le jejte, le! Jaz 

nisem lačen, saj sem se opoldne dobro najedel ; — lečo za- 
beljeno s slanino smo jedli, mati Ščirna, in to je moja naj- 
ljubša jed. Tako je prav. Naj vam tekne, le jejte! Ta na- 
mazani kruh bo lakot odpravil, če Bog hoče.« 

Mati Ščirna pa ni rekla, da bi kruha ne vzela. Še kako 
rada je segla po jedi v sili ji ponujeni, da si je le glad uto- 
lažila* Lakota je res strašna. Morala je mati Ščirna dolgo 
jesti, predno se je mogla dečku za storjeno dobroto zahva- 
liti. Ko se je nekoliko najedla, povzdigne svoje zgrbančeno 
ali vendar pošteno obličje ter pogleda Janezka z milim 
očesom. Solzica hvaležnosti svetila se ji je v oččh. 

»Lepa hvala ti, moj Janezek! Bog plati stoterno!« iz- 
pregovori zdaj mati Ščirna, »prav veliko dobroto si mi skazal. 
Sam sebi si kruh od ust odtrgal in ga meni podelil. Morda 
si mi cel6 življenje otel. Bog naj ti to povrne, moj sin! Pa 
vsaj se ti bo dobro godilo na zemlji, ker od mladih nog si 
bil vselej priden deček, in to je tudi prav lepo, da stare 
ljudi spoštuješ, ki ne morejo več tako čvrsto stopati, kakor 
so poprej. To je lepo, in Bog ti povrni stoterno, kar si mi 
dobrega storil. Ti si prav dober človek!« 

»Mamka! le toliko ne govorite, saj ni vredno toliko 
lepih besed,« pristavi Janezek, Potočinov sin. Skoro ga je 
bilo sram in lahno je zarudel, da ga je toliko hvalila. »Samo 
to me veseli, da sam vam ustregel in da vam moj kruh 
tako diši ; vendar to bi še rad, da bi ga še kaj več imel. 
Alite, mamka, to je dober kruh? Le škoda, da ga ni več! 
Kaj, ko bi se jaz hitro povrnil v vas? Mati mi ga koj dajo, 
ako ji povem, da je za vas, in tako ga vam prinesem še 
lep kos, da boste imeli zadosti za danes. Alite, to bi ne bila 
tako slaba misel? V pol uri sem spet tukaj.« 

»Ljubi moj Janezek, že vidim, da te je zgolj dobrota in 
da imaš srce na pravem mestu,« odgovori mati Ščirna živo 
ganjena tolike skrbljivosti ter poboža dečka po cvetočem licu, 
kakor bi se mu hotela tako še posebej zahvaliti za dobroto 
njegovo. »Da, da, ti si dober deček ; vendar ni še taka sila, 
da bi se trudil domov zavoljo mene. Ne, ne, ni treba, moj 
sin ; saj imam kruha zadosti za zdaj, kar si mi ga dal. Tudi 
nisem več lačna. Hvala Bogu in tebi, da si mi pomagal. 
Zdaj imam že toliko moči, da prestanem in brez vsake teža e 
svoj pot grem, kamor sem bila namenjena. Ne skrbi, b >š 
že videl, kako jo bom mahnila. Ali Janezek, kam pa ti greš « 

»Kaj, jaz? Eh, mamka, ali ne vtdite, kaj imam pri sebi >« 
reče nato Janezek veselega obraza. »Zdaj grem na Travi: le 

lepih metuljev lovit. Saj veste, to je lep širok travnik sred 
gozda, kjer cveti tisoč in tisoč žlahtnih cvetlic. Eh mamka, 
tu je po navadi dosti metuljčkov !« 

»To ti je lahko verjeti, moj Janezek!« prikimlje mu mati 
Ščirna, veseli se ž njim, — »kolikokrat sem že hodila po 
tem travniku, in da ne bi vedela, kaj in kako? D&, d&, to 
Travišče je res lepo in prijetno. Človek bi se veselja zjokal, 
videč toliko krasnih cvetlic na tem travniku. Vendar jaz 
poznam še boljši kraj, kjer je toliko lepih in velikih me- 
tuljev, da jih ti cel6 ne "prešteješ. Ti bi ne verjel, kako lepa 
je ta livada. Vse je polno najžlahtnejših cvetlic in živopi- 
sanih metuljev, da nikjer tako ne. Ker si bil tako dober 
proti meni, povem ti to mesto, da ga koj najdeš.« 

»Je li to mogoče, mati Ščirna?« razveseli se Janezek 
in ob enem začudi nad to nepričakovano novico. »Kolikokrat 
sem že preletel ves gozd od konca do kraja, a ne spominjam 
se, da bi bilo kje še večjih in lepših metuljev kakor ondi 
na Travišču.« 

»Verjamem, Janezek, verjamem ti rada !« odgovori na to 
stara ženica. »To je pa tako. Do tistega kraja, katerega jaz 
menim, ne more vsaki človek. Toda mati Ščirna lazi povsod 
okoli. Menda ga ni celo uro okrog nobenega drevesca, grma 
ali kamena, da bi ga jaz ne poznala. Pa tudi ti najdem 
vsako mesto, po noči ali po dnevi, vse eno. Vendar poslušaj 
kaj ti bom zdaj povedala : — saj poznaš Hudi mlin na Bistrici ?« 

»Lejte no, kako pa da, mati Ščirna. Ta mlin je komaj 
en streljaj proč od Hude jame, kakor jo ljudjč imenujejo. 
Tam tedaj?« 

»Ne še prav tam, ali ne daleč od onega mesta. Poslušaj 

moj sin. Tje pojdi k mlinarju, in reci mu, da sem te jaz 

poslala, jaz mati Ščirna, in da ga lepo prosim, naj ti dovoli 

skozi njegov vrt iti v Hudo jamo. Le povej mu, da te jaz 

pošiljam, videl boš, da ti ne odreče. Travnik pa, o katerem 

sem ti govorila, je mlinarjev in nikod drugod ne more se do 

njega, kakor skozi njegov vrt. Prišedši enkrat skozi vrt obrni 

se gor proti »Hudi jami,« to je kakih deset minut hoda, ako 

greš naravnost tja gor. Ko si tam, najdeš na desni ozko 

stezico skozi gozdič. Tod moraš naprej, si me li razumel, 

inezek? Po tej ozki stezici moraš iti, da ne zajdeš. Ne boš 

d hodil celo deset minut, pa prideš zopet do takoimenovane 

• »pe vode, poleg katere se odpre tvojemu pogledu čudno lepa 

ata. To je tisti travniček, kateri leži kakor Travišče prav 

ed gozda. Če si tam ne naloviš najlepših metuljev, le reci 

mi potlej, kar hočeš. To ti pa povem, da ne najdeš lepšega 
kraja, kakor je Kroglica. Samo glej, da ne zajdeš.« 

»Že prav, mamka, že prav ! No lepo se vam zahvaljujem, 
da ste mi to povedali,« reče na to Janezek ves vesel te novice. 

»Zdaj pa naj grem koj k mlinarju, da ne bode prepozno 

- to je grem, Če me več ne potrebujete, mamka. Ako mi 

imate kaj naročiti, pa rajši tukaj ostanem, in nad metulje 

pojdem jutri, vsaj je še čas. Le povejte mi, mati Ščirna, ali 

vam morem še kako ustreči?« 

»Ne ne, ljubi Janezek! le pojdi, kamoF sem ti povedala. 
Za zdaj pa ne skrbi več za me,« pristavi stara ženica, »saj 
se prav dobro počutim, Bog ga bodi zahvaljen. Lahko se 
zopet dela polotim. Zdrav ostani, Janezek, dokler se zopet 
vidiva, in veliko metuljev si nalovi. Srečno!« 

»Z Bogom, mamka, z Bogom!« kliče Janezek za njo, 
ker mati Sčirna je bila že vstala ter jo kaj čvrsto mahala 
proti hosti kakor po navadi. Ves zadovoljen gleda Janezek 
za njo, potlej se pa tudi on napravi na pot. Potegne jo proti 
Hudemu mlinu, kakor mu je bilo povedano. 



Drugo jutro, še prav zgodaj, raznesla se je huda govo- 
rica po Črni vasi. Tu pa tam je stalo po nekoliko ljudij, ki 
so si z nekako skrivnostjo nekaj šepetali na ušesa, in mar^ 
sikdo je žalostno z glavo pomajal, kakor bi hotel reči : Bo, 
ali za zdaj še ne morem tega verjeti. Kakor se je slišalo, 
napadli so razbojniki včeraj popoldne mladega rokodelca, 
ki je potoval zraven gozda po široki soseskini cesti ves zdrav 
in vesel ; da so ga tam našli vsega krvavega in brez vse 
zavesti, in da so ga koj morali prenesti v bolnišnico. Tudi 
so si ljudje pripovedovali, da ga ni napadel nikdo drugi, 
kakor Potočin, ker je na vse zgodaj dobil sodnik pismo brez 
podpisa, v katerem je stalo, da je nadzornik Potočin storil 
to hudodelstvo. Govorilo se je celč, da je komisija že v 
PotoČinovi M5i T ki natanko preiskuje vse hrame, v katerih 
bi se utegnile najti ukradene reči. Ako se sumnja uresniči, 
bodo neki razbojnika zdaj pa zdaj pritirali žandarji. 

»To ne bo nikoli res !« zavpije eden Potočinovih pri- 
jateljev sredi radovedne drhali, ki se je bila sešla prt 1 
nadzornikovo hišo in zijala prodajaje čakala, kaj se bo< \ 
izleglo iz vsega tega. »To ne more biti, da bi bil Potoč r 
hudodelnik; on, ki je bil vselej tako rahločuten mož i 
najbolj poštena duša v Črni vasi, ni se mogel zakriviti ; 

takim zločinstvom. Ne, ne, tu se je gosposka gotovo zmo- 
tila, za to sem vam jaz porok.« 

»Hm, kaj takega bi jaz pa že ne trdil !« oglasi se neki 
človek ter pogleda ramena majaje govornika, da nikdo ni 
prav vedel, kaj hoče. »Eh, kdo v£? Malo potrpljenja, pa 
bomo kmalu videli! Skušnjava lovi človeka na zanke, dokler 
ga ne zahomota.« 

»To je vse res, ali Potočin je mož, ki mu ga ni para,« 
zagotavlja prejšnji govornik grdega opravljivca, »marsikdo 
naj se skrije pred njim. Potočin je pobožen mož in.pre- 
pošten, da bi se kaj takega le misliti moglo o njem. Še 
enkrat: Tu je kaka pomota, in ni drugače!« 

»Pomota? Bog hotel, da je to samo pomota, vendar 
tukaj je vsa druga, kakor vidim,« nadaljuje svoj govor oni 
človek, ki je vso krivdo zvračal na ubogega Potočina. Ob 
teh besedah zamežika kaj zvito in potuhnjeno s svojimi 
očmi. »Denar je slepar, in slama, saj veste, vname se pri 
ognju. To je moja misel, sicer je pa toliko že zdaj gotovo, 
da so drvarji videli Potočina samega včeraj na cesti malo 
prej, ko se je nesreča zgodila. On je bil sam na cesti in 
nobeden drugi ne. Pravijo, da je rokodelec sin premožnih 
starišev, da je imel dokaj denarjev pri sebi, kakor tudi kaj 
lepih oblačil, perila in drugih dragotin. Vrh tega je nosil 
tudi zlato uro na zlati verižici, po kateri sev6 ni več duha.« 

»To mi je vse eno,« izpregovori Potočinov prijatelj z 
naglo in živo besedo, zaničljivo gledaje na škodoželjnega 
obiralca. »Jaz pravim in trdim, da je Potočin popolnoma 
nedolžen pri vsem tem, naj kdo o njem govori in misli kar 
hoče. — Ali se pa v6, kdo da je našel ranjenega rokodelca 
na cesti?« 

»Kako pa da, to se vfc ! Stara Ščirna ga je našla včeraj, 
ko je lazila po gozdu, na travi ležati. Ker se ji je zdel na 
pol mrtev, pokliče koj drvarje na pomoč, ki so delali tam 
blizu. Da niso bili ti ljudje hitro pri roci, Bog v£, kaj bi se 
bilo zgodilo, bržkone bi bil tam umrl. Drvarji so ga pa 
nesli naravnost v bolnišnico, kjer so mu tako dobro po- 
stregli in toli skrbljivo ravnali ž njim, da je danes že zdrav 
in vesel. Kakor hočejo nekateri vedeti, je neki tudi on pri 
komisiji v Potočinovi hiši, da ogleda in spozna svoje reči, 
če se najdejo v nadzornikovih hramih.« 

»Nič ne bodo našli,« zakliče nadzornik Globočnik na 
to, ki se je že od začetka bil potegoval za Potočinovo čast 
in tako krepko zagovarjal svojega prijatelja. »Svojo glavo 

stavim, kaj takega Potočin ni storil. On ni ubijalec, za ka- 
koršnegaga imajo. Videli bomo, da se bo očistil vse sumnje.« 

»Oho !<* zagrohota zdaj oni, ki je uboj pripisoval Poto- 
činu> »Oho! Ni ubijalec! On ni kaj takega storil! Sevčda 
ne, ha ha ha! le poglejte tja, gospod Globočnik. Zdaj ga pa 
Ženti, vašega poštenjaka, vašega blagosrčnega in rahločutnega 
Potočina, glejte ga tam z uklenjenima rokama! — Pa pri 
moji veri, kaj vidim še? Tudi rokodelcev krnir je v njihovih 
rokah, glejte, oni berič ga ima. Zdaj pa le recite, da ni res; 
zdaj ga le zagovarjajte, kolikor hočete. Ha ha ha, to mi je 
pa res lep poštenjak, ta Potočin! Tolovaj je, ki je nedolž- 
nega mladeniča napadel in okradel ; pa saj se mu ne vidi, 
naši sodniki mu bodo že plačali poštenje, kakor zasluži.« 

»Zdaj pa le tiho, vi Tone!« obregne se Globočnik v 
svoji jezi nad opravljivca, — »vi ste človek malo prida, da 
morete tako hudo govoriti o tem poštenem možu. In ko bi 
tudi vse okoliščine pričale zoper njega, bilo bi ga vendar 
težko dolžiti zavoljo tega. Kar se pa mene tiče, rečem in 
trdim tudi zdaj brez vseh ovinkov, da je Potočin nedolžen. 
Da pa preidem na drugo reč: Od kod pa vi, Tone, veste, 
da je najdeni krnir onega rokodelca?« 

»1 no, tako se mi dozdeva, ker ga je berič prinesel iz 
Potočinove hiše, kakor ste sami videli. Kaj drugega bi si 
mogel človek neki domišljati pri takih okoliščinah? Menda 
nič drugega ne. Krnir bo pa po mojih mislih največji spri- 
čevalec resnice,« pristavi Tone, katerega že dobro poznamo, 
veseleč se v svojem togotnem srcu, da je vse tako prišlo, 
kakor jo je bil on napeljal. »Sicer želel bi tudi jaz, da ni 
to res, in prav žal mi je, da sem tako govoril.« 

»To vam je že težko verjeti po vsem tem, kar ste 
doslej že tukaj rekli. Vendar jaz menim, da ste zastonj go- 
vorili, zakaj Potočin se bo tako kmalu opravičil in očistil 
te semnje,« Tako se odreže Potočinov zvesti prijatelj ter 
zaničljivo hrbet obrne Tonetu. 

V tem, ko se je tako govorilo, prikaže se res Potočin 
z uklenjenima rokama; od občh stranij spremljajo ga beriči 
in oboroženi žandarji. Čeravno je vse zijalo vl-nj iz rado- 
vednosti, vendar je nosil vedno glavo po koncu, da se iu 
je znala nedolžnost na oč6h. Nekateri so pomajali z g a- 
vami, kakor bi hoteli reči: glejte, kdo bi bil mislil in j ri- 
čakoval kaj takega; nekateri so ga pa omilovali, ker uža lo 
se jim je nad vrlim Potočinom. To je bil res žalosten pog* id. 

»Dober dan, prijatelji in tovariši moji!« izpregovoril 
je prvi Potočin, in ne najmanjega strahti ni bilo poznati na 
njem, marveč vedel se je kakor pravi kristjan, dobro vedoč, 
da je njegova osoda pod mogočnim Gospodovim okriljem. 
»Obdolžili so me, da bi bil včeraj tega mladega rokodelca 
napadel in ne vem, kako se je moglo to zgoditi, našli so 
tudi njegov ronec v moji hiši. To govori res močno zoper 
mojo nedolžnost, toliko vem sam ; vendar z božjo pomočjo 
se bodem kmalu opravičil ; za to sem jaz porok, dobri ljudjč, 
da je v tem oziru moja vest tako čista kakor tistega otroka, 
ki se je danes rodil. Bog v£, da je to res in da se je vse 
to zgodilo brez moje vednosti. Čeravno bodo morda nekateri 
vsled najdenega krnirja ugibali na m£, ker tako na videz 
kaže, toda kako sem jaz prišel v to zadrego, ne v£m. Bog 
mi ne daj več živemu biti, ako ni vse to res.« 

»Verjamem ti to, Potočin!« reče Globočnik, ki je bil 
že bliže pristopil, da srčno pozdravi in objame starega znanca 
in prijatelja. »Verjamem ti vse to, ljubi prijatelj, in menda 
jih bo malo med nami tukaj, ki ne bi verjeli tvojim be- 
sedam. D& d&, ljubi Potočin, le brez skrbi bodi zaradi tega! 
Upamo, da pride resnica kmalu na dan, naj govori karkoli 
že zoper tvojo nedolžnost« 

»Dragi Globočnik! Ti me razveseljuješ in krepiš, prav 
srčna zahvala za te-le tvoje lepe besede! odvrne na to 
Potočin živo ganjen. Menda pa ne bo trpelo dolgo, da po- 
stavi vse to Bog na dan, in to pričakujem od Njegove pra- 
vičnosti ; potlej pa bo jasno ko beli dan, da je moje srce 
čisto te strašne krivice. Za zdaj pa moram pretrpeti, hotč 
ali nehotč, dasitudi mi je težko pri srcu zavoljo moje 
družine. Prijatelj, prosim te za božjo voljo, imej skrb za 
ubogo mojo ženo in za mojega Janezka, dokler bom v ječi. 
Srce jima poka od žalosti zastran mene, da- si sta popol- 
noma prepričana, da sem nedolžen. Globočnik, rotim te pri 
živem Bogu, stori mi to ljubav. Obljubi mi, da ju hočeš 
tolažiti in jima biti prijatelj in varih, ako bi bilo treba?« 

»To ti obljubljam na moje poštenje!« odgovori Glo- 
bočnik ter srčno objame prijatelja. »Zastran njiju ne bodi si 
v nikakoršni sili, jaz bom gledal na nju, jaz tvoj prijatelj.« 

»Tedaj z Bogom ! Vi pa, dobri ljudjč, odpeljite me, 
k Lmor vam je bilo zaukazano,« in s temi besedami se obrne 
p oti beričem in žandarjem, »odpeljite me v ječo, brez upora 
g em z vami.« 

Potočin je pozdravljal znance ter jim odzdravljal do 
ječnih vrat. 

Kmalu potem se zapr6 vrata za njim, katera je jetničar 
odpiral samo tedaj, ko mu je jesti donašal ali ko so obto- 
ženca jemali v zaslišanje, to je, kedar so ga peljali pred 
sodnike, da bi ga izpraševali. 

Ta preiskava je trpela mnogo dnij in žalibog, Potoči- 
nova reč se ni hotela obrniti na dobro, čeravno je vedno trdil, 
da je nedolžen. Več ko so ga sodniki zasliševali, tembolj 
se je zapletala pravda od dne do dne, da niso skoro več 
vedeli, kaj bi počeli. Potočin ni mogel utajiti pa tudi ni tajil, 
da je bil tisti čas, ko se je bilo hudodelstvo zgodilo, ondi 
blizu nesrečnega mesta, cel6 povedal je sam, da sta se malo 
poprej z rokodelcem nekaj menila, da ga je bil vprašal, kam 
da cesta drži. Kar se pa drugega tiče, trdil je kakor doslej 
svojo nedolžnost, in vse njegovo vedenje je pravilo vsa- 
komur, da govori resnico. Potočin je namreč odkritosrčno in 
moško odgovarjal na vse, ne boječ se ničesar, ker ni bil kriv. 

Toda pri vsem tem so okoliščine govorile in pričale 
zoper njega. Nobeden ni mogel upati, da ga bodo izpustili, 
zakaj najnevarnejša priča je bil krnir ; rokodelca vprašajo, ali 
misli, da je zatoženec krjv. Ta odkimlje dvomljivo rekoč, da 
ne more reči, ne da, ne da ne. Kako bi bil pa mogel tudi to 
vedeti ? Ko ga je hudodelnik udaril, zadelo ga je kakor strela 
z jasnega, in od tiste ddbe do onega trenutka, ko se je bil v 
bolnišnici zavedel, ni mogel se spomniti, kaj se je ž njim go- 
dilo, To je tedaj bilo vse, kar je rokodelec vedel povedati. 

Ubogi Potočin je prišel res v klešče, kakor mu je bil 
hudobni tone skrivaj obljubil; njegova reč se nikakor in 
hotela zjasniti, postala je le še hujša in nevarnejša. Ves sum 
je letel na-nj, ukradene reči so našli pri njem, čeravno ne 
vseh, in ubogi mož bi bil skoro obupal, tako ga je jelo zdaj 
skrbeti. Ljudje so ga milovali in njegovo bridko osodo ob- 
žalovali, zakaj prav prepričan ni bil še nobeden, da je on 
storil to hudobijo, dasi je bilo skoro vse zoper njega. Gospa 
Potočinova in njen sin Janezek sta v enomer solze točila, 
in če sta se kje prikazala, bile so jima oči vse objokane 
in rdeče. V svoji preveliki žalosti se nista dala utolažiti, 
naj je Globočnik prigovarjal, kolikor je hotel. Srce se jima 
je topilo v krvi, ko sta slišala, da je Potočinova reč že 
prišla tako rekoč do gostega. Govorilo se je cel6 po Črni 
vasi za trdno, da se bode Potočinu slabo godilo. Vsakdo si 
lehko misli skrb in žalost uboge žene in nesrečnega sinu. 

Da sta se pa tako hudo žalostila, vedela sta tudi zakaj. 
Postavim, naj bi zdaj sodniki izrekli, da je Potočin kriv, kar 
je bilo sicer pri takih okoliščinah prav lahko pričakovati, 
revež ne bi bil samo službe izgubil, ampak moral bi še v 
ječi sedeti Bog v£ koliko let. In kakor smo povedali, pričali 
šo zoper njegovo nedolžnost zel6 tehtni dokazi. Po tem 
takem kako strašna prihodnost bi čakala žene in otroka, ako 
bi morala toliko časa pogrešati skrbljivega reditelja? Grozne 
misli! Vedno sta imela pred očmi sramoto, ki bi ju utegnila 
preganjati od nemila do nedraga. Vrh tega bi bila morala 
stradati daleč od svojega ljubljenca. Nikdo bi se ju več ne 
usmilil, zakaj Rotočin, bi rekli, je hudodelnik. Ni torej čuda, 
da ju je groza spreletavala, ko sta preudarjala vse to. 

Crnovaščani so milovali Potočina, ali vsaj opravljali ga 
niso, kakor se sploh godi po svetu, da ne najde več mi- 
losti nesrečnik, naj ga pa sodijo po krivem ali ne, vse eno. 
Samo Tone se je srčno veselil Potočinove nesreče, in ni ga 
bilo sram, da je očitno kazal svoje hudobno veselje. 

»Aha, zdaj ste pavideli?« pravil je svojim tovarišem. 
»Ali vam nisem večkrat pravil, daje poniglavec ta Potočin? 
Zmirom se je muzal okoli višjih, da si je prisladkaril nad- 
zorniško službo. Eh ! človek mora, kakor more, in da rečem 
po pravici, meni se nikoli ni dopadel. Zdaj pa je srečo za- 
pasel, ta grdun. Ni toliko vode na svetu, da ga opere, tega 
ubijalca! Ne hotel bi biti na njegovem mestu!« 

Kdor ga je slišal tako govoriti, namrdnil se je vsled 
skrite nejevolje nad opravljivcem, ker poznali so vsi hudob- 
nost Tonetovega jezika ; toda nihče se ni upal ugovarjati 
ali ga vsaj kako prijeti, ker žalibog ni se dalo dosti govoriti 
na hvalo ubozemu Potočinu, in Tone je to dobro vedel ; 
zat6 je skusil na vse kraje svojega sovražnika črniti pred 
svetom. 

Tako se nazadnje približa pomembni dan, kateri ima 
določiti Potočinovo osodo — prostost ali pa ječo ; eno ali 
drugo prinesel bo ta dan. Strašno! In po vseh dosedanjih 
preiskavah, kaj dobrega bi bil mogel pričakovati, čeravno 
si je bil v svesti, da je nedolžen? Ali se ni zdelo cel6, da 
je grozno prekletje nad njim in nad njegovo ubogo družino? 
Kaj mu je pomagalo, da je uverjeval sodnike svoje nedol- 
žnosti? Nesrečni krnir ga je izdal, po krivem ali ne, tega 
ni mogel nihče vedeti ko Bog in Potočin sam. Sevč, ko bi 
nu bili mogli pogledati na dno srca, tedaj bi bili spoznali 
t idi njegovo neoskrunjeno poštenost in ga oprostili ; toda 

to človeku ni mogoče. Sodniki se morajo držati dogodka, 
kakoršen se jim prikazuje po dotičnih okoliščinah; oni mo- 
rajo postavo dopolniti. To je vse dobro čutil in vedel ubogi 
Potočtn, Neznano hudo mu je to stiskalo srce, vendar neko 
upanje ga je še držalo in krepilo, ker zanašal se je na božjo 
vsepravičnost in na svojo nedolžnost. Bog ravna vse člo- 
veške reči in nikdo ne v£, kaj mu je On odredil. To mu 
je bila še edina tolažba. 

Ta dan se je vse trlo v sodnici. Gneča sočutnih ali 
zvedavih poslušalcev je bila taka, da bi drobna hruška ne 
bila mogla pasti na tla. Vse je hotelo videti, kako se bode 
izmotala Potočinova reč. Državni pravdnik, sodniki in pri- 
seženci se vsedejo, tudi Potočin stoji že na svojem mestu 
kot zatoženec. Končna obravnava se prične. 

Obledelo Potočinovo obličje je kazalo sicer jasno, da 
je revež že dosti pretrpel te dni; vendar ni.se tresel, mar- 
več se mu je videlo, da^je v resnici pripravljen na vse, 
kar ima priti. V§del se je moško. Glavo je nosil še vedno 
po koncu, in kaj bi tudi ne? Saj' mu je bila vest čista, 
kakor popred. On je bil zmirom tisti pošteni Potočin, samo 
s tem razločkom, da je bil zdaj pravičen le pred Bogom, 
in da so ga ljudje samo iz nevednosti izpraševali, kakor 
hudodelmka, ker niso mogli pogledati v njegovo nedolžno 
srce. Potočin je imel svoje oči večjidel uprte v sodnike in 
če jih je kam obrnil, ozrl se je ravno tako neboječe na 
zvedavo množico poslušalcev, ki so komaj dihali zavoljo 
radovednosti. 

Zdaj pride marsikaj na vrsto, tudi poglavitne reči se 
še na novo obravnavajo, kakor je navada pri takih pravdah; 
toda vse to in pa nič. Vse se je motalo okoli rokodelčevega 
krnirja. Potočin si ni bil nič na boljšem. Nazadnje mu še 
reko sodniki, naj povč svojo misel: »Ali se čuti krivega ali ne?« 

»Jaz nisem kriv,« odgovori Potočin mirno pa odločno; 
»tako mi Bog pomagaj, da sem nedolžen. To trdim na moje 
poštenje !« 

Te besede od Potočina tako odkritosrčno izrečene so 
vsem poslušalcem globoko segale v srce, ganjenje je bilo 
veliko med zbranimi ljudmi in tudi motrečim pogledom iz- 
prašujočih sodnikov se je močno dopadalo Potočinovo 
moško obnašanje. Nekaterim je to dajalo novo upanje, < a 
se obrne zatoženčeva reč na bolje ; ali to lepo upanje ji n 
je moralo koj izpodleteti. Resnični dogodek je bil jase n 
kakor beli dan, pa tudi Potočin ni mogel več preklica i, 

kar je bil že tukaj povedal in priznal v svojo škodo. Ta reč 
je bila pri kraju. Samo priseženci so imeli še svoje opravilo. 
Povedati jim je bilo, ali sodijo zatoženca krivega ali ne? 

Bleda lučica upanja je še brlela v Potočinovi duši. 
Zdaj zdaj bode njegova prihodnjost določena: ali svoboda 
in čast povrnjena, ali ječa in sramota, to je pričakoval v 
svojem srcu. Priseženci se na to poizgubijo v svoje izbe, 
da še enkrat dobro pretehtajo to reč. Pol ure preide v strašnih 
stiskah, na zadnje se odprti pomembna vrata. Priseženci se 
ustopijo zopet na prejšnjem mestu v sčdnici; ali njihovi 
temni obrazi ne obetajo nič dobrega. Zdaj premolkne vse 
v sodnijski dvorani, da je tiho kakor v grobu. 

Priseženci izustijo svoj: kriv. 

Poslušalci to slišati, se močno prestrašijo in marsi- 
kateri obrne svoj žalostni pogled proti ubozemu zatožencu. 
Potočin sam, ki je bil sicer mož pogumnega srca in je 
svojo srčnost ohranil do današnjega dne, obledi ob tej ob- 
sodbi, kolena mu omagujejo, da se mora oprijemati, glavo 
povesi na prsi in dve debeli solzi mu zalijete oči. 

»Oh ti uboga žena! Moj Janezek! kaj bo z vama?« 
tako vzdihne obsojeni Potočin iz globokega srca. 

V resnici se je revež vsem smilil, ker ga je zadela 
tako grozna nesreča. Ali je, ali ni kriv? Tako so se ljudje 
popraševali med seboj. Ubogi človek, kako dobro službo 
je že imel, in zdaj da bi ga bila hudoba enkrat premotila? 
To je težko verjeti, v tem grmu je gotovo kaj drugega 
skrito. Tako so mislili malo da ne vsi poslušalci. Samo 
Tone, ki je bil doslej v prvi vrsti med ljudmi, kazal je 
očitno veselje nad Potočinovo nezgodo. Kdor bi ga bil na- 
slikal v tem trenutku, ko so priseženci izrekli svoj »kriv«, 
naslikal bi bil podobo peklenskega nevoščljivca. 

»Zdaj se ti je pa za enkrat skrhala sreča!« mrmral 
je sam pred se, »zdaj si pa shranjen in preskrbljen, pri- 
jatelj Potočin. Dobro se počuti — v ječi!« 

Zdaj se sodniki še nekaj posvetujejo, in ravno hoče 
predsednik vstati, da naznani zatožencu storjeno sodbo, to 
je sklep kratkega posvetovanja, kar nastane na drugem 
koncu dvorane pri vratih velik šunder. Vsi pogledajo na 
t( stran. Ljudje se umikajo siari ženi, katera sili z vso 
rr >čj6 noter v sodnico. Poslušalci in sodniki se komaj 
z\ grč iz osupa, kar zakriči stara ženica : 

»Stojte, gosptida! Za božjo voljo stojte! Vrli Potočin 
j6 nedolžen. Jaz morem to dokazati in tudi povedati, kdo 

je pravi hudodelnik. Le pustite me tja. Jaz bodem povedala 
vse na drobno, Prosim, gospdda, dovolite mi!« 

»Stara Ščirna!« zašepetajo ob enem vsi poslušalci, in 
marsikdo je začel na novo upati, da se skrivnost razvozla 
v prid nesrečnega Potočina. »Kaj neki hoče? Kakšno no- 
vico je prinesla? Mati Ščirna je vrla in poštena žena! Že 
dolgo je nismo videli! Njo je treba zaslišati in to reč še 
enkrat obravnavati. Ona ne laže!« 

Tako je šumelo po dvorani. 

»Tiho!« zaukaže predsednik. »Pustite ženo, kije ravno 
govorila, naj pristopi, in naj se usede tamle na klop k onim 
pričam.« Ljudje se koj razmaknejo, kolikor se je v tesnobi 
da1o> in malo časa potem je sedela mati Ščirna na klopi, 
ki je bila pričam odmenjena. Na to jo vzame predsednik 
v prisego, kakor je navada pri pričah, da govorč čisto re- 
snico. Naposled jo vpraša : »Kaj mislite povedati o tej reči?« 
»Jaz imam povedati, da je 6ni-le mož, gospod nadzornik 
PotoČin, čisto nedolžen pri hudodelstvu, zavoljo katerega 
stoji tukaj pred sodniki. Tako mi Bog pomagaj, gospod 
Potočin je nedolžen; ali ta-le tukaj, namestni ogleda v ogl£- 
nici, Tone PuŠnik, ki ga vidite spredaj med poslušalci, on 
je rokodelca potolkel na tla, in ga okradel, on in nobeden 
drugi ne l« Vse se je začudilo nad tem nepričakovanim od- 
govorom, pa tudi veselili so se vsi zaradi vrlega Potočina, 
zakaj vedeli so poslušalci, da Ščirna ne laže. 

»Kaj regija ta stara sraka? Meni pravi tat!« zarevsa 
zdaj Tone ob Ščirninih besedah, a prihaja zmirom bolj 
bled in bled. Zdaj se začne delati, kakor bi bil ves nedolžen, 
pa ker vidi, da mu to ne gre, poskusi jo potegniti in se 
tako rešiti nevšečnega zasliševanja in gotove kazni. Vendar 
tudi to mu izpodleti. Okoli stoječi možjč ga koj popadejo 
brez obotave. Tudi predsednik ukaže na to sodnijskim 
hlapcem, naj obdolženca pri tej priči zgrabijo in drže, dokler 
bo treba. Ko se to zgodi, obrne se predsednik zopet k stari 
ženi, ter jo tako-le nagovori : 

»Žena! vi ste zdaj obdolžili tega moža groznega hu- 
dodelstva. Njegovo življenje je pa bilo dozdaj brez vsega 
madeža. Ali zamorete tudi dokazati, kar ste tukaj govorila? 
Glejte, da se niste zmotila v esebi, ali da mu česa ne podtikate.« 

»Jaz se nisem zmotila, tudi mu ničesar ne podtikam,« 
povzame mati Ščirna, »vse hočem na drobno povedati in 
dokazati, kakor se je od prvega začetka prigodilo; zakaj 
bila sem zraven, ko se je izvrševalo hudodelstvo. Sli? ila 

in videla sem vse, saj jo v zobe povem temu hudobnežu. 
Potlej naj reče, da ni res, če more!« 

»Gospčda ! nikar je ne poslušajte, ona je lažnjivka !« 
zarohni zdaj Tone proti sodnikom. »Ničesa ni videla, jaz 
sem nedolžen, kakor je Bog v nebesih. Le sovraži me tako 
hudo, ta grda potepenka ; zato pa mi to podtika in priča 
zoper mene. Da, da, iz zgolj sovraštva bi me rada videla 
na vislicah, toda boste koj videli, kako jo bom postavil na 
laž, to grdo jezičnico.« 

»Obdolženec, ne obnašajte se tukaj tako po otročje, 
in tiho, dokler vas ne bodem prašal,« zaukaže predsednik 
Tonetu, ostro ga gledaje. »Vi pa, mati Ščirna, kaj vas je 
zadrževalo, da ste prišla še le zdaj pričat, zdaj ko je bilo 
že vse obravnave konec. Tega ne razumem in čudno je 
to, prav čudno !« 

»Oh, gospod predsednik, tega nisem jaz kriva !« odgo- 
vori na to mati Ščirna. »Ko sem videla Toneta mahniti z 
debelo gorjačo po zatemenu mladega rokodelca, tedaj sem 
se tako ustrašila, da sem zbolela. Dolgo nisem mogla ne 
besedice izpregovoriti. Mravlje so me obsule pri tem groznem 
pogledu, in neki strah mi je stresel vse ude. Treslo me je 
kakor mrzlica, da nisem smela od tistega časa iz postelje, 
še manj pa iz hiše. Tudi ni živa duša marala zame; stara 
Ščirna je ležala doma brez vse pomoči in zapuščena od 
vseh ljudij. Taka je bila z menoj do današnjega dne. Bog 
sam v£, veliko sem pretrpela v tej ddbi. Nič nisem mogla 
vedeti, kaj se je še nadalje zgodilo z napadenim mlade- 
ničem. Da je pa vrli Potočin tega hudodelstva obdolžen in 
da je tukaj ujet, tega nisem mogla misliti. Pa kako neki 
bi mi moglo to priti na misel? Prej bi bila to pričakovala 
o tem-le človeku. Kar zagledam danes pod mojim oknom 
Potočinovega sina, milo se je jokal in skrival je obraz v 
svojih rokah. Odleglo mi je bilo namreč toliko, da sem 
se mogla prigugati do okna hladnega in čistega zraka uživat. 
Ko slišim malega Janezka, da se joče, zbode me v srce, 
ker dobra sem mu bila od nekdaj. Na to ga koj pokličem, 
naj pride k meni. Janezek koj uboga. Ko pride, poprašam 
ga, kaj se mu je pripetilo kaj tacega, da se tako milo joče. 
Rečem mu, naj mi pov6, morda mu v čem pomagam. Na 
to mi res povč, v kakšno veliko nesrečo daje prišel njegov 
oče po nedolžnem, in kako da se njegova mati žalosti v 
groznih težavah. Pri teh besedah se začne zopet jokati 
vpričo mene, da bi se bil kamenu usmilil.« 

»Zdaj pa še nekaj, gospod predsednik!« tako nadaljuje 
mati Ščirna; »ravr>o tistega popoldne, ko se je Tone Pušnik 
pregrešil z omenjenim hudodelstvom pri gozdu, sedela sem 
tam blizu na kamenu. Opešala sem bila, ker me je trla 
huda lakota. Gotovo bi me bilo takrat konec, ko bi me ne 
bil Janezek, ki je po tej cesti prikorakal k meni, podelil 
svoje južine, da sem si utolažila glad. Od tistihdob pomilil 
in priljubil se mi je ta deček še več ko poprej, in močno 
me je danes veselilo, da sem ga mogla potolažiti in upo- 
kojiti. Da, da, nekaj posebnega me veže na tega pridnega 
dečka, odkar rni je morda življenje otel. Zat<3 sem mu hitro 
rekla: Le pojdi domti, Janezek! Ne boj se! Za t6 sem ti 
jaz porok, da se ta reč obrne kmalu na dobro. Pozdravi 
tudi mater in reci ji v mojem imenu, da jo prosim, naj se 
nikar več ne žalosti zavoljo očeta. Povej ji, da pridejo oče 
še danes dom6v, in to tako res, kakor se nisem še nikoli 
zlagala. Veš, to ji reci, Janezek !« 

Janezek mi je verjel na besedo in odšel že bolj ve- 
selega srca k svoji materi. Jaz sem pa hitela, kolikor so 
me le nesle noge, da sem prišla še za časa v sodnico. 
Tukaj sem zdaj gospdda! Le izprašujte me, jaz vam bom 
odgovor dajala o vsem, kar sem videla in slišala. Vse bom 
povedala kar vem o tej reči.« 

»Že prav, mamka!« reče nato predsednik. »Zdaj pa 
naravnost povejte, kar veste: toda čisto resnico tirjam od 
vas, to je, da poveste čisto vse kakor je bilo, ne več, ne 
manj. Tudi ne smete zamolčati ničesar, kar bi utegnilo po- 
jasniti to reč. Spomnite se prisege, ki ste jo ravnokar pri- 
segala Bogu v lice in nam sodnikom. Zdaj pa govorite!« 

Ob teh predsednikovih besedah je nastala popolnoma 
tihota v sodnijski dvorani. Ljudje si niso upali dihati, 
ampak upirali so svoje oči v sključeno podobo stare ženice. 
Mati Ščirna začne pa svojo povest tako-le : 

»No, tedaj pa poslušajte zvesto, gospod predsednik! 
Čisto resnico bodem povedala, kakor se je bilo prigodilo. 
Stara Ščirna ne laže, to dobro ved<3 vsi, ki so tukaj, naj 
že pravi kdo, kar mu drago. Jaz ne lažem : Bog v£, da 
ne. Toliko o tem, zdaj pa naj začnem. Kakor sem že po- 
vedala, kruh, ki mi ga je bil Janezek podelil, odpravil ni 
je lakot, Povrnile so se mi zopet prejšnje moči, da S' m 
si zopet upala v gozd iti, borovnic iskat kakor po nav* Ji. 
Janezek je šel svojo pot naprej do Hudega mlina, kan ar 
sem mu bila povedala, jaz sem pa lazila po gozdu s m 

ter tja, kakor je ravno prišlo in kjer je bilo najti največ 
borovnic. Še nisem pa menda celih dveh ur hodila po gozdu 
iskaje najobilnejših grmičev, začel me je -hrbet boleti, da 
sem se morala vzravnati kvišku. Ko tako svoje oči povzdi- 
gnem, zagledam na enkrat tega Toneta. Hodil je proti meni. 
To ni bilo sicer nič posebnega zame, ker sem ga že mno- 
gokrat videla po teh krajih izprehajati se. Nekaj pa se mi 
je čudno zdelo. Še ni bil namreč prav daleč od mene, kar 
na enkrat postoji, pogleda pazljivo okoli sebe, kakor bi se 
hotel prepričati, ali ga tudi nihče ne vidi, potem se par 
skrije za hrastovo deblo. Kaj neki to pomenja? To se mi 
ne zdi samo ob sebi ! Tako si mislim in obrnem svoje oči 
na to čudno prikazen, da jih dolgo ne zganem proč. Jaz 
nisem vedela pri čem da sem; vendar toliko se mi je do- 
zdevalo, da jo je Tone na kaj nastavljal, ker zastonj bi ne 
delal tako. Za nekoliko trenutkov se mi ta reč pojasni, ko 
zagledam Potočina, ki je ravno prihajal ob gozdu in šel tih, 
mimo drevesa, za katerim je čepel ta hudobnež. Zdelo se 
mi je, da ga Potočin ni zapazil. On gre naprej in ne daleč 
od hrasta zadene na nekaj drvarjev in delavcev, ki šotam 
ruvali stare štore; tu jim želi dober večer, drvarji se mu 
zahvalijo in odzdravijo. To so ravno tisti drvarji, ki tukaj 
sedč na klopčh. Naj poved6 ali ni vse to res? Ko je tako 
Potočin odhajal, vzdigne se Tone izza debla, pa stopa za 
njim. Jaz sem dobro videla, kako si je na vso moč priza- 
deval, da ga ne zapazijo drvarji. Lezel je tiho in počasi 
kakor polž, oziraje se na vse strani. Seve, drvarji ga niso 
videli, ali jaz sem ga, jaz stara Ščirna sem ga dobro videla.« 

»Aj, aj! sem si mislila, ta Tone je hudoben človek, 
Bog v£, kak skriven naklep ima že zopet v glavi. Nemara 
namerja cel<3 na Potočina? Zakaj pogledava tako skrivnostno 
za njim? Ej, stara Ščirna, tu bo gotovo kaj. Torej hajdi za 
Tonetom, da odvrneš še za časa kako grozno nesrečo!« 

»Na to pogledam za njim. To vam rečem, na vsako 
njegovo stopinjo sem pazila. Še precej sem pritiskala za 
njegovimi petami; njemu se še sanjalo ni o tem. Jaz poznam 
vsako drevo in vsak grm v tej okolici, in tako mi je bilo 
prav lahko prikrivati se mu. Tako sva se nekoliko časa 
s :rivala, on za Potočinom, jaz pa za Tonetom, da naju 
r hče ni mogel videti. Kar pride nadzorniku Potočinu prav 
č den rokodelčič naproti. Lepo je bil opravljen in na hrbtu 
j. imel nabasano torbo, kakor jo imajo rokodelski popotniki. 
F ed Potočinom postoji ter ga nekaj popraša. Kaj, ne vem, 

ker sem bila še precej daleč. Zdaj se Tone ustavi, jaz pa , 
za njim. Potem, ko sta se nekoliko pogovorila Potočin in 
ta mladenič, ki je tudi tukaj med pričami, grč ta naprej in 
pride tako nama naproti, Tonetu in meni. Tone se pa zdaj 
izpremisli. Vsa podoba je bila, da neče več laziti za Poto- 
činom. Še preden ga je namreč ta mladenič mogel zapaziti, 
skrije se spet, Zdelo se mi je, da ne bode nič dobrega; ali 
kaj sem hotela jaz stara reva? Skrijem se tudi jaz v le- 
skovo grmovje. Kakih pet korakov od Toneta sem čepela 
za grmom, torej sem ga dobro videla. Bog mi ne zapiši . 
greha, če nisem že mislila grde pošasti pred seboj imeti, 
tako čuden in izpremenjen je bil njegov obraz. Za božjo voljo, 
kaj bo to? sem si mislila. Jaz nisem vedela, ali bi tukaj 
ostala ali ne, ker me je že začelo strah biti. Vendar kmalu 
sem izvedela, kam je Tone meril. Groza me je povedati. 
Mladenič je bil komaj par korakov proč od Tonetovega 
skrivališča, kar šine ta kvišku, udere jo za njim ter udrihne 
ga z debelo gorjačo, ki jo je imel pri sebi, da se revež pri 
tej priči opoteče in telebi na tla. To videti, sem hotela na 
pomoč klicati, pa nisem mogla, ker sape mi je zmanjkalo 
od strahti. Vendar pazila sem še verno, kaj bo ta nesrečnež 
še počel. Ione zgrabi potem rokodelčevo truplo, ter ga 
zavleče v stran v goščo, da ubozega mladeniča oropa. Tu 
mu vzame zlato uro in verigo, tudi težko mošnjo sem vi- 
dela, ki jo je Tone v žep vtaknil. Na to mu sname krnir 
ter si ga oprta. To vse storivši, pusti rokodelčiča na tleh 
ležati ne maraje zanj, kakor za tistega, ki ga ni, ter jo 
ubriše po gozdu meni nič tebi nič. Odhajaje mrmral je še: 
»To je še dobro, da me nisi videl, ako izpregledaš, pa go- 
tovo ne boš več trave tlačil, ker je bila menda že pregorka 
za te. Z Bogom \« 

»Rekla sem sama pri sebi: Le teci, saj vem, kje te 
zopet dobim, tam pa boš videl še le, kaj ti stara Ščirna 
naprede, ti grdi malopridnež ti ! Na mostu se vidiva spet, 
to je gotovo, tod moraš iti, ako greš v Črno vas. To boš 
debelo gledal !« 

»Toda prevarila sem se, misleč, da pojde naravnost 
domov. Vendar cujte: Pred vsem tečem k drvarjem, v hi- 
trici jim povem, kaj in kako je z rokodelcem, potlej pa o 
uderem po stranskih potih proti mostu, zakaj vedela sem, < a 
srečam ali najdem tukaj Toneta. Toda bila je že noč, \ o 
pride, To je tudi prav, mislila sem si, tako ne bodeš z - 
pazil stare Ščirne, ki lazi za teboj. Glavo bi bila zastavi 1 1, 

da pojde zdaj domov. Njemu so pa vse druge misli rojile 
po glavi. Za mostom se on zdaj obrne proti Potočinovi 
hiši. Ko pride tja, začne vohati okoli nje, kakor sledeč pes, 
leze in leze, nazadnje pa vendar skoči čez plot v vrt in od 
tod v dvorišče Potočinovo. Videla sem tudi tukaj vse dobro. 
Tu je začel gledati okoli sebe kakor tat, in ko se je na- 
gledal, zgrabi lestvo ter jo nastavi na streho. Na strehi mi 
je izginil izpred očij. Mislila sem od začetka, da hoče 
Potočina okrasti; toda varala sem se. Ni kradel ne, samo 
rokodelcev krnir je pustil v Potočinovi hiši. Ko se je zopet 
prikazal, ni bilo več one torbe na njegovem hrbtu. Zdaj 
sem mislila to in ono, vendar prave nisem mogla še uga- 
niti. Opravivši vse pobere se Tone, kakor sem mislila, 
domov; toda spet ni šel tja, ampak zavil jo je v krčmo. 
Tudi tja sem sledila za njim. Tukaj se pa stisnem v kot, 
da me ni mogel videti. Gledala sem le nanj, kaj bo počel. 
Z uro se je pečal, ki je visela na steni Ne vem, zakaj je 
drezal v njo, toliko pa vem, da je jeziček pomikal nazaj 
in naprej. Zakaj je to delal, tega si ne vem tudi zdaj ne 
razložiti. Nato se spravi iz krčme ter se napoti proti 
domu. Kakor je kazalo vse, bil je zel6 vesel in jel je teči, 
hakor bi mu za petami gorelo, ko je prišel na cesto. 

»Le teci«, mislila sem si zopet, uideš mi že ne. Dasi 
imam le malo .moči, vendar pridem že za teboj.« Sklenila 
sem iti za njim, ker vse se mi je zdelo, da bo še kaj. Ko 
pridem tja do njegovega doma, skrijem se v bližini ter pri- 
slušam in pazim. In res, nisem dolgo čakala, kar zaškrip- 
ljejo vrtne duri in Tone s svetilnico v roki stopi zdaj na 
vrt. Tu začnem še bolj streči nanj, da vidim vse. To sem 
videla z lastnimi očmi. Tam sred vrta stoji visoko hruševo 
drevo. Tone gre naravnost proti njemu, postavi svetilnico 
v stran ter začne kopati jamo, vrže nekaj v njo, da je za- 
rožljalo. Potem zmeče izkopano zemljo zopet v jamo, da 
jo napolni ; z roko jo pogladi, da ne bi se poznalo.« 

»Tako, zdaj pa ostani tukaj, dokler se vsa reč ne 
pozabi«, slišala sem Toneta mrmrati pred s£. Na to pogleda 
še enkrat okoli sebe, ter gre v hišo.« 

»Mikalo me je izvedeti, kaj da je zakopal, čeravno se 
mi je dozdevalo, da bodo brž ko ne ukradene reči namreč 
ura, veriga in mošnja pobitega rokodelca. Že sem hotela 
pogledat na vrt, ali na enkrat me zvije groza, da nisem 
mogla naprej. Tako slabo mi je jelo prihajati, da sem se 
k >maj držala na nogah. Zatorej se premislim in odidem 

domov. Tu sem morala koj v posteljo, tako me je tresla 
mrzlica. Drugi dan sem hotela vstati, da povem gospodu 
sodniku vse, kar sem videla in slišala, toda to mi ni bilo 
mogoče, kakor že veste, gospod predsednik! Rada bi bila 
komu razodela svoje srce, ali nikdo ni prišel, in tako je 
bilo do današnjega dne. Davi mi je še le nekaj odjenjalo, 
da sem smela na hlad. Hvala Bogu, da sem po Janezku 
izvedela to žalostno novico. Zato sem koj odrinila, in naj 
bi me bilo stalo tudi življenje. Tako tedaj gospod pred- 
sednik, zdaj pa veste vse natanko, kakor se je prigodilo, 
in tako ne bo druga, kakor da mi izpustite vrlega Potočina 
in na njegovo mesto tega Toneta vzamete v zaslišanje.« 

»Se v£, se v£, mamka, to se bo koj zgodilo«, povzame 
predsednik; »pred vsem pa bomo tega obdolženca izpraševali. 
Rudarski ogleda Anton Pušnik, kaj imate odgovoriti na te 
izpovedbe?« 

Tone je bledel in se tresel kakor kaplja na veji ob 
teh besedah; vse je očitovalo na njem, da se zaveda krivde. 
Gledal je kakor hudo vreme, ali vendar še zakriči v gro- 
znem obupu, da ga je bilo strah slišati: 

»To je laž, to je laž! Nič, prav nič ni videla. Ta grda 
nevoščljivka se je zlagala, in rada bi me v nesrečo pripra- 
vila. Na vrtu pa nisem zakopal ničesar.« 

»Tega se bomo kmalu prepričali, ali je res ali ne«, od- 
govori predsednik z mirnim glasom. Na to izvoli nekoliko 
sodnijskih prisednikov ter jim zaukaže, naj gred6 brez za- 
mude na vrt, da poiščejo tam na omenjenem mestu pod 
hruško, kakor je bila povedala mati Ščirna. 

Ustanovljena komisija se hitro odpravi na vrt Tonetov, 
v tem času pa prejenjajo vse preiskave v sodnijski dvorani. 

Vse željno pričakuje odpravljenih poslancev, ker je 
dobro vedel vsak poslušalec, da bo odločilo vso reč komi- 
sijsko preiskovanje. Ako res najdejo zaznamovane reči na 
Tonetovem vrtu, je gotovo po Tonetu, in Potočin zadobi 
zopet svojo svobodo in čast. V novih skrbčh so hrepeneli 
sodniki in ostali ljudje. V tem nemiru preide blizu pol ure. 
Ali vse se spogleda radovedno v tem trenutku, ko se odprti 
sodnijska vrata in vstopi komisija. Prišli gospodje denejo 
zdaj na mizo zlato uro,, verigo in polno mošnjo. To zag i- 
davši dajo zbrani poslušalci svoje veselje glasno na znar e, 
gromovitih klicev zadoni po dvorani. Tudi Potočinove 'i 
se zasvetijo, samo Tone gleda strmo pred se, kakor bi a 
hotelo jeze in obupa konec vzeti. 

Šunder dolgo ni hotel potihniti, tako so se ljudje ve- 
selili, da se je Potočinova reč na dobro obrnila; nazadnje 
pa predsednik vendar zaukaže mir. Zdaj vleče vse na uho. 

»Priča Sitar«! — in s tema besedama se obrne pred- 
sednik proti mlademu rokodelcu, — »ali poznate te reči, 
namreč to uro, verigo in mošnjo, in spoznate vse to za 
svojo lastnino? Za svojo lastnino, ki vam je bila šiloma 
vzeta na cesti pri gozdu? To je treba, da poveste; toda 
bliže stopite, da se kaka pomota ne vrine vmes. Poglejte 
te reči dobro in natanko, potlej pa govorite.« 

Mladi rokodelec se ustopi pred gospodom predsednikom 
in pogleda zaznamovane reči. Na to odgovori z odločnim 
glasom : 

»Tako mi Bog pomagaj, gospod predsednik, to je moja 
ura, veriga in mošnja. Di, d&, to je vse moje! Le tako 
dobri bodite in poglejte na urin pokrov; odznotraj stojč te 
besede in črke: Brata L. J. C. Pri tem urarju sem bil kupil uro. 

Predsednik pogleda zdaj na povedano mesto. 

»Prav tako je, tu stojč črke: »L. J. C«, povzame na to 
predsednik, ter poda uro ostalim sodnikom, da jo pregledajo. 

»Zdaj pa, Sitar, ali zamorete tudi povedati, koliko de- 
narja je bilo v mošnji, ko vam je bila ukradena?« 

»Tudi to vem še precej natanko,« odgovori nagovorjeni 
rokodelec. »Če se popolnoma ne motim, bilo je v mošnji 
deset tolarjev, dva cekina, osemnajst šestič in kakih štiri- 
deset krajcarjev.« 

Predsednik izsuje na te besede denar na mizo in ga 
prešteje. Res je toliko našel, kolikor je bil mladenič povedal. 

»Po tem takem,« izpregovori sedaj predsednik s slo- 
vesnim glasom, »ni več nobene dvojbe v tej reči, izjasnilo 
se je vse. Obdolžen i Potoči n je nedolžen, popolnoma 
nedolžen. Potočin naj se torej pri tej priči izpusti, ali ru- 
darski ogleda Anton Pušnik naj stopi na njegovo mesto!« 

Pri tej razsodbi zagrmč zopet veselja klici med po- 
slušalci, da ni bilo hruma ne konca ne kraja, samo Tone 
je renčal in škripal z zobmi v divji togoti. Revež se je penil. 

Tako je Bog nedolžnost vzel v mogočno svoje okrilje 
in kaznil hudobijo. 

Po razsodbi odpeljejo Toneta beriči v zapor, kakor je 
2 islužil. O njem povemo za zdaj le še toliko, da so ga 
s >dniki obsodili za več let v ječo. 

Potočin pa in stara Ščirna kreneta na dom v družbi 
\ ^selih prijateljev. Vse se je v resnici veselilo s Potočinovo 

družino, da je Bog odvrnil tako grozno nesrečo od nje. 
Vse je bilo srečno prestano in tudi kmalu pozabljeno. Po- 
točin je trdil, da je bil ta dan skoraj eden najlepših v nje- 
govem življenju, ko so prišli prijatelji mu srečo voščit in 
se z. njim veselit. 

S Tonetom pa ni imel nobeden nobenega sočutja, zakaj 
hudobija je grda pred Bogom in pred ljudmi. Vsi so rekli: 
»Kar je skuhal, to naj sn£ zdaj, gotovo nič boljšega ni zaslužil « 



Četrto poglavje. 

Vrnitev. 

Mnogo let je bilo prešlo od tistega časa. Potočina so 
vsi ljudjč spoštovali kakor vselej in Janezek je vzrastel, 
da ga je bilo lepota gledati. Zdaj je bil že precej močen 
mladenič. Njegove telesne moči so se že toliko razvile, da 
je mogel delati v rudniku, ter si s svojo pridnostjo služiti 
Vsakdanji kruh. 

Nekega večera, ko se Janezek ravno vrača na dom, pri- 
meri se, da dojde Ščirno, ki je počasno stopala po široki cesti. 

»Dobro srečo in dober večer, mati Ščirna,« jo prijazno 
nagovori stisnivši ji staro grčavo roko. »Ali ste kaj dosti 
borovnic nabrali?« 

»Lepa hvala in dobro došel, moj ljubeznivček!« od- 
govori mu starka. To rekši mu pomoli roko, stisne njegovo ] 
z vso prijaznostjo, ter pristavi rekoč: »D&, d&, mladi pri- 
jatelj, borovnic sem iskala, pa tudi sem si jih nabrala vse 
polno; toda še nekaj druzega sem našla, da bi tako ne! 
Kako sem bila vesela, kar mi nekaj stare vse moje veselje! 
To je strašno!« 

»Kaj mi pravite! Hm, hm! — To mi pa že morate 
povedati, dobra mamka!« zaprosi jo Janezek ter vpre svoje 
višnjeve oči v staro Ščirno. »Vendar ne spodobi se, da grem 
tako z vami; dovolite mi vsaj, da vam nesem ta košek. 
Ker grem do vaše hišice, lahko mi medpotoma poveste, 
kaj vas je tako hudo prestrašilo. Aj, aj! košek pa res ni 
tako lahek, kakor sem si mislil. Še precej težek je! Le ču- 
dim se vam, kako da morete ob toliki starosti- še prenaša 
takih bremen. To ni za vaša leta. Mati Ščirna, presneto s 
še močni, da bi človek ne verjel!« 

»No, hvala Bogu, še me je nekaj!« nasmehlja se stai 
ženica, »vendar ni to toliko sama moč, marveč navada. E 

moj dragi, navada! Ona dosti pomore človeku. Odkar me 
je zadnjič mrzlica tresla, da si nisem upala še celo iz po- 
stelje, nisem več obolela. Vrh tega mi pošilja, kakor veš, 
tvoja vrla mamica vsaki dan dobrih in tečnih jedil. Se v£, 
to krepi moč in zdravje, da mi je vedno bolje. Bog daj njej 
in vam vsem srečo in blagoslov, da se tudi več let spom- 
nite revne Ščirne.« 

»Eh, mamka, to še ni vredno, da govorite,« segne ji 
Janezek koj v besedo. »Kaki nehvaležneži bi pač bili, ko bi 
mogli pozabiti, koliko ste mojemu očetu dobrega storili. 
Grozna nesreča ga je bila zadela, trepetali in žalostili smo 
se vsi zastran nas in njega. Res je, res, mati Ščirna, brez 
vašega pričevanja bi moj oče še zdaj zdihoval v ječi! Tone 
pa, ta grdi hudobnež, bi svoboden nosil svojo glavo po koncu.« 

»Ah, da ravno o tem malopridnežu govoriš. Skoro bi 
bila že pozabila! reče zdaj mati Ščirna globoko vzdihnivša. 
Veš li, kdo mi je danes tako hudo ogrenil veselje? Ravno 
ta Tone ! Bog mi ne zapiši greha, če nisem že mislila pe- 
klenščeka pred seboj videti.« 

»Kako je pa to le mogoče?« začudi se Janezek z glavo 
majaje. 

»To ne more biti, ker on je še v ječi. Ne ne, to ni 
res mamka; takrat ste se zmotili v osebi, gotovo je tako.« 

»Janezek, jaz sem se zmotila? O, da bi se bila, toda 
te stare oči so ga videle. Če ni res ta slepar že tako prost 
kakor jaz in. ti, reci mi, kar hočeš«, pristavi Ščirna kakor 
v lahki nejevolji. »Res sram jih bodi, da takega hudobneža 
puščajo iz zapora. Bog v£, kaj bo še počel. Pač nobena 
škoda bi ga ne bilo, ko bi bil vse svoje žive dni čepel ob 
kruhu in vodi, ta grdež! Druzega ni zaslužil.« 

»Prosim malo potrpljenja, stara mamka! To bi se dalo 
lahko preračuniti,« reče na to nekaj preplašen mladi pre- 
mogar, zakaj novica, da bi bili Toneta že iz ječe izpustili, 
jela mu je šumeti po glavi, dobro vedočemu, da dehti ta 
grdi človek maščevanje proti vsej Potočinovi družini, če- 
ravno si mora sam svest biti krivnje. »Obsodba se je takrat 
glasila na štirileten zapor, po tem takem bi bil moral štiri 
leta v ječi sedeti. Tedaj je bilo leta 1824., zdaj pa pišemo 1828! 
— Sveta nebesa! To se res vjema. Da, d&, mamka, pa že 
z< pet imate prav, od tistihdob je štiri leta! ta potuhnjenec 
jo je izčepel. Vendar ne verjamem, in tudi nihče bi ne verjel, 
ds bi se bil vrnil v ono deželo, kjer mora vsak človek s 
pi sti kazati nanj. Ta hudobnež se ni menda izprevrgel to- 

liko, da bi se ne sramoval ničesar več. Kaj hoče neki 
tukaj? Jože, njegov sin, je lansko leto umrl za mrzlico, 
drugih sorodnikov in prijateljev pa tukaj nima, kakor veste.« 

»In vendar je tukaj, da bi tako ne !« odgovori mati 
Sčirna, »človek bi prisegel, da ni mogoče, in ko bi ga z 
lastnimi očmi ne bila videla, rekla bi tudi jaz: to je laži 
Toda videla sem ga, še ni pol ure od tega, po gosti šumi 
semtertja hoditi. Ravno tako hudobno in potuhnjeno gleda 
izpod čela, kakor je takrat. Zdaj pa mu je kuštrava brada 
obrasla rujavi obraz, da se mu samo nos in oči vidijo. 
Lokavo kakor lisica je gledal ta zvijačnik okoli sebe; pom- 
nila bom njegov pogled, dokler bom živa. Menda k sreči 
me ni zapazil ali ne spoznal. Jaz sem ga pri tej priči spo- 
znala, zatorej sem se mu umaknila v gozd. Trepetala sem 
spoznavši grdobnika. Ko bi ga bil samo videl, Kako so se 
mu same hudobije lesketale oči in kako je v tla cebal go- 
dmjaje. Temu pisanemu sleparju ni več upati ničesar,, in 
Bog vč, kaj bi se bilo zgodilo z menoj, ko bi me bil videl 
ali spoznal. D&, d&, od njega se je vsega nadejati.« 

»Pa to ni mogoče, verjemite mi; tu je kaka pomota. 
Kakor sem živ, to ne more biti!« zakriči ubogi Janezek v 
novih srčnih stiskah. »Čemu neki bi bil prišel s&m? Zakaj, 
prašam, bi se bil vrnil k ljudčm, ki ga vsi poznajo in za- 
ničujejo. Ne verjamem, da bi ga grizoča vest tukaj več ne 
pekla, kakor kje drugje, toliko mora sam vedeti bolje od 
nas vseh. Verujte mi, ni druga, za zdaj ste se premotili, 
mati Ščirna!« 

»O, nikar tega ne misli, ljubi moj Janezek! Tone je 
tako res tukaj, kakor je Bog v nebesih«, odreže se stara 
žena odločno. »Te moje oči res dobro in natanko vidijo. 
Ti misliš, ker sem že stara, da ne vidim. Verjemi stari 
ŠČirnij še bolje vidi ona od marsikake dekline. To pride 
odtod, ker sem skoro vedno pod milim nebom in na čistem 
zraku. Ti prašaš: Čemu je ta grdobnik sem prišel, zakaj 
se ni kam drugam obrnil, kjer bi morda živel manj sra- 
motno! Zakaj? Ali je nisi še uganil? To je pač jasno kot 
beli dan. Maščevati se hoče, ta potepuh! Rad bi nas spravil 
pod zemljo, očeta tvojega, tvojo mater, tebe in mene. To 
to, samo to ga je sem prignalo. Vse bo poskusil, in kal >r 
kaže, popade zdaj enega, zdaj drugega, dokler si popolno a 
ne ugasi žeje maščevalnosti. Žalibog, nobena reč ni tei u 
grdežu več tako sveta, da bi je ne oskrunil, in tako e 
prav bojim, da jo nam takrat takšno naprede, kakoršnc si 

poželuje njegovo hudobno srce. To mi lahko verjameš, moj 
Janezek. Tega človeka jaz bolje poznam, kakor samo sebe. 
Hu, še zdaj me mravlje obsipljejo, ko se le spomnim nje- 
gove prikazni v gozdu. Za božjo voljo, kako grda pošast! 
Bog mi ne zapiši greha, če nisem mislila videti rogatega. 
Misli si tolovaja, kateri preži na skrivnem, da bogatega po- 
potnika zdaj in zdaj popade in ugonobi; ne, še hujšega si 
misli — in to je bil tisti Tone, sovražnik tvojega očeta. Ti 
boš pač rekel, to je dolgočasna zvčrga, ki toliko govori o 
tem človeku; vendar ne zameri, groza govori iz mene. 
Kakšen je bil ! Bledih in upalih lic je stal pod hrastom 
kakor ropar in njegove vdrte oči so čudno švigale na vse 
kraje. Od časa do časa je zagodrnjal sam za se, da sem 
le nekoliko mogla razumeti. Morda je bil pa tudi strah vzrok, 
da nisem slišala natanko, kar je govoril. »To mi morajo 
plačati« — tako je godrnjal. — »Naj ne doživim jutra oni 
dan, če jih ne bo vseh konec. D&, to jih bo zabolelo, to!« 
Izgovarjaje te in enake besede vzdigoval je pestnice in 
škripal z zobmi v strašni togoti. Zat6, ljubi moj Janezek, 
varuj se, da ti ne prizadene kaj hudega. Opomni pa tudi 
očeta in mater, da jim ne skuha kake, kakoršnih je že na- 
vajen. Da rečem po pravici, za se se toliko ne bojim, ker 
sem stara. Samo prvi pogled me je bil prevzel, to si lahko 
sam misliš. Kar se tiče mene, nisem si več v nobeni sili; 
saj ne bom tako dolgo več živela, ali me je zdaj konec ali 
pozneje, na tem ni toliko več ležeče. Pripravljena sem na 
vse, pridi kar hoče. Ali ti moj Janezek, ki si še tako mlad, 
tvoj oče, ki more še toliko dobrega storiti, in tvoja mati, 
ki jo vse časti zaradi njenega blagega srca, za vas bi bila 
velika škoda. Oh, če le mislim na to, da vam utegne ta 
Tone zahajati v kako škodo, tresem se po vsem životu. 
— Oh, to je mogoče, moj Janezek! Jaz se za vas bojim!« 

Janezek je hodil nekoliko časa molčč vštric z materjo 
Ščirno; ni mu hotelo biti do dobre volje, zakaj marsikaj 
ga je opominjalo, da utegne biti vendar kaka nevarnost. 
Mati Ščirna mu je bila dobro dopovedala resnico, da bi jo 
bil tako rekoč lahko z roko otipal. Vrelo je v njegovem 
mladem srcu, nejevolja in skrb ste se borili v njem. Toda 
s] omnivši se zopet božje dobrote in previdnosti, pogladi se 
n j zopet od tčge zgrbančeno čelo. 

»Nikar ne mislite toliko na to, in ne žalostite se več. 
K bi sodil po vsem, kar ste mi tukaj povedali, je to že 
m >goče, kar pravite, tega ne tajim. To čutim v svojem 

srcu: toda ne bojmo se preveč!« izpregovori mladenič z od- 
ločilnim glasom. »Denimo, naj se je tudi vrnil Tone, kakor 
mislim zdaj, da se je, pri vsem tem naj nas to ne straši 
toliko. Ali nismo v božjih rokah? Kaj neki zamore vsa To- 
netova hudobija proti božji vsemogočnosti? Nič, prav nič 
se ga ne bojim, dokler vem, da je Bog mogočnejši, ko ves 
svet, Ne ne, jaz upam na Boga, brez katerega ni padel še 
noben vrabec s strehe in kateri je vse moje lasč na glavi 
sešteL Mati Ščirna, jaz se Toneta ne bojim.« 

»Janezek! to Je lepo od tebe, da upaš tako trdno na 
Boga/< reče stara Ščirna. »To je lepo, vendar ne bode vam 
nikakor škodovalo, ako pridno pazite na tega človeka in 
se pred njim varujete kakor pred najhujšim sovražnikom, 
kakor je treba. Res je sicer vse dobro, kar Bog nakloni ; 
toda drug resničen pregovor pravi: Kdor se v nevarnost 
poda, ta se z nevarnostjo konča. To si dobro zapomni, 
Janezek !« 

»Eh, kar se tega tiče, dobra mamka, ne bojte se !« 
pristavi Janezek. »Paziti hočemo z vso previdnostjo, da nam 
kake ne nagodi. Tudi očeta bodem svaril, naj se ga skrbno 
varuje. To bodem storil, vendar ni vreden, da se ga tako 
bojimo. Mi dopolnujemo svoje dolžnosti, kolikor je v naših 
moččh, in vse drugo zaupamo božji previdnosti ; On nas ne 
bo zapustil in ne bo hotel, da ta vlačugar svoje grozne na- 
klepe dovrši v našo škodo; ali aj, aj! že sva pred vašo 
hišico, mati Ščirna. No pa zdaj vzemite košek, in lepo, prav 
lepo se vam zahvaljujem, da toliko skrbite za nas. To je 
lepo od vas, pa tudi ne bodem pozabil, kar ste mi povedali; 
paziti je treba. No pa Bog vas sprimi ; lahko noč in sladko spite!« 

To izgovorivši ji Janezek stisne roko ter se poslovi 
od nje s srčno prijaznostjo. Janezek se zdaj obrne proti 
domu za trdno sklenivši, da hoče starišem vse in brez 
ovinkov povedati, kar je slišal od matere Ščirne. 

Ko je doma pripovedoval vse to, prestrašila se je mati 
njegova močno. Samo oče je bil mož, gospod Potočin je 
vse mirno poslušal. 

»Česa bi se neki bali?« rekel je Potočin. »Zato da se 
je vrnil, naj bi se ga bali? Vsaj nismo mi krivi, da 
je sedel toliko časa v ječi. Da so ga sodniki obsodili v 
zapor, tega je on sam bil kriv. On je pa nam škodil, j li 
nam je mislil grozno škodo napraviti v svoji hudobiji. Pr; v 
za prav se za nas toliko ne bojim, samo zastran sU e 
Ščirne sem si v skrbčh; d&, d&, ona se ima res za 1 ij 

bati tega človeka, ker to v£ dobro tudi on, da ne bi bilo 
njegovo hudodelstvo morda nikoli prišlo na dan, ko bi ga 
ona ne bila videla v gozdu in ne pričala zoper njega. Le 
recite ji, naj se ga skrbno ogiblje. Vendar ne verjamem, da 
bi bil v stanu nad tako staro ženo se maščevati. Kaj ta- 
kega bi ne storil niti največji hudobnež na svetu in tudi 
Tone ne, čeravno mu sicer ni dosti upati. Torej pustimo to 
reč in ne nakladajmo si novih skrbi brez potrebe. Bog čuva 
nad nami in On bode tudi to dovedel k dobremu koncu.« 
In s tem je bilo konec govorjenja o Tonetu. Navidez 
ni očitoval nobeden, da ga je kaj strah tega hudobneža ; 
toda skrivaj sta Potočin in njegov sin vendar sklenila oči 
odprte imeti in se ga varovati. Rekla pa nista, koliko se 
ga v resnici bojita, zato, da matere po nepotrebnem ne 
strašita, zakaj ona bi si ne bila dala mini zastran moža in 
njenega sina. _____ 

Peto poglavje. 

Hudodelstvo. 

Minulo je več dni, minulo je tudi nekoliko tednov in 
mesecev; za poletjem nastopi zopet jesen in že jame zeleno 
listje po gozdih rumeneti ter malo po malem odpadati. Ve- 
seli letni časi so bili že prešli po oni za Potočinovo družino 
žalostni novici, in vendar nihče ni mogel še zapaziti ne sledti 
ne tirti za Tonetom. Samo mati Ščirna ga je bila tedaj tako 
iznenada zagledala, pa tudi od tistih dob nič več ne. Sicer 
se je verjelo, da se je kaznjenec vrnil, zakaj vedel je vsakdo, 
da Ščirna ne laže. Govorica o njegovem neugodnem povratku 
se je bila takoj povsod raznesla, in očitno se je vgnezdil 
strah v srca Črnovaščanov; čutili so, da to nič dobrega ne 
pomenja. Ko bi se bil v resnici skesal, čemu bi se mar 
skrival? Nemara ga je sram! Ne ne, le dvoje je mogoče. 
Ako je res prišel, zopet jo je potegnil Bog v£ kam in zakaj; 
ali pa se skriva po gozdih tako previdno, da ga nihče ne 
more zasačiti ali ugledati. Take in enake misli so šumele 
po glavah v Črni vasi. 

Samo neki lovski fant, ki je služil pri gozdarju kake 
pol ure od Črne vasi, povedal je enkrat v krčmi, da razsa- 
jajo zverinski tatje zopet po gozdu. Kaj takega se pa že dolgo 
ni slišalo, ker mladi gozdar je bil kaj natančen v svoji 
službi, pa tudi malo tako nepoštenih ljudi je bilo v vsi 

okolici, da bi bili zahajali gozdarstvu v škodo. Na dalje 
je pravil lovski fant, da ne preide teden, da bi zverinokradci 
ne ustrelili in odnesli kakega jelena ali kake debele srne. 
Ali je pa bil Tone med njimi ali ne, tega ni mogla živa duša 
vedeti, tudi fant ne, dasi je dobro poznal izpuščenega po- 
korjenca, ker ga je od mladih nog zmerom videl med pre- 
mogarji. Oseba njegova mu je bila tedaj popolnoma znana, 
videl pa ga ni nič več, odkar so ga bili v ječo odpeljali. 

»Ako vam pa tako hudo zabavljajo ti neporedneži, 
kakor praviš, zakaj neki ne strežete bolje na nje, da jih 
enkrat v pest dobite?« oglasi se nekdo v krčmi. »Naj sem 
jaz na vašem mestu, ej kako bi jim vodo skalil, da bi se 
jim za vselej stožilo po gozdu stikati.« 

»To je že dobro, ko bi bilo mogoče,« odgovori fant. 
»Iz lepa še nismo videli tako zvitih sleparjev, kakor so ti. 
Sama zvijača jih je. Gospod logar in mi lovski fantje pazimo 
sicer vsako noč na nje; ali pomagaj, kdor je živ, vse naše 
prežanje je zastonj. To so vam tički, da ni koj takih. Ni 
se nam še posrečilo, koga zasačiti, še videli nismo nobenega. 
Ako pazimo pri Hudem mlinu, drži je vrag ravno nam na- 
sproti onstran Bistrice. Ako se skrijemo tam, pokajo njih 
puške v Lisičevju; ako tja prisopemo, najdemo res kri ustre- 
ljene zverine, ali tudi nič drugega ne. Logar se že peni jeze, 
da mu noče to delo izpod rok. Vendar to nas še nič ne 
straši, še bolj ostro bomo pazili in prisliišali; toda, kakor 
sem rekel, ti potepuhi so grozno prekanjeni in še mnogo 
vode bo preteklo, preden se jih polastimo. Enkrat pa jim 
jo bomo že zasolili; preje ali pozneje pridejo na vrsto, potlej 
pa usmili se jih Bog, gladili jih gotovo ne bomo.« 

Povedal je lovski fant vse, kar je vedel; ali čeravno 
se je to le malo vjemalo s Tonetovo prikaznijo, raznesle 
so se vendar njegove besede z neznano hitrostjo po vasi. 
Nekateri bi bili že zdaj prisegli, da je tudi Tone med zve- 
rinskimi tatmi, nekateri so pa še dvomeč z glavo otresali, 
češ, da to ni kaj verjetno. Bržkone, so dejali, da je ta grdež 
pobral šila in kopita ter se preselil v kako drugo deželo, 
kjer ga ne poznajo. Toliko je pa bilo trdno, da so ga iz 
zapora izpustili, ker čas je že bil pretekel. Ako ni umrl, 
moral je kje biti. Ozmerjavalo ga je vse, ali prav za pn r 
bali so se ga vsi, zakaj vedeli so, da ni prišel čisto br z 
nobenega hudega namena, ako je prišel. Odslej so skrbi > 
poizvedavali po vseh krajih, ali dozvedeti niso mogli t - 
česar in marsikdo, ki bi bil od začetka prisegel, da se ? 

Tone vrnil v Črno vas, potegnil je zdaj z onimi, kateri tega 
niso hoteli verjeti. Tako so malo po malem izginjali iz spo- 
mina Črnovaščanov zverinokradci in ž njimi vred tudi Tone. 
Nazadnje ni več živa duša mislila na nje. 

Med tem pride čas meseca vinotoka. Ravno pretekli 
kimovec je bil čudo lep, samo jasni dnevi so se vrstili v 
njem, in ves ta čas ni bilo ne najmanjega oblačka na sinjem 
nebu, ko ravno sicer ta mesec rado dežuje, kakor uči iz- 
kušnja. Ali naenkrat, to je o novi luni, se izprevrže vreme. 
Kakor je bilo poprej prijetno, tako neprijetno je jelo zdaj 
biti. Črni dežapolni oblaki so se kopičili na sinjem nebu, 
skrivajoč čisto lice prijaznega solnca, in strašen veter je 
zbiral megle in oblake nad črnovaško dolino v črne grozeče 
kupe. Od vseh krajev so se pripodili oblaki hudourniki, 
gnani od silnega viharja, in srce stiskajoča tmina je plašila 
uboge prebivalce črnovaške okolice. Vsa podoba je bila, da 
se zdajci udere strašanska ploha. In res, gnojenje oblakov 
ni dolgo trajalo, kar se z neba vlij6 deroče reke mrzlega 
deža. V grozno gostih stebrih pada deževnica na zemljo. 
Zdelo se je, da je vesoljni potop. Lilo je kakor iz škafov. 
Med nebom in zemljo ni bilo drugega, kakor mrzla zimska 
voda po zraku. Dan je otemnel, goste megle so se vlačile 
po dolini kakor duhovi, da ni videl človek ne deset ko- 
rakov pred seboj. Noč in dan sta se borila po dnevi. Kjer 
so -te sicer pozdravljali prijazni homci, zeleni hribi in gozdi, 
tod zdaj nisi videl druzega kakor sivi plašč nezdravih 
megel, ki so pokrivale hrib in dol. Z vsakega lističa je 
curljalo v debelih jagodah, vsako drevo je lilo raz sebe 
obilno reko na veli mah ali na pusto kamenje. Po hribih 
so se zbirale vode in odtod je grmelo v dolino. Majhni 
žlebički so se zedinjali v potoke, potoki v reke in te v te- 
koča jezera. Sicer majhna rečica, ki je pohlevno rezala 
črnovaško dolino, nastala je mogočna reka, deroče tekoče 
morje. Valovi so se zaganjali čez bregove. Nemirna povodenj 
je razgrajala po poljih in cestah. 

In dež vendar ni hotel še jenjati. To* je žlepetalo in 
plivkalo v enomer. Plahitalo in penilo se je glasno vodovje, 
kedar ga je bičal vihar z vso močj6. Neznano hud veter 
je raznašal padajočo deževnico na vse kraje. Drevesa so 
s< uklanjala njegovi oblasti, močna debla so škripala in 
ol oli njih je ležalo veliko lomače, ki jo je bil odčesnil ljuti 
vi lar in treščil na mokra tla. Kjer je šumljal krotek potok 
s ivojo bistro vodico, valila se je zdaj gosta rujava vlaga, 

namešana s prstjo bližnjih njiv, ki jih je skoro do golega 
opralo obilno deževje. Vse se je majalo, tulč je silila voda 
na vse strani, in kar ni polomil veter, to je izpodlizala in 
premakala obilna moča, da se je nazadnje posulo v prah 
in pesek. Tam si videl veliko visečih pečin, ki so se bile 
utrgale in štrbunknile v vodo, da so zdaj mračno štrlele 
proti sivemu nebu. Tu so ležale cele vrste trt in dreves 
na tleh, ki jih je tekoča voda s korenikami vred s seboj 
unesti hotela; ali ker to ni bilo povsod mogoče, jih je vsaj 
zmirom zibala in vznemirjala. Mnogo vejevja in celo pohi- 
šnega orodja je priplavalo iz višjih krajev. Strašna povo- 
denj je bila. 

Kamor niso še prisilili zaganjajoči se valovi, ali kamor 
ni mogel dež, tam je pa mrzla megla gospodarila, da je 
bilo tudi od nje vse premočeno in izjedeno. 

Kamor si pogledal, bilo je vse pod vod6, po razorih 
na polju si je napravila struge, po voznih cestah in stezah 
deroče lijake in v vsaki globeli se je zibalo nemirno je- 
zerce. Vse je bilo razrito in izpremenjeno. Uboge tiče, po- 
sebno vrabci, kar jih ni še vihar potolkel, dregetali so po 
strehah in vežah ter od mraza ali lakote počepali. Nekateri 
so se tako podomačili, da so celo po hišah iskali živeža 
in zavetja. 

Vendar pri vsem tem niso v rudniku prenehali z de- 
lom; šlo je, kakor prej vse po redu. Pridni premogarjk so 
po blatu in vodi vsako jutro prigazili v jamo, in ravno 
tako srčno so brodili zvečer proti domu. Delali so kakor 
o najlepšem vremenu, pa seveda so bili o tolikem delu vsi 
zdelani in opehani več kakor po navadi. Tudi Potočina ni 
strašila ne povodenj ne huda ura. Kedar je prišla vrsta 
nanj in na njegovega sina Janezka, šla sta brez straha, 
kamor ju je klicala dolžnost. 

Tako prideta nekega jutra iz hiše na cesto, ki jo je 
za palec na debelo pokrivala gosta kalovina. Morala sta v 
Jurjevo jamo. Tu ju je danes čakalo delo. Z velikim trudom 
pnbredeta po globokih mečavah na neko mesto, od koder 
je peljala steza v rov. Še nista bila prav na stezi, kar za- 
gledata na ovinku majhno v črno plahto zavito podobo, ki 
se jima približuje. Podoba na to obstoji ter se nazadi je 
ustopl pred njiju. Morala sta ustaviti hod. 

»Stojta!« oglasi se zdaj črna podoba pahaje ju z >- 
kama nazaj; »vrnita se na dom, prosim vaju, ne hod ta 
danes v jamo, vsaj danes ne! bode k vajinemu pridu, 2 :o 

me poslušata. Srce mi pravi, da vama preti strašna ne- 
varnost, in moje srce me ni še varalo nikoli. Če imata še 
kaj ljubezni do sebe in do svojcev, pojdita domov, tu ni 
danes vajinega opravila.« 

»Kdo pa ste vi, da se drznete naju o takem vremenu 
tukaj ustavljati?« praša jo Potočin ne ravno prav zidane 
volje. »Vsaj menda vidite, da je sila. Če sva še deset minut 
tukaj, naju premoči do polti in tako še kako bolezen na- 
lezeva; tudi se nama mudi in pot je grda.« 

»Kdo pa vama pravi tukaj ostati? Jaz sem le rekla, 
da nimata v jamo iti,« odgovori zavita podoba razgrni v ši 
nekoliko skoz in skoz mokro plahto, da se ji je videlo obličje. 
»No, ali me pa ne poznata več? Jaz sem, stara Ščirna, in 
nalašč sem prišla semkaj, da vaju počakam in domov od- 
pravim. Domov, domov pojdita, za božjo voljo ! Prosim 
vaju, ne hodita v jamo! Ali me hočeta poslušati?« 

»To so kvante, stara mamka!« ugovarja nadzornik Po- 
točin; »kvante, in pa ne veste li, da morava svojo dolžnost 
spolniti? Bog obvaruj, ko bi se pravilo o naju, da sva se 
dala kvantam premotiti in se zavoljo praznega straha vrnila 
domov, ko je nama iti v jamo. Ne, ne, mamka, ne mudite 
naju in bodite pametni.« 

»Nikarte, za vseh svetnikov voljo ne! rotim vaju pri 
živem Bogu, ne hodita,« poprosi ju še enkrat stara žena. 
»Nekaj mi srce teži ko m6ra, in neki strah me stiska ne- 
znano hudo. Ako gresta danes v jamo, gotovo vaju zadene 
kaka strašna nesreča.« 

»Kaj vam je neki prišlo v glavo, in kdo vam je po- 
vedal, da se bo nama nesreča zgodila, ravno danes, ravno 
tam v jami?« vpraša jo Potočin že nekoliko mirnega srca. 

»Tega bi ne vedela povedati, zakaj me zdaj toliko 
skrbi zastran vaju,« odgovori Ščirna; »vendar to čutim živo, 
in moje srce mi je vselej resnico povedalo. Zato vaju prosim 
še enkrat, pojdita domov. Storita se bolna, ali kakor ho- 
četa, da le ne gresta v Jurjevo jamo. Zagotavljam vaju, 
resnično je po vama, ako me ne poslušata.« 

»Kvante, mamka, to so gole kvante. Ako mi ne znate 
veljavnejših vzrokov povedati, kakor so le-ti, dovolite nama 
vsaj v božjem imenu naprej iti. Domov! To bi se mi še 
n anjkalo. To bi mi jo ljudjč v škodo obračali! Ne, ne, ni- 
k >li ne bo res, da bi se zdaj vračal na dom. Alo Janezek! 
Š t trikrat prestopiva, pa sva tam, in tam ne bo tako huda. 
N >, pa z Bogom, mati Ščirna! Pojdite domov pod streho, 

tukaj tako ne morete ostati, to lije kakor iz škafov. Za 
božji čas, kaj takega še nisem doživel. Čuda, da je človek 
še zdrav pri takem vremenu. Pojdi Janezek, in srečno pot 
stara mamka!« 

To rekši hotel je Potočin iti, ali stara žena ga prime 
za roko ter ga drži z vso svojo močj6. 

»O ne, ne hodite v gotovo nevarnost, gospod nad- 
zornik! nagovarja ga ženica v grozni sili. »Samo danes 
spolnite mi to željo, doma vam ne preti nobena nesreča, 
ali tam ... Ali ste že pozabili Toneta?« 

»A, Tone! Kaj mi more neki ta človek tam doli v 
jami? Ali ne veste, da imam tolfko delavcev okoli sebe! 
Naj se le podstopi — . . vendar kaj bi to? Kakor sem rekel, 
to vse nima nič v sebi, in vi ste se le zatelebali v to reč, 
da nimate pokoja«, odgovori Potočin oproščevaje se po- 
lahko stare roke, ki ga je skoro krčevito držala. »Prosim 
vas, ne jemljite mi tega več v misel, dobra mamka ! To 
je naša dolžnost, in dolžnosti gredč čez vse, kakor veste. 
Premislite pa tudi, da smo povsod v božjih rokah, bodisi 
nad ali pod zemljo. Bog je povsod in brez njegove vedi 
ne zgodi se nič na svetu. Z Bogom!« 

Tako govoreč se oddalji, vzdigne svoje oči proti nebu 
ter odrine, da pride dalje, ker zdelo se mu je, da lije okoli 
razpotja še največ. Tudi Janezek zagledavši očeta trdne 
volje, prikimlje stari Ščirni z vso prijaznostjo, se otrese 
strahu in hoče dalje; toda mati Ščirna se ga polasti in kakor 
očeta njegovega, tako je zadrževala tudi njega. Vendar ni 
ji obveljalo. 

»Ho, tako pa spremi vaju Bog, koder bosta hodila«, 
vzdihne stara svarilka vsa žalostna. »Pojdita v božjem imenu, 
ker vaju ne more odvrniti moje svarilo. Bog sam v6, kako 
mi poka srce, pa ker me nočeta poslušati, naj se zgodi 
vajina volja. Vendar vzemi to, Janezek! V tem košu je 
kruha in teletine, tudi sklenica dobrega vina je zraven. 
Zadnjo nedeljo so mi bili to poslali gospod župnik. Le 
vzemi, iz srca ti je privoščeno, ljubi Janezek! Jaz imam še 
obilno takega blaga doma, lahko sem brez tega.« 

»Bog obvaruj, da bi jaz kaj od vas jemal! To vir :e 
se bo vam bolje prileglo, kakor nama,« izpregovori hi 'o 
mladi premogar ves ganjen tolike dobrote. »Kako bi v m 
plačala že samo skrb, ki jo imate za naju, in da bi vam te 
to kradel izpred ust? Lepa hvala, pa tega ne bodem vz .« 

»Nikar mi tako ne govori !« segne mu zdaj stara 
Ščirna v besedo z odločnim glasom in malone razžaljena. 
»To moraš vzeti! Če nisem dosegla svojega prejšnjega na- 
mena, kakor sem želela, vendar mi tega ne boš odrekel, 
da bi ne vzel te malenkosti. Saj mi pa tudi vse lahko drevi 
povrneš, ako teh jedil ne porabiš v oglčnici. Zdaj pa mi 
ne ugovarjaj več. Idi z Bogom! Jaz bom med tem molila, 
da se vama kaka nesreča ne zgodi v Jurjevi jami, Bog 
ne daj in mati nebeška!« 

Da bi stare žene ne žalostil po nepotrebnem, vzame 
Janezek ponujeni koš, vendar ga je trdna volja, ničesar se 
ne dotakniti in ji na povratku zvečer povrniti vse, kar mu 
je bilo dano. 

»Ker ni druga, vam se prav lepo zahvaljujem, mamka!« 
reče Janezek s srčno prijaznostjo. Zdaj pa moram hiteti, 
da dojdem očeta in da ne pridem prepozno v rov. Aj, aj! 
Očka so mi že izginili izpred očij. Presneto so jo urezali. 
Z Bogom, z Bogom, mati Ščirna!« 

Po teh. besedah odteče kaj lahkih nog, in stara Ščirna 
gleda s solzami v oččh za njim. 

»Vendar nekaj sem dosegla, čeravno ne toliko, kakor 
sem upala,« govori sama s seboj, dočim je Janezkova po- 
doba čedalje bolj izginjala v gosti megli, ki je krog in krog 
pokrivala zemljo. »Ne vem sicer, kaj se bo zgodilo, ali 
nekaj se bo, in da bo grozno, to mi pravi moje srce in mrzla 
zona, ki me izprehaja, ako le mislim na to. Bog daj, da bi 
se mi srce lagalo; toda vsa podoba je — . Eh, kaj pomaga 
tudi vse to besedovanje, tu je treba kaj početi. Domov tako 
ne grem, naj le reče gospod Potočin, kar hoče. Zdaj domov! 
Čuvala bom, če drugega ne morem. Morda se revni starki 
kako usreči, da odvrne nezgodo. Pri tem bodi! jaz ostanem 
tod okoli, pozneje pa grem lahko v Jurjevo jamo. Ako se 
kaj pripeti, sem vsaj blizu. Bog v£, morebiti ne bom tam 
zastonj, ker nekaj bo, to čutim dobro. Da bi tako ne!« 

In res — stara Ščirna ni šla domov, dasi je vreme 
prihajalo čedalje huje. Oblaki so lili potoke in reke z neba. 
Ako se je kje na nebesni tvrdini hotelo pobeliti, brž je pri- 
tisnil kak oblak hudournik, gnan od urnega vetra, da je 
za emnelo nad ubogo črnovaško dolino, in novi še bolj de- 
ro i lijaki so se udirali znad vrhov bližnjih hribov, po- 
hl pno se združevaje z deževničnim morjem. Z velikim 
tri idom je copotala stara žena po vodi in po gosti kaluži, 
ki se je bila napravila iz vode in zemlje. Dasi ji je ustavljala 

gošča staro nogo, vendar je silila naprej, kakor kdo si bodi. 
Nazadnje prisopiha do neke male bajtice pred Jurjevo jamo. 
Tu postoji hliptaje, kajti težavni hod jo je bil utrudil. Na 
omenjenem mestu je stala namreč že od davna revna ko- 
čura, ki ni imela drugega na sebi in v sebi, kakor trohlo 
streho in štiri stene iz desk Odprtina, koder so premogarji 
hodili noter in ven iz jame, bila so vrata tega večinoma 
zapuščenega ostreška, ki ni bil za nobeno drugo rabo, kakor 
da so delavci puščali kakšenkrat svoje orodje čez noč v njem. 

Stara ŠČirna zleze vanj ter si poišče mirnega in kolikor 
mogoče nemokrotnega kotička. Od tod je pazila z odprtimi 
očmi na vhod jame. Videlo se ji je, da pazi skrbno na 
nekaj. V tem kotičku torej počene, zavije se v mokro plahto 
še tesneje, potegne jo čez glavo, da je bila več kakemu 
pokritemu orodju podobna kakor človeku ter ypre še bolj 
pazljivo svoje oči skozi vrata v temno dolino. To dela 
čudno stanovitno, čeravno ji premirajo udje mraza in mokrote. 

Zunaj ni bilo žive duše. Človek in žival sta se umak- 
nila togoti hudega vremena, vsak po svoje: ta v zavetje 
matere prirode, oni v okrilje hiš in koč. Nič ni bilo slišati 
drugega, kakor neprestano šumenje padajočega dežja ali 
votli piš silnega vetra, ki je debele deževne kaplje razprašal 
in bližnji lijak pretepal in bičal, da je glasno čopljal in se 
penil ter se v svoji deroči jezi zaganjal čez nizke bregove. 
Njegovi nemirni valovi so segali že daleč na obe strani in 
vsa podoba je bila, da zalije v kratkem še višja stališča. 
Komaj kakih 15 korakov od vhoda v Jurjevo jamo razsajala 
je Že precejšnja povodenj omenjenega lijaka, in kakor je 
vse kazalo, hotela se je čedalje več razširjati, ker dež je 
lil v enomčr in iz vseh krajev so grmeli novi in večji va- 
lovi. Jami je torej pretila nevarnost, zakaj bati se je bilo, 
da ne bi se ta divji tok, vedno naraščajoč, v njo izlil in 
tam velike škode ne napravil. Samo na sebi bi ne bilo to 
delavcem kaj velika nevarnost; le veliko truda bi jim pri- 
zadejalo, ker bi morali nepotrebno vodo s sesalkami ven 
spravljati in se dolgo muditi pri tem delu, ako bi hoteli 
kakor po navadi brez zadržka delati po rovih. Tudi je bilo 
mogoče, da pribobni voda v kateri oddelek, kjer bi napra- 
vila gotove škode. 

To je dobro vedela tudi mati Ščirna, ki je zdaj čep« a 
zraven vhoda v jamo. Premišljala je to reč na vse kra ?, 
videla je zunaj nevarno guganje kipečega vodovja, in 1- r 
je koj presodila, da se utegne zdaj in zdaj kaj strašne a 

naključiti v škodo ubozih premogarjev v globoki jami, hoče 
že za zvon prijeti ali vsaj na pomaganje zaklicati, da na- 
znani ljudem pretečo nevarnost, kar se zgrudi komaj vstavša 
stara žena zopet v kot, in kakor mrtvaški pot jo na enkrat 
■ oblije po životu. Uboga žena se ni tresla več od naravnega 
mraza, ampak le od strahd. Ko je bila namreč vstala na- 
znanjat z zvonom nepopisno nevarnost, zagledala je zunaj 
blizu jame moža, katerega se je že davno balo njeno srce, 
in katerega je iz vse duše odurjavala ne samo zavoljo 
sebe, toda marveč zavoljo nadzornika Potočina in njegovega 
sina. Ta mož je bil Tone, njen in vseh poštenih ljudij so- 
vražnik v Črni vasi. 

»Kaj išče ta človek tukaj ?« šepeta sama s seboj. »Kaj 
ima tukaj opraviti? Človek bi prisegel, da snuje že zopet 
kako zvijačo, ta grdež! Dobrega še nikoli ni mislil, torej 
že spet kako prede. Sveti božji križ, če me zagleda!« 

Ali Tone se ni dosti menil za ono temno beznico, v 
kateri je trepetala stara Ščirna; tudi mu ni moglo priti na 
misel, da se zdaj v njej skriva kaka živeča stvar. On je 
premišljal vse druge reči. Od časa do časa je pogledoval 
na bližnji lijak, s hudobnimi očmi je meril majhni proslor, 
ki je ločil vršeči hudournik od jame, češ, da mu je tukaj 
delati ali kaj izračuniti. Ko vidi, da se vse lepo vjema, 
zašije mu na ustnah grozen namuzljaj, da je več hudobi 
kakor človeku podoben. Nato pospeši svoje korake proti 
koči. Tu se pripogne, da zleze skozi nizko odprtino vanjo. 
Stara Ščirna videč zdaj hudobnega moža pred seboj, stresne 
se od groze in strah jo tišči v grlu, da komaj sope; vendar 
ima še toliko zavednosti, da se mu ne ovadi s kakim gi- 
banjem svojega telesa. Previdno nikne ona zdaj v klopček 
ter se skrije pod plahto še bolj, kakor je bila poprej za- 
krita. Tone, seveda je ni mogel zapaziti, še manj pa spo- 
znati v večernem mraku, ki se je ravno pogrezoval na do- 
lino. Ko bi jo bil pa tudi opazil, imel bi jo bil brez dvombe 
za kup starih oblačil, ki so je morda tam pustili delavci, 
da se ne premočijo. Tone pa ni potreboval oblačil, in zatč 
tudi nič ni maral zanja, čeravno je bil že ves razcapan in 
raztrgan. Ko je bil ustopil, mislila je Ščirna, da je duh To- 
netov. Kar ga ni bila zavist izglodala, to je pridejal post 
v zaporici. Videti je bil še zdaj lačen, kakor da bi se duša 
v njem lovila. Toliko da se ji nesrečnik ni smilil, tako pre- 
p iden je bil. Toda Tonetove oči so lovile vse drugo, v nego 
u »miljenje. Maščevalnost se je bliskala iz njih. Tudi Ščirna 

je opazila ob vsem strahu, ki ga je čutila, da se v njem kuha 
nekaj posebnega. Prišedši v kočuro obrne svoje oči na vse 
kraje; on išče česa, trepavnici se mu povzdignete in srce 
mu glasno bije kakor tistemu, ki hoče v hitrici kaj zagledati 
In res, kmalu najde v nekem kotu veliko težko motiko. 
Tone jo koj zagrabi in v-š, ni ga več v kočici. Tako ga 
je sililo ven. 

»Čakaj, gospodine Potočin, to ti jo bom pa tako na- 
pletel, da jo. boš dolgo pomnil, če se ne stegneš tam doli. 
Zdaj mi ne uideš, zato sem že poskrbel!« zagodrnja Tone 
sam pri sebi. 

»Ti in tvoji delavci boste vlačili vodo, da vas bo vse 
bolelo po životu. Vode pa vam toliko privoščim, da se za- 
dušite v njej, ali da je vsaj tako iz lepa ne ustavite. Ha, 
ha, ha, to bo kolobocija doli v jami. Ha, ha, ha!« 

Zdaj postoji še nekoliko pred omenjeno kočo. Predno 
kaj počne, ozre se previdno še na vse strani. Na široko 
in daleko ni videl človeka; živega očesa ga ni, si misli, 
da bi ga ovadilo. Na Boga seveda ni mislil. Tone zauka 
v svoji škodoželjnosti, nato se ozre še enkrat okoli, in ko 
se prepriča, da se mu ni bati ničesar, habne srčno z mo- 
tiko v zemljo. To delo ponavlja tako hitro in krepko, da- 
se motika iskri od silnih mahljajev. Požlepica leti na vse 
kraje, in voda se udere po ravno narejenem žlebu do To- 
neta. Zdaj ji odpira pot do jame. Tone maha z motiko, da 
mu znoj teče po životu, in ker je bila zemlja jako premo- 
čena, napravi se kaj hitro zaželeni žleb. Po storjenem tem 
delu se po hudičevo posmehne ta neugodni delavec, kakor 
bi bil učinil Bog v£ kaj dobrega. 

Še ni bilo preteklo pol ure in delo je bilo dokončano; 
samo še ena kepica zemlje je branila vodi, da ni tekla po 
žlebu. Tone jo spravi proč, kar se zlije v tem trenutku 
divji tok proti jami, nesoč s seboj vso premočeno rahlo 
prst, ki ji je stala še kje na poti. Zlohotnež je dosegel svoj 
grdi namen, nova reka je drla naglo v globočine Jurjeve 
jame, da se je daleč okrog slišalo njeno vršenje. 

To pa ni bilo še zadosti, le večji prihaja novi potok. 
Komaj se je bil namreč spustil po narejenem žlebu, kar 
pritisne voda v še obilnejši meri, žleb se širi, na široko li » 
hudournik prst in kamenje ter je drvi s seboj. V kratk« i 
se napravi široka in globoka struga, koder se podijo hi i 
valovi proti jami. Tone gleda nekoliko časa razsajanje r - 
vega lijaka, potem zagrohota v divji zloradosti ter zabr i 

motiko v kočo nazaj, kjer jo je bil -vzel Človek bi se ga 
bil ustrašil, tako čudno je obračal hudobnež svoje oči po 
valovih. Zdaj natakne klobuk na oči ter mrmraje odide. 

»Zdaj le vlačite vodo, ako se nočete zadušiti. Menda 
pa vam bodo sesalke malo pomagale; to ni pohleven dežek, 
lijak, deroča reka je. Ha, ha, brate Potočin! Zdaj pa te bo 
konec. To je tudi kakor nalašč, in nihče me ni videl. Tako 
se mi ne more dokazati, da sem jaz to storil. Kdo neki?« 

Kekaj minut potem izgine v megli in dežju. 

Tone bi bil prisegel, da ga ni razun Boga nihče videl. 
Bil je torej popolnoma prepričan, da ga ni gledalo nobeno 
človeško oko, ko je izvrševal novo to hudodelstvo. Zato 
se je tako včdel pri delu: toda revež, zmotil se je zopet. 
Stara Ščirna, ki je čepela v bližnjem kotu, videla in za- 
pomnila si je vse, kar je počenjal v svoji hudobiji. Spoznavši 
grozni namen njegov, hotela je že vzklikniti; ali še o pravem 
času potlači naglico in ustavi glas, ki ji je bil v grlu. Ko 
bi jo bil hudobnež zaslišal, po nji bi bilo, ker skrnoben ji 
je bil že od tistihdob, ko ga je bila ovadila pravici, da je 
moral zasluženo kazen v ječi pretrpeti. Kako bi bil potem 
še le zahudčl v njo vidčč, da ga že zopet pazi pri enakem 
hudobnem delu. Stara žena preudari novo nevarnost, pa se 
tudi ob enem prepriča, da ne gre delavcem prav za prav 
za kožo, čeravno je v jamo teklo toliko vode. Torej se po- 
tolaži, počene spet v kot in tukaj čaka, dokler Tone do- 
konča svoje hudobno delo in odide. Ko pa vidi, da je Tone 
pobral šila in kopita, plane kvišku, potisne težko mokro 
plahto od sebe, popade motiko in hajdi ven tudi ona. Tukaj 
si vse prizadene, da zaruje rov, ki ga je bil Tone izkopal, 
in da tako vodo zastanovi. Toda čeravno je napela vse 
moči, ni hotelo ji delo nikakor odsedati. Vodotok se je bil 
že tako razširil in reka je postala tako deroča in močna, 
da je vse pobirala s seboj, kar je skrbljiva starka v njo 
zmetala. Prst in kamenja, vse se je sipalo v jamo. 

Vendar ni še obupala stara ženica. Kar zasliši naenkrat 
iz jame strašen ropot. Nategne ušesa: votlo grmenje in 
vršenje se sliši iz globočine, ljudjč kričč, voda bobni čedalje 
močneje; zdi se, da se je kaj groznega pripetilo doli v jami. 

IV tvaško bleda prisluša nekaj trenutkov. Od groze se ji 
k ža ježi in roke ji začn6 drkljati, da ji motika v vodo pade. 

V da jo pobere in odnese z drugo šaro v temno globočino. 

»Tu se je nesreča zgodila!« tako govori stara Ščirna 
s; na s seboj. »Bog se usmili ubozih ljudij doli v jami; 

toda kaj morem jaz »stara reva? Rada bi jim pomagala, 
ali kako? Grozno, grozno!« 

Žena se globoko zamisli, potlej pa nekaj sklene, kar 
se ji vidi na obličju. Ščirna steče v vas nazaj, in hiti, ko- 
likor ji dopuščajo starost in pičle moči, naravnost k rudar- 
skemu voditelju, katerega po sreči ravno doma naleti. Urno 
mu povč vse, kar se je zgodilo, kar je sama videla in sli- 
šala. Voditelj zbledi, pa časa nikakor ne izgublja. Hitro za- 
ukaže ljudem, da gredč pomagat. V kratkem je vse mrgolelo 
prišlih delavcev. Prihajali so z lopatami, pikoni in motikami. 
Prej ko bi si mogel človek misliti, zastanovili so vodo in 
odvrnili jo v staro strugo nazaj. Vendar pri vsem tem v 
jami ni jenjalo bobneti in bučati. Možjč niso vedeli, kaj bi 
počeli; neprestanega ropotanja si niso mogli razložiti. 



Šesto poglavje. 

Pod zemljo. 

Zdaj pa naj se ozremo tudi na Potočina in na njego- 
vega sina Janezka, katera sta nam izginila izpred očij, od- 
kar sta bila srečala staro Ščirno na razpotju pred jamo. 

Janezek, poslovivši se pri stari Ščirni, tekel je, kar so 
ga nesle mlade noge, za očetom, ki je kaj brzo stopal že 
precej daleč pred njim. Še le prav blizu tako imenovane 
Jurjeve jame ga dohiti z veliko težavo, dasi je hitel kakor 
jelenček po mehkem blatu. Tu je stalo 18 mčž y ta namen 
skupljenih. da gred6 v jamo, kakor hitro pride Potočin in 
njegov stn. Kakor smo že večkrat videli, bil je Potočin kaj 
natančen v izpolnovanju svojih dolžnosti in tudi danes, če- 
ravno je tako hudo deževalo, niso imeli dolgo nanj čakati. 
Kedar pride Potočin, stopi pred delavce rekši na glas: »Dobro 
srečo Bog; daj!« Ravno tako mu odgovori tudi premogarji. 
Nato se nadzornik odkrije in delavci za njim Po njegovem 
vzgledu sklenejo vsi svoje roke pa izmolijo krepko molitev, 
s katero se priporoči božji vsemogočnosti, naj jih obvaruje 
vsake nesreče, ker nevarno je današnje početje. Po tej molitvi 
se spravijo nekateri izmed premogarjev v prostorno na v - 
rigah in vrvčh visečo kibljo, ki je bila navlašč za to pi - 
pravljena, ostali spustijo z vitlom v globočino. Kar jih namr ! 
ni šlo enkrat v kibljo, ti so pa z vitlom delali. Tisti o( - 
delek pa, ki je bil že spodaj, dal je znamenje, in na to zn - 

menje so zopet kvišku vzdigovali prazno posodo. To delo 
se je ponavljalo tolikokrat, dokler so bili vsi na mestu. 
Delavci se pa tam doli ne mudč, ampak brez obotavljanja 
odrinejo po rovih, da se kolikor mogoče hitro umaknejo. 
Ko je prišla stara Ščirna do jame, bili so se premogarji že 
razkropili in se poizgubili v gosti megli. Cel6 slišati ni 
bilo več nobenega. 

Nadzornik in njegovi delavci stopajo med tem zmirom 
globokejše in globokejše v temne rove, dokler ne pridejo 
na pravo mesto, kjer bi se imeli dela lotiti. Pri jamski luči, 
ki je le po malem razširjala svoj bledi žar, začnč delati, 
in v kratkem se sliši neprestano pikanje in kopanje za to 
pripravljenega orodja, s katerim so trgali velike kose oglja 
iz več čevljev debelih plasti. Tako odbito oglje so potem 
nakladali na vozičke in je gonili po ozkih železnicah naprej, 
od tod pa s pripravljenimi mašinami spravljali na dan. To 
delo jim je šlo hitro izpod rok, ker so bili izurjeni delavci. 

Nadzornik Potočin je hodil gori in doli, on je le nad- 
gledoval, da se je to delo točno in po pravilih premogarstva 
dovrševalo. Ali na enkrat obstoji, obraz se mu nekoliko 
straha izpremeni. Zdaj nastavi ušesa in pazi, da si še 
sopsti ne upa. ( Dolgo ne posluša, kmalu se mu o tej reči 
pojasni. Zdi se mu, kakor da dere voda doli po jami, koder 
so bih prišli v rov. Hitro gre tja, da se z očmi prepriča, 
ali ga je uho goljufalo ali ne. Tukaj se pa izpremeni nje- 
gov strah v grozo, in strese ga po udih, ko vidi, da je 
resnica, kar se mu je poprej le dozdevalo. Mogočno se je 
lila in gnala voda po omenjeni odprtini in ravno tako hitro 
in silovito se je valila na vse kraje, kakor bi hotela zdajci 
vse potopiti. 

»Hajdite, podvizajte se, dobri ljudjč !« zakriči zdaj Po- 
točin z grmečim glasom; »na stran krampe in motike, le 
hitro k sesalkam, alo, alo! Gotovo je potok udaril čez bre- 
gove, in zdaj žene svojo vodo po jami doli v rove. Hitro, 
hitro, da se je prej ko prej polastimo!« 

Na ta nenavadni klic popusta delavci svoje delo pri 
oglju. Kakor Potočin, tako se tudi oni prestrašijo zaslišavši 
votlo bobnenje deročega potoka. A ni se bilo kaj dolgo 
spogledovati. Razvideli so tudi oni, da se je treba pri tej 
priči poprijeti dela, preden se voda ne umnoži. Zdaj gre vse, 
kakor v vihar, koj se začne gibati sesalni stroj, gnan od 
č 'rstih rok. Da pred časom ne opešajo delavci, vrstijo se 
p i delu. Delo je šlo nepretrgoma od rok, in Potočin se je 

kaj veselil, ko je videl, da se jim tako lepo speši in da 
pridno odpravljajo neugodno vodo. Sesalke so pile in blju- 
vale, da jih je bilo veselje gledati. Upati je torej bilo, da 
se tudi v prihodnjič vode zavarujejo. 

»Ako se le ne motim, nima to veliko kaj v sebi; ne- 
varnosti pa celti nobene ni!« izpregovori Potočin s tolažilnim 
glasom. Znalo se je tudi Potočinu, da se mu je težki ka- 
men odvalil s srca. On nadaljuje: »Menda pa bodo tudi gori 
zapazili, da je lijak v jamo stopil, in vsekakor si bodo brž 
prizadejali, vodo kako zajeziti, da nam tukaj prihranijo ne- 
potrebni trud. Potlej pa, možjč, ni nam še treba misliti na 
kako nevarnost.« 

Pa kakor pred, hlopelo in hahljalo je čedalje. glasneje 
doii po stenah: toda voda seje dala z lahkoto strani spra- 
viti, ker stroj je delal v enomer in delavci so ga pridno 
zaganjali v tek, kar reskne nad njimi z gromovitim pokom, 
da jih je glušilo, kakor bi se bile stene jame naenkrat 
udrle nad glavami ubozih premogarjev. Vsi ostrmč kakor 
omrtveli nad strašnim treskom. Glasi nepotolažnega obupa 
in groze zadonč po rovu kakor iz enega grla. Potočin pa 
zažene strašen klic: 

»Sveta nebesa, to je grozna nesreča! Za božjo voljo, 
zbežite, rešite se ljudjč ! Sesalka se je utrgala in pogreznila. 
Kakor se mi zdi, je s seboj pobrala tudi steno, ki nas je 
dozdaj varovala divjega toka. Čujte, s stoterno močj6 se 
vali vse podirajoča reka. Urno proč s tega strašnega mesta; 
dajte, poiščimo si poti skozi rove, da pridemo, če je še mo- 
goče, v Martinovo jamo. Ta leži veliko više in ponuja nam 
gotovejše zavetje. Naprej, hajdimo! Hitro, hitro, tu se gre 
za kolo. Janezek, moj sin, kje si?« 

»Tukaj sem, oče!« odgovori znani glas mladega pre- 
mogarja, ki se zdaj oprijema o životu Potočinovem. Janezka 
je bilo zares močno strah, ker takih rečij ni bil še navajen. 

»Ali si tu? Bogu bodi hvala!« izpregovori skrbni oče. 
»Zdaj pa le naprej, tu nas gotovo smrt doleti, le hitro!« 

Tako je naganjal nadzornik delavce, naj urno beže, 
kajti dobro je vedel, zakaj. Tok je zdaj vršel in se penil 
s tako divjo oblastjo in toliko vode se je že valilo noter v 
jamo, da so bila tudi njena tla v malo minutah na čev j 
visoko z vodo pokrita. 

Zdaj se zakadi vse v strahu proti onemu rovu koc r 
se je dalo priti do Martinovega rova. Groza je gnala pi - 
mogarje, da so leteli, kakor bi imeli peruti, ali za njimi 

brlizgali besno plešoči valovi, da so jim kar lasje vstajali 
po koncu. 

Premogarji prisopihajo srečno do omenjenega rova. 
Tukaj pa naletč na drugo nevarnost, katere si poprej še do- 
mišljati niso mogli. En sam pogled jih namreč prepriča, da 
je čisto nemogoče preriti se skozi ta rov v Martinovo jamo, 
ker je bil že blizu dva metra na visoko napolnjen z vodo. 
Valovi so rastli in rastli in strašno je razgrajal prosti ele- 
ment. Nikdo ni mogel več upati, da more skozi ta rov v 
Martinovo jamo. Gotovo bi bilo po njem, ko bi se kdo pre- 
drznil stopiti vanj. 

»Izgubljeni smo!« zamrmrajo možjč videči, da jim je 
izhod zaprt od vseh stranij. Drugega si ne upajo izpregovoriti, 
kakor bi se ne hoteli še bolj zavedati preteče jim nevarnosti. 
Strmo tja v en dan gledajo od groze, ali pa merijo z izbulje- 
nimi očmi tuleče vodovje. Največ poguma je še obdržal Potočin. 

»Možjč, ne obupajmo, še nismo izgubljeni!« S temi be- 
sedami jih dela srčne. Glas njegov je donel krepko in od- 
ločno, da se jim zopet nekoliko očvrsti kopneče srce. »Še 
eno upanje nam ostaja, prijatelji! Za trdno vem, da se od 
tod pride v Elizabetino jamo, ki je pa med vsemi najbolj 
na visokem. Zavoljo tega trdim, da je voda še dolgo ne 
zalije. Preden pritisne tja, zna se kaj drugega primeriti v 
našo korist. Vidite torej, da ni še po nas!« 

»To je res,« oglasi se nekdo iz trume, »toda Elizabe- 
tina jama nima nobenega izhoda od zgoraj. Že kakih 10 let 
je ta jama zasuta in zamašena, ker je nismo potrebovali. 
Sev£, ko bi bil ta izhod prost, bi se nam zdaj prav nič ne 
bilo bati. Ako pa krenemo v to jamo, se sami ulovimo. Jaz 
menim torej, nikakor ne kaže, da bi šli tjekaj.« 

»Tudi jaz vem dobro, da je tamošnji izhod zaprt,« 
poprime Potočin besedo; »vendar, kaj hočemo zdaj storiti? 
Še najbolj pametno bo pri takih okoliščinah, da zaupamo 
svoje življenje temu zadnjemu zavetju. Tukaj ostati bi bila 
gotova smrt, tam pa imamo vsaj še eno upanje. In pa, ali 
nismo možjč? Ali nimamo še krepkih udov, pikonov, motik 
in lopat? Zakaj bi neki tukaj roke križem držali in se z lenim 
strahom še več plašili? Zdaj moramo še to poskusiti, da 
s ; odpremo pot skozi zasuto jamo. Možjč! to je moje mnenje 
ir menda je tudi najbolje.« 

»Nadzornik nasvetuje prav,« začuje se zdaj mnogo 
g isov. »Naprej v Elizabetino jamo in k delu brez odlašanja. 
IS prej, naprej!« 

»Tedaj za menoj, uredite se drug za drugim, da ne 
bo kje kake nepotrebne gneče, ker vhod v ono jamo je še 
precej ozek,« reče Potočin upotivši se nemudoma po neki 
stranski poti. Za njim bredejo do kolen njegovi delavci. 
Pot se vije zmirom nekoliko v isti visokosti; ali naenkrat 
prigazijo do nekega mesta, kjer se je jel klanec vzdigovati. 
Ne kobacajo dolgo po vodi in blatu, da pridejo na suho. 
Pot je bila zdaj brez mokrote, samo po stenah je še curljalo 
kaj malega. Premogarji videč, da so zdaj iz vsake nevar- 
nosti, zaukajo od veselja. 

»Ne veselite se prezgodaj!« opominja je Potočin. »Voda 
bo Se rastla višje in višje. To vem, da še ne upada, a tudi 
tako precej ne bode. Hvala Bogu, da ni še tega kraja do- 
segla, ki je zdaj na suhem!« 

»Pa kdo nam brani zazidati ta-le rov; tako bi voda 
več ne mogla dalje, in ne do nas. Moja misel je, da po- 
stavimo zid vmes,« oglasi se neki delavec. 

»Kdo nam brani? Nihče nam ne brani, in lahko bi se 
to dalo napraviti; toda v našo lastno pogubo bi se zajezili 
s tako steno, ker bi se potem brez dvombe zadušili zavoljo 
pomanjkanja čistega zraka,« odgovori skrbni Potočin. »Ali 
si že pozabil Tomaž, da ne bi mogel zrak nikoder do nas, 
kakor ravno po tem rovu, in sicer od ravno tiste strani, 
odkoder nam grozi voda?« 

»Res je, res!« reče na to prejšnji govornik. »Jaz nisem 
mislil na to } da je zgornja jama zasuta. To je pač res strašno! 
Tako nam od občh strani preti smrtna nevarnost. Tukaj 
preobilnost tekočine, tam pa pomanjkanje zraka, ali ostanemo 
tukaj, ali se pa tam zadušimo. Gorjč, kdo bi si bil domišljal 
kaj takega? Bog se nas usmili, to je strašno!« 

»Vendar ob vsem tem še nikar obupati, Tomaž!« tolaži 
nadzornik Potočin na videz nekako mirnega obraza, čeravno 
se tudi njemu srce v prsih trese med dvomom in upanjem. 
»Kolikor večja je nevarnost, toliko bolj se moramo pognati, 
da ji kako uidemo. Zdaj je čas, da se ji pogumno ustavimo. 
Borimo se za svoje življenje kakor srčni možjč. To smo 
dolžni sebi in svojim družinam. Rešitev je mogoča, če ho- 
čemo, torej ne obupajmo pred časom!« 

Molčč prikimajo delavci, dasi jim je Potočin tako krepko 
govoril na srce. Na to odrinejo prihuljenih glav dalje a 
nadzornikom v Elizabetino jamo. Tudi na tem potu ne zi e 
nihče besedice, ker vsakdo je imel gotovo smrt pred oči i. 
Naposled pridejo do jame. Zdaj si nekoliko oddahne trun t, 

jama je bila še precej na visokem, in nevarnosti se ni bilo 
bati vsaj za zdaj ne. *Potočin pretrga zdaj trdi molk s temi 
besedami: 

»Hvala Bogu! čujte, še daleč klopotajo in žlompotajo 
valovi po jamah. Preden segnejo sem gori, minulo bo še 
nekoliko časa. Ako nas ima biti konec, sodil bi, da poginemo 
prej zaradi pomanjkanja zraka nego pa v vodi. Vendar tudi 
ta nevarnost ni ravno tolika, kakor bi si kdo domišljal. Na 
to se smemo zanašati, da nam pridejo tudi od zunaj na 
pomo$; da pa le lijak zastanovijo, že je pol nevarnosti pri 
kraju. In to mora biti, tudi jaz bi to storil, in saj veste, 
naši tovariši so vsi zvedeni možje, ki ne počenjajo ničesa 
narobe. Gotovo bodo odpravili vse ovire in zadržke, da 
nas le rešijo. Res, da vode še naraščajo, pa le tako dolgo, 
dokler ne zajezi hudournika; tako imenovane divje nena- 
peljane vode iz starih jam nam pa ne morejo dosti ško- 
dovati. Jam in rovov ne napolnijo, zato bomo še zmirom 
zadosti zraka imeli, ako Bog d&. Česar se pa v resnici 
bojim, to je lakota; ta nam zna še nagajati. Morda še pre- 
teče kakih šest, sedem dni, preden se prerijemo skozi Eli— 
zabetno jamo. Zategadelj moram vas vprašati: Koliko 
živeža ima vsak pri" sebi?« 

Delavci odgovori vsi enako. .Nikdo izmed njih ni imel 
več, kakor samo za en dan, se v£, kakor po navadi. Samo 
eden ni odgovoril; bil je Potočinov Janezek. Ubogi mladenič, 
nevajen takim nevarnostim, točil je solze v nekem kotu. 

»Tako je prav za zdaj, možjč!« povzame Potočin zopet. 
»Tudi boste sami izprevideli, da moramo to reč na vse 
kraje premisliti in vse storiti, kar nam utegne služiti v prid 
in v rešitev; tu nam gre za kožo. Prvo je, da se preži vimo 
ves ta čas, ko nam je tukaj ostati; drugo pa, da se prej 
ko prej izvabimo iz te nevarnosti. Zato vam nasvetujem, 
da spravite ves živež, kar ga imate, vkup in da se ta za- 
loga razdeli v primerne dele. Vsaj tri dni moramo s tem 
prebiti. Ali ste vsi zadovoljni s tem predlogom?« 

Enoglasno odgovori premogarji, da jim je to po godu. 
Na to potegnejo iz žepov vse, kar imajo v njih. To spravijo 
v kot. Tudi poprosijo gospoda Potočina, da čuva nad blagom 
in da jim on vsak dan razdeli kose. 

»To bodem tudi zvesto opravljal; na moje poštenje, 
ravno tako, kakor bi imel svoje lastne otroke pred seboj!« 
p r istavi Potočin. »Še danes bomo začeli.« 

Pri brleči luči jamskih svetilk razdeli zdaj Potočin vso 
zalogo v tri enako velike kupe, vsak kup pa v dvajset 
manjših kosov, od katerih dobi vsak izmed premogarjev 
enega. Molčč pojč vsak premogar svoj delež; dasi ni veliko, 
vendar potolažijo vsaj za zdaj želodec. Nekateri si prihra- 
nijo še od tega majhen košček kruha za vsako potrebo 
ali kakor se sploh pravi, za božji strah. Vsaka drobtina 
jim je bila zlatd vredna. 

»Zdaj pa,« reče Potočin na dalje, »zdaj pa, prijatelji 
moji, moramo se porazumeti zastran dela. Kakor vidite, je 
treba to. Tukaj nas je dvajset. Moja misel je, naj nas na 
enkrat dela samo deset, ostala polovica pa tedaj, kedar se 
upehajo prvi. Tako si ohranimo moči, in delo pojde izpod 
rok brez odlašanja, odlašati pa tukaj ne smemo. Jaz in moj 
sin začneva, in še osem mož naj se oglasi za začetek.« 

Kakor je nasvetoval nadzornik, tako se tudi zgodi. 
Osem mož se jih koj ponudi, ki kar pritisnejo k Potočinu 
in Janezku. Ta hip popadejo motike in pikone ter se brez 
obotave lotijo dela, dobro vedoči, da se poganjajo za lastno 
življenje. A Potočin je ustavi rekoč: 

»Prijatelji, le potrpite še maloJ Tu imamo samo dvajset 
jamskih svetilnic, vsak ima svojo. Ako pustimo vseh dvajset 
lučij goreti, smo v dvanajstih urah v popolni temoti, v temi 
pa se ne d& delati. Po tem takem bo najbolj pametno, da 
jih pogasimo sedemnajst; tri luči dajo že toliko svetlobe, 
da vidimo. Kaj se vam zdi, ali bi ne bilo to dobro?« 

»Za žive dni! Gospod Potočin ima zopet prav. To je 
pametno in gotovo, kakor je amen v očenašu!« izpregovorč 
premogarji. Gospod nadzornik, do zobca vse naj se izpolni, 
kar nasvetujete.« To izpregovorivši pogasč koj sedemnajst 
lučij jer je denejo na varno mesto. Ostale tri svetilnice pa 
obrnejo tako, da svetijo samo delajočim premogarjem. Na 
to povabi nadzornik vse delavce k molitvi. Odmolijo malo 
pa gorečo molitvico, prosčč Boga gotove pomoči pri tako 
težavnem početju.' 

Nadzornik je bil uro vzel s seboj, ko se je bil namenil 
v rudnik; tako je mogel vsaki čas povedati, koliko je ura 
in kdaj da je, po noči ali po dnevi. Šest ur neprenehor i 
je delal s svojim oddelkom; potem jih prevzame delo drug i 
deset premogarjev, ki so bili še čili in izpočiti. Šlo je de > 
urno kakor po pošti; roke, motike in pikoni so se gib* , 
da je bilo kaj. 

Možjč, ki niso več delali, poiščejo si zdaj primernega 
počivališča. Nekatere je tako zvil trud, da niso mogli s svo- 
jimi udi nikamor, nekateri se usedejo na kamene ter za- 
bingljajo z nogami veseleč se, da so kaj pripomogli k re- 
šitvi, nekateri. pa pobesijo glave misleči na hudo nevarnost, 
na sebe in ubogo svojo družino. 

Prebijanje posutja je bilo ze\6 težavno in nevarno ob 
enem. Samo previdnosti zvedenega nadzornika so se imeli 
zahvaliti, da jih ni zadela kaka škoda. On je delavcem vedno 
v roko stregel s svojim razumom, napeljujoč je pri delu. 

. Ob vsem tem pa, da so neprestano se pehali in trudili, 
odsedalo se jim je delo vendar počasi, in marsikateri med 
premogarji je jel dvomiti, bode li mogoče izvršiti tako 
ogromno početje, marsikateri je vzdihoval in se smatral 
izgubljenega. »Bog in vsi svetniki!« šepetali »so med seboj, 
»nikoli več ne bomo videli sinjega neba, nikoli več nas ne 
bo obsevalo solnce. Pomagaj, kdor je živ!« Tako so mrmrali 
možjč, pa dasiravno so tiho govorili, Potočin je vendar vse 
uganil iz njihovih obličij. Na očeh jim je bral pobitost in 
klavernost, ko so z žalostnimi pogledi premerjali mali uspeh 
štiriindvajseturnega neprestanega dela. 

»Za božjo voljo, možjč! Meni se zdi, da vam že srce 
upada. Nikar mi ne obupavajte, rotim vas pri živem Bogu!« 
Tako je tolaži in nagovarja nadzornik, delčč med nje drugi 
kos skrbno hranjenega živeža. Bog je blizu, in tudi člo- 
veška pomoč menda ne bo daleč. Dasi gre naše delo počasi 
izpod rok, vendar ni nikakor dvomiti, da so nam naši to- 
variši prihiteli na pomoč. Zdaj res ne vemo ne kod ne kam; 
ali kmalu bomo rešeni, ako Bog d&!« 

»To je pač rahlo upanje, in prejkone se goljufamo v 
tej misli!« seže mu v besedo Matevž, že postaran in zve- 
den premogar, žalostno majaje z glavti. »Kako hočete, da 
vedč naši tovariši tam gori, kje smo in da smo tukaj in 
ne kje drugje? Rudnik je dolg in širok. Ne, ne, gospod 
Potočin, vi nas samo tolažite. Bog daj, da bi se bil jaz 
zlagal; ali vsakdo izmed nas je prepričan, da mu bo v vodi 
konec storiti. Tu ne gre druzega pričakovati. Oh, tukaj jo 
dovršimo!« 

»Kaj še, ljubi moj Matevž! Nikar mi ne govori tako!« 
re e Potočin. »Lepo te prosim, ne misli in ne govori tako 
na )ačno; žalil bi višjo našo gospdsko in tovariše. Kako si 
pa i pameten! Da bi nas ne iskali, zdaj ne iskali? Gotovo 
se že davno pehajo, da nas rešijo. D&, d&, naši prijatelji 

ne bodo odjenjali prej, da nas izvabijo iz smrtne nevarnosti. 
K večjemu zna to trpeti dalj časa, kakor se nadjam; ali 
da nas iščejo, to je gotovo, Matevž!« 

»Denimo pa tudi, da nas iščejo,« odgovori Matevž; 
»tega si vendar ne morem razložiti, koliko bi nam to po- 
magalo. Kdo jim pov£, da smo zdfcj ravno v Elizabetini 
jami? Kje naj bi začeli kopati?« 

»Če tudi tega ne vedč prav za trdno, toliko se jim bo 
pa dozdevalo, da smo tukaj;« pristavi nadzornik Potočin 
na te besede. »Naši jamomerci, rudarski mojstri in nad- 
zorniki vedč ravno tako dobro, kakor jaz, da leži Elizabe- 
tina jama najbolj na visokem izmed vseh jam-v tem rudniku. 
Oni vedti tudi še bolje od mene, da je bila ta jama pred 
toliko in toliko leti zasuta in da, ako jo prekopljejo, najbrže 
in najgotovejše pridejo do nas. Nadalje so jih morale iz- 
učiti izkušnje, da so že z vodo zaliti vsi rovi, kar jih stoji 
z jamami v zvezi. Iz vsega tega sledi to: Oni morajo ve- 
deti, da smo v tej jami iskali zavetja. Ali ne razumete 
tega, prijatelji?« 

»Ravno tako mora biti, kakor pravi gospod Potočin!« 
oglast se zdaj delavci. Kakor blisk iz črnih oblakov jim 
zablisnejo ob teh besedah oči, ki so se malo prej izgubljene 
mislili. Samo Matevž otresa dvomeč z glavo. 

»Naj je tudi vse tako, kakor vi pravite, gospod Po- 
točin ! vendar kaj nam bo vse to pomagalo. Nič, gotovo 
nič!« tako začne Matevž spet. »Nič nam ne bo pomagalo; 
naj nam tudi pridejo na pomoč, ali pa o pravem času? 
To je važno vprašanje. Ne, ne, možje; pomoči ne doživimo 
in rešitelji, ako pridejo, ne najdejo druzega za nami kakor 
črne, od lakote zgrudene mrliče. Kaj pa da, tako precej ne 
pridejo. Najmanj še kakih štiri ali pet dni je treba, da se pre- 
rijejo skozi Elizabetino jamo, če ne še več. To ne gre tako 
hitro, kakor bi človek mislil; delo je mudno in težavno. 
Oh, lakote bomo umrli! Vode se ve ni se nam več bati, 
ker prepričal sem se do dobra, da voda že 12 ur ne raste 
več, Od tega časa se ni še za palec več povzdignila, to 
vem za trdno, ker sem jo dobro opazoval; ali kaj smo si 
na boljem? Umreti tako ali pa tako, umreti pa moramo!« 

»Kaj smo si na boljem ? Če voda upade, smo na konji « 
segne mu hitro Potočin v besedo s tolaživnim in krepki n 
glasom. »Le srčno, srčnost velja, prijatelji ! Le pridno rijn o 
naprej. Ako naši tovariši tam gori ne drž£ rok križem - 
in da jih ne drž£, to vem — smemo se zanašati na goto o 

rešitev. Maš vrli Matevž vidi vse črno; jaz pa trdim, da ni 
še tak* sile. Še imamo živeža za dva dni, in ako Bog da, 
v dv£h dneh se veliko opravi. V tem času se pa tudi lahko 
kaj primeri v našo korist in hasen. V božjo previdnost 
moramo zaupati, v Boga, ki vse vodi. On skrbi za najmanj- 
šega črvička, za najmanjšo stvarco, kamor človeška skrb 
ne more več seči, pa bi nas zabil in puščal tukaj revno 
poginiti? O ne, možjč! Trdno upanje naj nas še navdaja, 
dokler igrajo še dihljeji na naših oslabelih ustnicah. Le 
premislite, koliko trpč naši ljudje, ker nas morda že mrtve 
menijo. Kako mora neki našim ženam biti pri srcu! Toliko 
skrbljivih žen trpi, one vzdihujejo, se jočejo zavoljo nas. 
Ko bi pač vedele, za gotovo vedele, da smo še živi tukaj 
v temotni globočini z vod6 zalitega rudnika, kako težek 
kamen bi se jim odvalil s srca! Morda so naše žene in 
otroci ravno zdaj nad nami, željno pričakovaje, kdaj se 
udere zadnja plast, ki nas loči od njih. Jaz trdim, da se 
bo to kmalu zgodilo; rešitev ni daleč, čeravno še ne sli- 
šimo nobenega pokanja, moje srce mi to pravi. Torej, komur 
še bije moško srce v prsih, zgani roke; motike in pikoni 
naj delajo kakor pred, tu ni odlašanja. Alo, Bog je z nami, 
on vidi našo revo.« 

Te krepke besede navdajo može zopet s prejšnjim po- 
gumom. Omamljenost, ki se jih je bila tako močno pola- 
stila, da se skoro niso več spominjali svojih ljudi, zbežala 
je iz njihovih src in misli. »Zdaj velja!« tako je grmelo 
po jami. Motike in pikoni se znova zaganjajo v trdno sutje, 
da bi ga razrušili in si naredili prostor. Potočin in njegov 
sin Janezek tudi zdaj služita v izgled. Ni bilo tako nevar- 
nega mesta, da bi dela tam ne začela in dovrševala. Po- 
tila sta se kakor pretepena sužnja. 

V tem preide en dan, noč pride in preide. Z delom 
je šlo le počasi, in o rešitelju ni bilo ne duha ne sluha. 
Groza vtisne strašanske podobe na obrazih obupnih de- 
lavcev, čelo se jim zgrbanči v mrtvaške gube. Kakor sence 
tavajo po jami — lačni in brez nobene nade. Zdaj se zberč 
kakor po nekem nagibu gladti trpinčenega želodca okoli 
Potočina ter z votlimi pogledi tirjajo poslednji odmerek pič- 
lega živeža. 

Poslednji — Oče nebeški ! 

Pomoč, kje si? Ako ne prideš kmalu, pomrje dvajset 
ljudi v temnem zaporu nesrečnega rudnika. In kje je še 
toliko zaželena pomoč? Delavcev ušesa ne slišijo nobenega 

znamenja rešilne roke, nad njimi je še vse mrtvo kakor v 
grobu; k večjemu, da se siplje z motikami načeto sutje, še 
to le po malem. Toliko časa so že delali, in tako malo so 
storili ob toliki težavi. Gotovo smrt imeti pred očmi, stra- 
dati, in med takimi okoliščinami še misliti na uboge zapu- 
ščene sirote nad zemljo, to je zdaj opravilo njihovih duš. 
Zahteve telesa so silnejše in predrznejše od dušnih, torej 
je lakota razgrajala po črevih kakor razdirajoči strup. Čvrsti 
so bili prišli v jamo, izbuljene, zmršene, namrgojene in skoro 
breztelesne pošasti razkril bi zdaj v njej beli dan. Obup je 
Črtal svoje spake po obličjih sestradanih premogarjev. 

Kakšne podobe! Ob pojemajočem brlenju jamskih luči 
so se zvijala še človeška hrodja, da bi groza bilo jih po- 
gledati. Srčnost je popolno pobegnila od njih, pa tudi strah 
se jih ni več lotil, ker udali so se v osodo; ali prav za 
prav strašna omamljenost se jih je polastila, da niso več 
slišali ali poslušali besed Potočinovih, ki jih je še skušal 
tolažiti; danes se mu ni hotelo spešiti. Možjč so molčali, 
če je še tako žarno govoril. Ko snejo zadnji odmerek kruha, 
hočejo se pogumnejši zopet dela lotiti, ali ko vidijo tova- 
riše brez dela, podajo se tudi oni v kot čakat gotove smrti. 
Zopet preide dan, zopet pride in preide noč; uspeha 
pa malo ali nič ! 

Delavci ne delajo več. Čemu bi se pa tudi zastonj 
trudili, saj ne pomaga nič? Upa ni več, da jih kdo reši, to 
je nemogoče, Želodci se jim oglašajo z novo togoto. Možjč 
se vlačijo kakor megle brez vetra, strmo pred s£ gledaje; 
prejšnji Žar v oččh je ugasnil, in tudi sapnik se jim je 
kakor zalopnil, kar nobene besedice ni bilo več spraviti iz 
njih, čeravno jim je nadzornik Potočin z vso zgovornostjo 
prigovarjal, da bi jih obudil k prejšnji delavnosti. Toda vse 
zastonj. Duševne moči so jim bile do cela omamljene in 
potrte, obup je neusmiljeno tlačil srca njihova in misli se 
jim niso mogle više povzdigniti kakor do strašnega jam- 
skega stropa, 

»Saj vemo, gospod nadzornik, da vam je na srcu le- 
žeče nas rešiti te brezupnosti,« povzame stari Matevž, ki 
je enako drugim brez moči in ves potrt ležal na tleh v 
groznih srčnih stiskah. »To vemo vsi, da nas tolaži , 
vendar kaj to pomaga! Umreti nam bo vendar-le. Nad nai i 
se nič ne giblje, in zdaj je, kakor veste, poslednji čas. Vs< : 
up je šel po vodi. Toliko je gotovo, ta reč je sedaj f i 
kraju in po nas je.« 

»Uboga moja žena!« vzdihne zdaj na tihem nadzornik 
Potočin, dobro vedoč, da bode blizu tako, kakor jo je po- 
vedal Matevž. »In ti, ubogi Janezek! Tako mlad, še ne v 
cvetju svojih let, in moraš že tako revno umreti! Oh, moj 
Bog, to je pregrenko za-m£! Ko bi že bil sam, tedaj bi ne 
maral toliko.« 

V tem, ko Potočin vzdihne te zadnje besede, prime 
ga nekdo za roko. Pri tej priči se Potočin obrne in kaj vidi ? 
Njegov sin Janezek mu z roko maha in z očmi namigne, 
naj je tiho in naj hitro za njim gre. Janezek odpelje potem 
svojega očeta v stranski kot slabo razsvetljene jame. Tu 
postoji in pošepeta mu na uho nekako skrivnostno, ozrevši 
se poprej na vse strani, če kdo ne prisluša. 

»Ne obupaj, očka; vsaj za naju je poskrbljeno, da ne 
bo tako precej po nama. Glej, tu potipaj, to je nekaj!« 

In s temi besedami pod& očetu odprti jerbas, ki mu 
ga je bila tako rekoč vsilila stara Ščirna, preden sta prišla 
v jamo. Potočin bi ne bil več upal svojim lastnim oččm, 
ali oko in roka ga koj prepričata, da je v jerbasu polna 
sklenica dobrega vina, pol hleba črnega pa tečnega kruha 
in cela kepa pečene teletine. Potočin veselja zauka na glas. 
Pa kaj bi tudi ne? Tu je bil živež za vse njegove ljudi. 

»Za božjo voljo!« Janezek skrbno opomne očeta boječ 
se, da bi delavcem ne ovadil tega. »Da zapazijo, da imamo 
ta zaklad v pesteh, pomagaj kdor je živ potlej, iz rok nam 
ga izpulijo, in — !« 

»In?« izrekši to besedico pogleda Potočin svojega sina 
x debelimi očmi, kakor bi ga hotel nekaj poprašati — »in 
midva, si hotel reči, Janezek, midva bova sita, ter gledala 
meni nič, tebi nič na nesrečne tovariše, ko bodo lakote in 
žeje pojemali in umirali? Kaj ni tako? Sevč, oni niso še 
ničesa pretrpeli z nama. To je pač po šegi velike gospčde. 
Oni večjidel na svojega revnega bližnjega pozabijo. Njim je 
že zadosti, da so sami zadovoljni in siti; zato nimajo časa, 
da bi se zmenili za nadloge drugih ljudi, ki blizu okoli njih 
stradajo in Boga prosijo hitre pomoči, katero jim bližnji 
sosed odreka. Da ti povem, če bi ne vedel, da si to govoril 
iz zgolj ljubezni do mene, kakor je Bog živ, kaznil bi te.« 

»Oh, moj oče !« prestriže mu Janezek besedo s trepe- 
t iočim glasom. »Prosim te, ne misli kaj takega o meni. 
$ j veš, da sem tvoj pravi sin tudi po mislih. Jaz nisem 
r islil na-se, ko sem skrival to blago; ampak le na-te in 
r i mater. Je li to taka pregreha? Človek misli najprej na 

to, kar mu je blizu. Kruh pa, meso in vino, s teletino vred 
je naša lastnina.« 

»In ti-le, ali niso cel6 poslednje grižljeje delili med 
nas?« praša Potočin. »Sicer pa le stori, kar ti je ljubo in 
drago; jaz pa, to si dobro zapomni, jaz se nikakor ne do- 
taknem tvojih jedil, ako se ne razdele med vse, kakor tirja 
krščanska ljubezen. Ali si me razumel?« 

»Pa le razdeli, kakor veš, da je prav, oče !« izprego- 
vori Janezek vzdignivši jerbas od tal. »Za ves svet bi ne 
hotel, da bi se mi očitala samopašnost.« 

»Zdaj govoriš, kakor sem pričakoval od tebe, od vrlega 
sina svojega. Tako je prav!« reče Potočin ter objame in po- 
ljubi kaj srčno ganjenega Janezka. »Pojdiva, povejva ubogim 
tovarišem to preveselo novico. To jih bo pač zopet spravilo 
na noge; žarek novega upanja jim bo posijal v obupna srca. 
Vendar, povej mi hitro, kako je prišlo to v tvoje roke?« 

Janezek pove vse s kratkimi besedami. 

»Bog blagoslovi staro mater Ščirno!« d£ Potočin jako 
ganjenega srca. »Ako se rešimo, in da se bomo, to upam 
od božje dobrote in vsegamogočnosti, zahvaliti se imamo 
posebno tudi njeni ljubezni do nas. Zdaj pa se tukaj nikar 
več ne mudiva; hajdiva, Janezek!« 

»Hej, hej, prijatelji!« zakliče z veselim glasom nad- 
zornik Potočin stopivši v sredo svojih nesrečnih tovarišev. 
»Če Bog da, ni še celo po nas. Ali ne vidite? Le sem po- 
glejte, ako vas še kaj mika. Tu so jedila in dobra pijača, 
da zaleže vsaj za ves ta dan. No, ali ni to kaj vredno? 
No, tovariši, vstanite!« 

Nekateri molč£ kakor zid v strašni omamljenosti; otrp- 
lost jih je že premagala toliko, da niso skoro več mogli 
misliti ali preudarjati, ker duh jim je opredel z mrzlo mrežo 
obup; nekaterim — in ti so bili večina med delavci — za- 
igra prisiljen ali maloupen nasmeljaj ob ustnih; povzdignili 
so glavo, rekel bi, po nekem živalskem nagonu; ali ker so 
se že več dni dali pitati z lepimi besedami Potočinovimi, 
mislili so, da je tudi ta poziv nova komedija in zopet so 
sklonili glavo. Kar jih je bilo kaj več krepkodušnih — in 
teh je bilo prav malo — ti so se vendar približali Potočinu, 
ker človek se ob vsem tem težko loči od sveta. Potoč i 
jim pokaže hleb, velik kos mesa in sklenico vina. Ob te i 
pogledu zadoni kakor iz enega gria gromovit klic po jan , 
razuzdano veselje zapodi leno kri po žilah premogarjev, c i 
jim zopet zasvetijo in nepotrpežljivo se gnetejo okoli Potočir . 

»Malo potrpljenja, in pri miru bodite,« tako jih Potočin 
upokojuje resno pa rahlo. »Kar nam je tukaj Bog poslal, 
to bomo pošteno in enako razdelili med seboj tako, da se 
ne bo imel nikdo za kaj pritožiti. Vendar malo saksebi, da 
morem rezati in deliti.« 

Na to rahlo posvarilo storijo mu delavci potrebni 
prostor; ko bi mogli, z očmi bi mu bili iz rok snedli sladko- 
dišeče kose. Potočin razdeli vso novo zalogo natanko v 
dvajset delov. Vsaki del še razpoloviči, da zamorejo s to 
jedj6 še dva dni shajati. 

»Ne boste mi zamerili, da delam tako; ali to je treba. 
Saj me razumete? En pridobljen dan je morda življenje,« 

»Je že prav tako!« odgovori mu premogarji zado- 
voljno prikimaje. Potočin poda vsakemu svoj del kruha in 
mesa. Delavci so jedli s pravo krščansko pobožnostjo. 

»Zdaj pa, vrli moji prijatelji, še nekaj, kar vam bode 
srca okrepčalo,« povzame Potočin zopet. »Poglejte, v tem 
jerbasu imam še polno sklenico vina; tudi to si bomo po 
bratovsko razdelili.« 

Na te besede zaukajo vsi kakor iz enega grla, da se 
je strop tresel. Potočin pa vzame izpraznjeno svetilno po- 
sodo, jo skrbno osnaži, vlije nekoliko vina v njo, ter jo po- 
daja vsakemu zaporedoma. Sevčda je bilo vina le malo, 
ne dosti več kakor za en prstan; vendar jih je vino po- 
krepilo, da so čutili zopet nekaj poprejšnjih moči. Iz prej 
poobešenih in kalnih oči se je zabliskal zopet žar novega 
življenja. Premogarji zgrabijo kakor na dano povelje motike 
in pikone, ki so jih bili v nejevolji in obupu proč vrgli. 
Nov up jih je oživil, spet so se lotili dela. 

Potočin in njegov sin Janezek sta bila tudi zdaj naj- 
prva pri delu, kakor vselej. Že se vzdigne deset motik, da 
se koj zasadi v trdo stlačeno sutje, kar zadoni na enkrat 
iz ust Potočinovih gromovit: »Stojte!« 

Motike štrlč še kvišku, zdaj pa jih držč otrpnele roke 
osuplih premogarjev. Na Potočinov klic obstoji zavzeti ter 
gledajo z votlimi očmi v Potočina. Prva njihova misel je 
bila, da je Potočin zapazil morda kako nevarnost. 

»Sveti križ, ali ne slišite ničesar?« izpregovori Potočin 
p :> majhnem premolku. Glas se mu je tresel. »Tako vendar 
p ^slušajte. Jaz slišim nad seboj rožljanje motik in pikonov* 
F ešitelji se bližajo. Bog bodi počeščen!« 

Premogarji si ne upajo več sopsti, tako pazljivo so 
p islušali; ali Potočin se ni prevaril. Od daleč pa vendar 

slišljivo je prodiralo skozi sutje votlo pikanje do ušes paz- 
ljivo poslušajočih delavcev. Nekaj je rožljalo in ropotala 
nad njimi, toliko so že zdaj mogli presoditi. Še nekaj mi- 
nut so nastavljali ušesa, potem pa se zglasi veselja vrisk 
po temni globini zasutega rudnika. Radosti solze zalij6 oči 
premogarjev. Nekateri se objemajo in poljubujejo, nekateri 
pa padajo na kolena in — molijo. 

Od tega trenutka je bil vsakdo prepričan, da je rešitev 
blizu. Novo upanje je polnilo vsa srca. Toda premogarji niso 
rok križem držali, ampak zopet popadejo orodje, kakor hitro se 
uleže veselja prvi vihar. Zdaj je veljalo rešiteljem v roke seči. 

Čeravno so od občh strani delali hitro, kolikor je bilo mo- 
goče, vendar je prešlo več kakor 24 ur, preden so jamo predrli. 
Komaj je predor narejen, zasliši se glas rudarskega glavarja: 

»Bog z vami, možje! Ali ste vsi živi?« 

»Vsi, Bog bodi zahvaljen!« zakliče Potočin. 

»Pri teh besedah se sliši od zgoraj glasen vrisk. Ko 
ukanje nekoliko poneha, kliče rudarski glavar zopet: »Pazite 
možjč, pošljemo vam kruha, mesa in vina, da se okrepčate. 
V tem bomo mi toliko razširili predor, da lestve nastavimo.« 

»Presrčna hvala, gospod glavar!« reče Potočin na glas. 

»Vse nam bo teknilo, ker lačni smo. Živel glavar!« 

»Živel, živel!« prilaga gromoviti klic premogarjev. 

»Že prav, že prav! Toda pazite in dobro naj vam 
tekne! odgovori rudarski glavar. 

Po teh besedah se prikažejo nabasane cule, sladko- 
dišeči zavitki in nekaj jerbasov s polnimi sklenicami. Ukaje 
prejmejo premogarji podarjena darila. Potočin razdeli med 
nje kruh, teletino in vino. Kakor da bi žgal, pojedč vse ter 
si tako potolažijo silni glad. Potem začne Potočin na glas 
moliti zahvalno molitev in za njim vsi delavci. 

Zgoraj so se trudili in delali, da je bilo kaj. Pikoni in 
motike so se čvrsto zaganjale v kamenje in prst. Kar se 
zopet oglasi rudarski glavar: »Možjč! zdaj stopite v stran, 
da kaj ne poškoduje koga. Zdaj zdaj se bode zadnja plast 
razrušila in vsula v jamo. Samo ta nas še loči od vas, v stran!« 

»Možjč se koj ognejo po danem povelju, in Potočin na- 
znani rudarskemu glavarju, da se je zgodilo. Še kopljejo in 
kopljejo; ali na enkrat se zasliši grozno tresketanje in grmenj . 
Kakor iz širokega dimnika se vsuje in udere debelo kamen > 
in prst v jamo. To ni bilo drugače, ko kedar se gora pogrezr . 

Leteči prah je še branil, da ni dan posijal v temr > 
globočino. Pa komaj se nekoliko poleže, že priderč prija2 i 

solnčni žarki v jamo. Premogarji je z glasnim vriskom po- 
zdravijo. Ne dolgo potem se spusti od zgoraj velika kiblja, 
in iz nje stopijo rudarski glavar, mojster in še drugi ogl£- 
nični uradniki. Srčno se pozdravljajo v jami. 

»Dobro srečo vam želim!« nagovori je rudarski glavar, 
in s temi besedami roko pod& vsakemu zaporedoma. »Hvala 
Bogu, da vas nahajam še vse žive in dobre volje. Vsi vaši 
znanci, očetje, matere, sestre, žene in otroci, ki vas zgoraj 
čakajo, so mi naročili, naj vas prav srčno pozdravim v nji- 
hovem imenu!« 

»Zahvaljujemo se vam živo za te pozdrave, gospod gla- 
var!« povzame Potočin. »Pred vsem se pa vam zahvaljujemo 
za pomoč, ki ste jo nam prinesli. Bog vam stoterno povrni 
zdaj in vekomaj!« 

»Tiho, tiho, gospod nadzornik! segne mu v besedo 
glavar. »Mi smo spolnili le svojo dolžnost, ravno tako, kakor 
bi bili vi storili na našem mestu. Hvala grč samo Bogu, 
ki nas je vodil na pravo mesto, da smo tukaj začeli ko- 
pati. Saj nismo mogli vedeti, ali ste tukaj ali ne, dozdevalo 
se mi je to, ker vem, da leži Elizabetina jama najbolj na 
visokem. Tudi sem si mislil, da ve ta ali oni za zasuto jamo. 
Vendar smo bili v velikih skrbčh zavoljo vas, dokler nismo 
zaslišali vaših motik in pikonov. Še enkrat: Hvala Bogu, 
da nas je Njegova modrost vedla na pravo mesto. Zdaj 
pa nadzornik Potočin, povejte, kako je prišlo, da so skoro 
vse jame in rovi zaliti?« 

»Sesalka se je utrgala, in tako se je pot odprla divjim 
potokom,« odgovori Potočin. »Torej smo morali urno na to 
stran, ako se nismo hoteli zadušiti.« 

»Ravno tako sem si tudi jaz razložil to nesrečo,« na- 
daljuje glavar. »No škoda se d£ lahko popraviti, in kedar 
bodo nove sesalke zaigrale, hočemo tudi vodo iz jam iz- 
trebiti. Za zdaj je zadosti, da ste le vi rešeni. Pa kaj ste 
jedli v tem času? To je vendar čudno, da niste lakote po- 
mrli. Alf ste morda imeli kaj živeža pri sebi?« 

Potočin odvrne na to s kratkimi besedami, da so raz- 
delili med seboj vse, kar so imeli pri sebi ; toda premogarji 
niso bili zadovoljni s tem odgovorom. Povedali so rudar- 
skemu glavarju, kako blagosrčna sta se pokazala Potočin 
in Janezek, da se imajo samo njima zahvaliti za življenje, 
sicer bi bili lakote umrli. Potočin je hotel ugovarjati, pa ru- 
darski glavar mu rahlo veli, naj molči. Zdaj si da vse 
natanko dopovedati, kako in kaj se je bilo dogodilo. Vse 

zaslišavši poda rudarski glavar roko Potočinu in Janezku 
rekoč : »Vi dva sta poštenjaka 1 Zdaj je pa moja dolžnost, da 
sporočim našim višjim vse natanko, in to bodem, kakor 
resnica tirja od mene. Tudi vrla stara Ščirna zaslužuje našo 
srčno zahvalo. Toda zdaj je zadosti. Lestve so že nastav- 
ljene. Torej kvišku možjč, Bog je z nami! Tudi ne smemo 
vaših ljubljencev preveč v nemiru puščati. Vsakrat jih gre 
nekaj v kibljo, kakor veste.« 

V eni uri so bili vsi gori. Objemanja, jokanja in vri- 
skanja ni bilo ne konca ne kraja. Ta prizor naj si ljubeznivi 
bralec sam naslika, ker manjka besedi vse to živo popi- 
sati. Odkar je stala Črna vas, ni bilo v njej toliko veselja. 

Ko se navriskajo in najočejo, gredd premogarji in tam 
zbrani ljudje v cerkev molit in se Bogu zahvaljevat za rešitev 
dvajsetih mož. Opravivši molitev se ločijo za ta dan. Pre- 
mogarje pa, ki so bili toliko časa zakopani v globokem rud- 
niku, odpeljejo znanci in sorodniki na dom, veseleč se iz 
vsega srca, da so rešeni in družinam povrnjeni. Ni bilo 
menda v vsej Črni vasi človeka, razun Toneta, ki bi se ne 
bil Ž njimi veselil. - 

Sedmo poglavje. 

Konec. 

Drugi dan po popisani rešitvi se je jelo misliti na Toneta, 
ki je bil povzročil vso škodo v rudniku, pa tudi v smrtno 
nevarnost pripravil življenje toliko mož. Kako bi ga bili mogli 
tudi pozabiti? Hudobija je bila prevelika. Sploh se je mi- 
slilo, da se hudodelnik skriva v bližnjih gozdih; zato jih je 
dala gosp6ska natanko preiskati Pa tudi to delo je bilo za- 
stonjj čeravno so pridno pregledali takorekoč vsak grm, vsako 
drevo in votlino. Nihče ga ni videl več, odkar je bil zadnjič 
vodo napeljaj v rudnik. Ni čuda torej, ako so verjeli, da 
se je že iz dežele pobral, kjer je bil vedno v nevarnosti, da 
ga ujamejo in kaznujejo. Zatorej niso nič več mislili nanj. 

Potočina in Janezka pa stare Ščirne niso tako pozabili. 
Rudarska gosp6ska ni pozabila blagosrčnosti teh oseb. 
Glavar je napravil pismeno poročilo, v katerem je ves pr- 
godek natanko in nadrobno popisal, pa tudi s posebno p - 
hvalo omenil nadzornika Potočina, njegovega sina in Ščirr . 
To poročilo je odposlal na vlado. Na to pride iz kabine i 
odpis, ki je z veseljem navdajal vsa poštena srca v Či i 



75 

vasi. Vladar je namreč z gorečimi besedami pohvalil po- 
šteno in nesebično obnašanje Potočina. in njegovega sina 
ter jima podelil veliko zlato svetinjo v spomin rešitve. Vrh 
tega je dobil glavar povelje, da jima poviša plačo na dvojno 
za vse žive dni. Kar se pa tiče stare Ščirne, ki je prav za 
prav vso nesrečo odvrnila, naj se ji odmeri obilna pokoj- 
nina za vse njeno življenje. 

Odkar se je bila ta nesreča prigodila v oglčnici, prešlo 
je več tednov in mesecev. Deževati je sicer nehalo, a hud 
mraz je nastopil, kakoršnega še niso pomnili Črnovaščani. 

Kar pride nekega dne lovski fant bližnjega logarja v 
pisarno rudarskega glavarja, ter mu naznani, da je našel 
v gozdu ostanke človeškega trupla. Tem besedam pristavi 
še to, da je ta mrlič najbrže truplo hudobnega Toneta, ki 
je bil že davno izgiml izpred oči Črnovaščanov. Bržkone 
da je padel znad strme pečine, nad katero je kakih 100 
čevljev temotna in obraščena votlina. Vhod v to votlino je 
jako nevaren, vendar je misliti, da se je Tone v njej skrival, 
ogibaje se sodnih preiskav. Ni druga, ko da mu je izpodle- 
telo, ko je plezal gori in doli po gladkih stenah ter v glo- 
bočini sklenil hudobno svoje življenje. 

Ta novica se čudno hitro razširi po Črni vasi. Ljudje 
der6 kupoma na omenjeno mesto. Tudi komisija z zdrav- 
nikom in župnikom vred se tja napoti. Celo stara Ščirna 
se ni ustrašila tja iti, čeravno ni več lahko hodila; toda 
videti je hotela, ali je res. 

Kakor je bil lovski fant povedal, tako je tudi bilo. 
Zdravnik preišče ostanke nesrečnika in se prepriča, da mu 
je bila črepinja in mnogo kostij zlomljenih. Mnogi dokazi 
so jasno govorili, da je to truplo Tonetovo. Njegova obia- 
čila in veliko izpričeval, katera je nosil vedno s seboj, pri- 
čevala so še bolj, da imajo pobitega Toneta pred seboj. 

Pogledi očitne groze so se obračali z nekakim strahom 
na truplo mrtvega hudodelnika. Vse je molčalo. 

»Človeški pravici je sicer ušel,« izpregovori župnik s 
slovesnim glasom, »božjemu sodu pa ni mogel uiti. Glejte 
ga, tukaj leži; kakor je delal, tako je umrl. Božja roka ga 
je kaznila. Grešnika pa, katerega je tukaj treščila strela 
božje pravice, priporočajmo milosti nebeškega Kralja. On 
naj se usmili njegove duše!« 

